Дэлхийн Банкны

баримт бичиг

ЗӨВХӨН АЛБАН ХЭРЭГЦЭЭНД ЗОРИУЛАВ

Тайлан No. 67567-MN

**ОЛОН УЛСЫН СЭРГЭЭН БОСГОЛТ, ХӨГЖЛИЙН БАНК,**

**ОЛОН УЛСЫН ХӨГЖЛИЙН АССОЦИАЦИ,**

**ОЛОН УЛСЫН САНХҮҮГИЙН КОРПОРАЦИ**

**болон**

**ОЛОН ТАЛТ ХӨРӨНГӨ ОРУУЛАЛТЫН БАТАЛГААНЫ АГЕНТЛАГААС**

**МОНГОЛ УЛСАД ЗОРИУЛСАН**

**2013-2017 ОНЫ САНХҮҮГИЙН ЖИЛИЙН**

**ТҮНШЛЭЛИЙН СТРАТЕГИ**

**Хятад, Монгол, Солонгос улсын удирдлагын нэгж**

**Зүүн Ази, Номхон Далайн Бүс нутаг**

**Олон Улсын Санхүүгийн Корпораци**

**Зүүн Ази, Номхон Далайн Бүс нутаг**

**Олон Талт Хөрөнгө Оруулалтын Баталгааны Агентлаг Сүүлчийн Завсрын Стратеги: 2009 4- 21 (Тайлан No. 48311-MN)**

**мөнгөн тэмдэгтийн ханш (2012 оны 4- 2--ний байдлаар)**

|  |  |
| --- | --- |
| Мөнгөн тэмдэгтийн нэгж | = Төг |
| 1.00 Ам.доллар | = 1,317 Төг |

**товчлол**

AAA СШЗҮА Судалгаа шинжилгээний болон Зөвлөх үйл ажиллагаа

ADB АХБ Азийн Хөгжлийн Банк

AMC ХУК Хөрөнгө удирдах компани

CAE ДТҮ Улс оронд үзүүлсэн дэмжлэг туслалцааны үнэлгээ

CGAP ЯДЗБ Ядуучуудад туслах Зөвлөлдөх Бүлэг

CPI ХҮИ Хэрэглээний үнийн индекс

CPPR ТХҮДХ Улс оронд хэрэгжүүлж буй төслүүдийн хэрэгжилтийн үр дүнгийн хяналт

CPRT ТҮДХХ Төслүүд болон Үр дүнгийн хяналтын арга хэрэгсэл

CPS ТС Улс орны түншлэлийн стратеги

CSO ИНБ Иргэний нийгмийн байгууллага

DIME ХНҮС Хөгжлийн Нөлөөллийн Үнэлгээний Санаачлага

DP АН Ардчилсан Нам

EBRD ЕСБХБ Европын Сэргээн Босголт Хөгжлийн Банк

EGSPRS ЭЗӨДЯБС Эдийн засгийн өсөлтийг хангах, ядуурлыг бууруулах стратеги

EITI ОҮИТБС Олборлох үйлдвэрлэлийн ил тод байдлын санаачлага

Э/З,СА ЭЗСС Эдийн засаг, салбарын судалгаа

EU ЕХ Европын Холбоо

FM СУ Санхүүгийн Удирдлага

FSAP ССҮХ Санхүүгийн салбарын үнэлгээний хөтөлбөр

FSL ТТБХ Төсвийн тогтвортой байдлын тухай хууль

СЖ СЖ Дэлхийн Банкны Санхүүгийн жил

GAFSP ДДХААХАБХ Даян Дэлхийн хөдөө аж ахуй, хүнсний аюулгүй байдлын хөтөлбөр

GDP ДНБ Дотоодын нийт бүтээгдэхүүн

GEF ДДБОС Даян Дэлхийн Байгаль орчны Сан

GIZ ГХАН Германы Олон Улсын Хамтын Ажиллагааны Нийгэмлэг

GNI ҮНО Үндэсний нийт орлого

GPF ЗТС Засаглалын түншлэлийн сан

GPE БТДДС Боловсролын түншлэлийн даян дэлхийн сан

HDF ХХС Хүний хөгжлийн сан

IAAC АТГ Авилгалтай тэмцэх газар

IBL НТТХ Нэгдсэн төсвийн тухай хууль

IBRD ОУСБХБ Олон улсын сэргээн босголт, хөгжлийн банк

ICT МХТ Мэдээлэл холбооны технологи

ICR ТХДТ Төсөл хэрэгжүүлж дууссан тухай тайлан

IDA ОУХА Олон Улсын Хөгжлийн Ассоциаци

IDF БХС Байгууллагын хөгжлийн сан

IEG ХБҮБ Хараат бус үнэлгээний бүлэг

IFC ОУСК Олон улсын санхүүгийн корпораци

IMF ОУВС Олон улсын валютын сан

ISN ЗСББ Завсрын стратегийн баримт бичиг

JICA ЯОУХАА Японы Олон Улсын Хамтын Ажиллагааны Агентлаг

JSDF ЯНХС Японы Нийгмийн Хөгжлийн Сан

MCC МСК Мянганы сорилын корпораци

M&E ХМҮ Хяналт монторинг ба үнэлгээ

MDF ӨСХС Бичил санхүүгийн хөгжлийн сан

MDGs МХЗ Мянганы хөгжлийн зорилтууд

MDTF ОХИС Олон хандивлагчдын итгэлцлийн сан

MIGA ОТХОБА Олон талын хөрөнгө оруулалтын баталагааны агентлаг

MSTA МОСТТҮТ Монголын олон салбарыг дэмжих техникийн туслалцааны төсөл

MTDS ӨУДХС Өрийн удирлагын дунд хугацааны стратеги

NDIC ҮХШХ Үндэсний хөгжил шинэтгэлийн хороо

NGO ТББ Төрийн бус байгууллага

NLP МҮХ Үндэсний “Мал сүрэг” хөтөлбөр

NSO ҮСХ Үндэсний статистикийн хороо

OBI НТИ Нэлттэй төсвийн индекс

OCR ХЭЭҮ, АХБ Хөрөнгийн энгийн эх үүсвэр, Азийн Банк

ODA ХАЁТ Хөгжлийн албан ёсны тусламж

PFM ТСУ Төсвийн санхүүжилтийн удирдлага

PPP ТХХТ Төр-хувийн хэвшлийн түншлэл

PRI УТЭД Улс төрийн эрсдлийн даатгал

RAMP НХУХ Нөөц хөрөнгийн удирдлагын хөтөлбөр

READ ХБХТ Хөдөөгийн боловсрол ба хөгжлийн хөтөлбөр

RETF ХАХИС Хүлээн авагчийн хэрэгжүүлэх итгэлцлийн сан

ROSC СХМТ Стандарт болон хуулийн мөрдөлтийн тайлан

SDR ЗТЭ Зээлжих тусгай эрх

SIP ЖХОХ Жижиг хөрөнгө оруулалтын хөтөлбөр

SLP ТАТ Тогтвортой амжиргаа төсөл

SME ЖДҮ Жижиг дунд үйлдвэр

TA ТТ Техникийн Туслалцаа

UB УБ Улаанбаатар

UNDP НҮБ-ын ХХ Нэгдсэн Үндэсний байгууллагын Хөгжлийн Хөтөлбөр

UNFPA НҮБ-ын ХАС Нэгдсэн Үндэсний байгууллагын Хүн амын Сан

UNICEF НҮБ-ын ХС Нэгдсэн Үндэсний байгууллагын Хүүхдийн Сан

|  |  |  |  |  |
| --- | --- | --- | --- | --- |
|  | | **ОУХА** | **ОУСК** | **ОТХОБА** |
| Дэд Ерөнхийлөгч Ерөнхийлөгч | Памела Кокс | | Карин Финкельстон | Изуми Кобаяши |
| Захирал | Клаус Роланд | | Сержио Пимента | Кевин Лу |
| Төслийн ахлагч | Корали Геверс/  Лассе Мельгаард | | Хиун-Чан-Чо/  Томоко Сузуки | Пол Барбоур |

WBI ДБИ Дэлхийн Банкны Институт

WHO ДЭМБ Дэлхийн Эрүүл Мэндийн Байгууллага

**МОНГОЛ УЛС**

**ТҮНШЛЭЛИЙН СТРАТЕГИ**

**Агуулга**

[Хураангуй 1](#_Toc325903552)

[I. Монгол Улс - Уул уурхай тэргүүлсэн урьд байгаагүй өөрчлөлтийн зааг дээрх улс 3](#_Toc325903553)

[A. Орлогоо удирдаж түүнийг одоогийн болон хойч үедээ зориулсан хөрөнгө оруулалтанд зарцуулах 3](#_Toc325903554)

[B. Хөгжлийн Өмнөх Амжилтандаа Тулгуурлах Онцгой Боломжийг Ашиглан ТУЛГАРЧ БУЙ Бэрхшээлүүдийг Шийдвэрлэх Нь 6](#_Toc325903555)

[C. Эдийн Засгийн Байдал 12](#_Toc325903556)

[D. Улс Төр, Байгууллагын Болон Засаглалын Орчин 15](#_Toc325903557)

[II. Дэлхийн банкны бүлгээс Монгол улсад ажилласан өмнөх жилүүдийн туршлагаас авсан сургамж 19](#_Toc325903558)

[III. Хөгжлийн талаарх засгийн газрын тэргүүлэх чиглэлүүд, тэдгээрийг Дэлхийн Банкны Бүлгээс дэмжих нь 25](#_Toc325903559)

[a. Монгол улсын дунд хугацааны тэргүүлэх чиглэлүүд 25](#_Toc325903560)

[b. Дэлхийн банкны бүлгээс монгол улсын тэргүүлэх чиглэлүүдийг дэмжих боломжит эх үүсвэр 28](#_Toc325903561)

[c. Дэлхийн банкны бүлгээс дэмжлэг үзүүлэх стратегийн гол чиглэлүүд ба хүлээгдэж буй үр дүн 33](#_Toc325903562)

IV[. Хэрэгжүүлэх арга хэлбэр ба эрсдэл 42](#_Toc325903565)

[a. Түншлэлийн стратегийг хэрэгжүүлэх болон хянах 42](#_Toc325903566)

[b. Эрсдлийг удирдах нь 44](#_Toc325903567)

V. Хавсралтууд

Монгол улс: 2013-2017 оны Түншлэлийн стратеги: Үр дүнгийн матриц ...

Монголын засаглалын дэлхий дэх үзүүлэлтүүд (2010, 2005, 2000) ...............................................

Монгол улсад үзүүлэх туслалцаа дэмжлэгийн стратеги болон Завсрын стратегийн баримт бичгийг хэрэгжүүлж дууссан тухай Тайлан ........................................................................................

Дэлхийн Банкны Бүлгээс ОУСБХБ-ны хэрэглэгчдэд зориулсан санхүүгийн бүтээгдэхүүнүүд ..

Хөгжлийн Түншүүдийн Матриц (Санхүүгийн болон Шинжилгээ судалгааны тусламж) ............

Туслалцаа дэмжлэгийн стратегийн стандарт хавсралтууд ...............................................................

Монгол улсын газрын зураг: ОУСБХБ № 33449R1

**Мэдээлэл:**

Мэдээлэл 1: Мянганы Хөгжлийн Зорилт (МХЗ)-д хүрэх талаар гарсан ахиц ……………………7

Мэдээлэл 2: Уул уурхайгаас хараат эдийн засгийн түүх ……………………...........................13

Мэдээлэл 3: Үйлчлүүлэгчийн Судалгаа…………………………………………………………..28

Мэдээлэл4: Дэлхийн Банкны хөтөлбөрийг ашиглан Хөгжлийн Түншүүдийг татан

оролцуулж үр дүнд илүү нөлөөлөх нь…………………….....……………………………………..32

**Хүснэгт:**

Хүснэгт 1: Монгол улс: Дунд хугацааны төсөөлөл……………………….……………………….14

Хүснэгт 2: Түншлэлийн стратегийн Түншлэлийн стратегийн хүрээнд төсөөлж буй хөтөлбөр..21

# ХУРААНГҮЙ

Өнгөрсөн 20 жилийн хугацаанд Монгол улс социалист улсаас өсөн нэмэгдэж буй эдийн засагтай, олон намын тогтолцоотой хүчирхэг улс болж өөрчлөгдөж ирлээ. Эдүгээ Монгол улс их хэмжээний эрдэс баялгийн олборлолтоос үүдэлтэй үсрэнгүй өөрчлөлтийн үед ирээд байна. Түүний ДНБ-нд уул уурхайн эзлэх хувийн жин 20 хувьтай тэнцэж байгаа нь 10 жилийн өмнөхтэй харьцуулахад 2 дахин нэмэгдсэн юм. Эдийн засаг нь 2010 оны 6.4 хувь өсч ирсэн бол 2011 онд 17.3 хувиар өссөн байна. Энэхүү Түншлэлийн стратеги хэрэгжүүлэх хугацаанд ДНБ нь хоёр оронтой тоотой өсөлттэй байхаар байна.

Эдийн засгийн энэхүү өсөлт нь Монгол улсын хүн амд зарим талаар ач тусаа өгсөөр ирлээ. Өнгөрсөн 10 жилд ядуурал буурах хандлагатай байж ирсэн бөгөөд хамгийн сүүлийн үеийн байдлаар 2010 онд 39.2 хувь байсан бол 2011онд 29.8 хувь болж буурсан. Мянганы хөгжлийн зорилтуудыг хангах талаар үндэсний хэмжээнд нилээд ахиц гаргасан боловч бүс нутгуудад тэгш бус байдал нилээд их ажиглагдаж байна.

Тогтвортой бөгөөд оролцоог хангасан өсөлтийг бүрдүүлэхийн тулд Монгол улс төсвийн орлогыг үр ашигтайгаар удирдаж Голланд өвчний нөлөөллийг бууруулах; эх үүсвэрээ зардал, хөрөнгө оруулалт болон хуримтлалд үр ашигтайгаар хуваарилах; мөн ядуурлыг бууруулах; хот болон хөдөөгийн бүх иргэдэд ижил боломж олгох зэрэг үүднээс байгууллагын чадавхийг бэхжүүлэх шаардлагатай. Үүнийг байгаль орчноо хамгаалсан цаашлаад хүн амын үе үеийн тэгш байдлыг хангасан чиглэлээр хэрэгжүүлэх нь зүйтэй.

2008 онд Их Хурлаас Мянганы Хөгжлийн Зорилтод үндэслэсэн Монгол улсын Үндэсний Хөгжлийн Цогц Стратегийг баталсан юм. Энэ баримт бичигт хөгжлийн 14 жилийн чиглэлийг тусгасан бөгөөд эхний үе шатанд (2007-2015) Мянганы Хөгжлийн Зорилтуудыг хангаж улс орны эдийн засгийг идэвхтэй хөгжүүлэхэд түлхүү анхаарах, хоёр дахь үе шатыг (2016-2021) мэдлэгт суурилсан эдийн засагт шилжихэд зориулана гэжээ.

Дэлхийн Банкны Бүлгийн Түншлэлийн стратегийг Монгол улсын Үндэсний Хөгжлийн Цогц Стратегитай нийцүүлэн боловсруулсан болно. Энэхүү түншлэлийн стратегид Дэлхийн Банкны Бүлгээс ирэх 5 жил (2013-2017 оны санхүүгийн жил)-д дэмжлэг үзүүлэх 3 үндсэн чиглэлийг тодорхойлсон. Үүнд:

* *Уул уурхайн эдийн засгийг тогтвортой, ил тодоор удирдах талаар Монгол улсын чадавхийг бэхжүүлэх.* Үүнээс (i) Дэлхийн жишигт нийцсэн уул уурхайн зохицуулалтын орчин, байгууллагын чадавхи болон дэд бүтцийг хөгжүүлэхэд улс оронд дэмжлэг үзүүлсэн байх, (ii) Төсвийн орлого зардлын илүү тэнцвэртэй, эрүүл, ил тод удирдлагыг хангах бодлого болон системийг боловсруулж хэрэгжүүлэхэд нь Засгийн газарт дэмжлэг үзүүлсэн зэрэг үр дүнг хүлээж байна.
* *Хот болон хөдөөд эдийн засгийн өсөлт, ажил эхрлэлтийг дэмжих тогтвортой, олон тулгуурт суурь бий болгох.* Үүнд (i)Хөрөнгө оруулалтын орчинг сайжруулан, санхүүгийн зуучлалыг бэхжүүлэн, (ii) Хөдөөгийн амьжиргааг сайжруулахад хөдөөгийн эдийн засагт илүү боломж бий болгосон зэрэг үр дүнг хүлээж байна.
* *Үйлчилгээний хүртээмжийг нэмэгдүүлэх, үйлчилгээг илүү сайн хүргэх, нийгмийн хамгааллын системийг сайжруулах, гамшгийн эрсдлийн удирдлагыг боловсронгуй болгох замаар эмзэг байдал, өсөн нэмэгдэж буй тэгш бус байдлын асуудлыг шийдвэрлэх*. Энэ чиглэлээр 3 үр дүнд хүрэх юм: (i) Ядуучуудыг дэмжих нийгмийн хамгааллын цогц системийг боловсруулж, нэвтрүүлж, хэрэгжүүлэхэд Засгийн газартай хамтран ажилласан,(ii) суурь үйлчилгээ (боловсрол, эрүүл мэнд, шүүхийн үйлчилгээ болон дэд бүтэц)-г илүү сайн хүргэхэд туслалцаа үзүүлсэн,(iii) Байгалийн гамшиг болон бохирдолд өртөх эрсдэлтэй өрхүүдийн эмзэг байдлыг бууруулсан.

Түншлэлийн энэ стратеги нь өмнөх Зээл тусламж үзүүлэх стратеги/Завсрын стратегийн баримт бичгийн хэрэгжилтийн үр дүнгээс үүдсэн сургамжууд, тухайлбал, (i) шилжилт, өөрчлөлт болон шинээр бий болж буй тэргүүлэх чиглэлүүдийг харгалзан үзэж уян хатан байх, (ii) нийцтэй байх, цөөн тооны үр дүнд төвлөрөх, мөн үр дүнгийн тодорхой хүрээнд анхаарах, (iii) хэрэгжүүлэхэд аль болох саад, бэрхшээл багатай төсөл/хөтөлбөрүүд боловсруулах, (iv) Судалгаа шинжилгээний болон Зөвлөх үйл ажиллагаа (AAA)-г явуулах хөтөлбөр гарган ажиллах, (v) Монголын Банкнуудын цаашдын урт хугацааны үүрэг ролийг авч үзэх, Монгол улс ОУХА-аас ОУСБХБ-ны гишүүнчлэлд шилжихэд Банкны оролцооны уян хатан байдлыг хангах зэргийг тусгасан болно.

Түншлэлийн стратеги нь (2013-2017) ОУХА-ийн хөрөнгийн 2 удаагийн зузаатгал хийх хугацааг хамрах болно. Үүнд: 2012-2014 оны санхүүгийн жилийн ОУХА16 (IDA16) болон 2015-2017 оны санхүүгийн жилийн ОУХА17 (IDA17) зузаатгал багтаж байна. ОУХА16 (IDA16) дахь зузаатгалын хуваарилалт 2012-2014 оны санхүүгийн жилд ойролцоогоор 64.8 сая ЗТЭ байх бөгөөд үүнээс 2012 оны санхүүгийн жилд 22.7 сая ЗТЭ-ийг хуваарилаад байна. 2013-2014 оны санхүүгийн жилийн ОУХА16 (IDA16)-ийн хуваарилалт нь ойролцоогоор 42.1сая ЗТЭ байх төлөвтэй байна.

Монгол улс ОУСБХБ-ны эх үүсвэрээс ашиглаж эхлэх боломжтой болно. ОУСБХБ-ны хөрөнгөөс санхүүжүүлж болзошгүй төслүүдийн жагсаалтыг боловсруулж байгаа бөгөөд зарим санааг зээлийн хөтөлбөрт багтаагаад байна.

Дэлхийн Банкны Бүлгээс үйл ажиллагаагаа явуулах хугацаандаа стратегийн хувьд хоорондын хамааралтай Хөгжлийн түншүүдтэй хамтран ажиллах чиглэлийг баримтлах болно. Энэ нь хандивдагчдын хамтын ажиллагааг сайжруулах, зээл тусламжийн үялдаа холбоог дээшлүүлэх цаашлаад үйл ажиллагааны зардлыг бууруулахад дөхөм болно. Банкны зүгээс Хөгжлийн түншүүдийн албан ёсны чуулга уулзалтуудад идэвхтэй оролцон Засгийн газар болон Хөгжлийн түншүүдийн уулзалтыг хамтран зохион байгуулах ажлаа үргэлжлүүлсээр байх болно.

Түншлэлийн стратегийн хэрэгжилтийн эхэн үеэр Ерөнхийлөгчийн болон Их Хурлын сонгууль болох тул Дэлхийн Банкны Бүлэг хөтөлбөрөө Засгийн газрын шинэ тэргүүлэх чиглэлүүдтэй нийцүүлэх боломжоор ханган уян хатан ажиллана. Үүний зэрэгцээ дэлхийн эдийн засгийн удаашрал, засаглал доройтох, байгалийн гамшгаас үүдсэн цочрол зэрэг болзошгүй эрсдэлд бэлтгэлтэй байх талаар Засгийн газарт дэмжлэг үзүүлэхэд чиглэн ажиллах юм.

# МОНГОЛ УЛС - УУЛ УУРХАЙ ТЭРГҮҮЛСЭН УРЬД БАЙГААГҮЙ ӨӨРЧЛӨЛТИЙН ЗААГ ДЭЭРХ УЛС ОРОН

## ОРЛОГОО УДИРДАЖ ТҮҮНИЙГ ӨНӨӨГИЙН БОЛОН ХОЙЧ ҮЕДЭЭ ЗОРИУЛСАН ХӨРӨНГӨ ОРУУЛАЛТАНД ЗАРЦУУЛАХ

1. ***Монгол улс нь ардчилалд шилжин зах зээлийн эдийн засгийн өөрчлөлт шинэчлэлтийн 20 жилийг туулж ирсэн***. 1990 оны эхээр социализмын тогтолцоо дуусгавар болсноос хойш Монгол улс ил тод байдал, хариуцлагын тогтолцоо бий болгохыг нээлттэй шаардан үүрэг хариуцлагаа өсөн нэмэгдүүлж буй иргэний нийгэмтэй олон намын тогтолцоотой ардчилалд шилжин агуу их амжилт дэвшил гаргасан билээ. Социализмын дараах эдийн засгийн суурь өөрчлөлт шинэчлэлтийг мөн хэрэгжүүлж ирсэн.
2. ***Уул уурхайн шинэ ордуудын нээлттэй холбогдон эдийн засгийн үсрэнгүй өөрчлөлтийн үеийг туулж байна.*** Эдийн засаг нь уламжлал ёсоор мал аж ахуйд түшиглэсээр ирсэн. Өнгөрсөн 10 гаруй жилийн хугацаанд уул уурхайн эрэл хайгуул огцом өсч зэс, уран, нүүрс, төмрийн хүдэр, алт зэрэг эрдэс баялгийн томоохон нөөц байгааг баталгаажуулсан юм. Энэ чиглэлд оруусан хөрөнгө оруулалтийн дүнд эдгээр нөөцийг уул уурхайн дэлхийд нэртэй томоохон төсөл болгож өөрчилсөн. Тухайлбал, Оюу Толгойн зэс, алтны уурхай нь Дэлхийн таван том ордуудын нэг болох ба, Таван Толгой нь (одоогоор Засгийн газар хөрөнгө оруулагчидтай хэлэлцээ хийж байна) 100 гаруй жилийн турш дээд зэрэглэлийн коксжих нүүрс нийлүүлнэ. Эдүгээ ДНБ-нд уул уурхайн салбарын эзлэх хувь 20% болсон нь 10 жилийн өмнөхтэй харьцуулахад 2 дахин өссөн байна. Өнгөрсөн жилүүдэд уул уурхайн салбар нь шууд болон шууд бус татвар, ашигт малтмал ашигласны төлбөр хэлбэрээр төсвийн орлогын 1/3 орчмыг бүрдүүлж ирсэн. 2011 онд уул уурхайн бүтээгдэхүүний экспорт дээд түвшиндээ хүрч нийт экспортын 90% болсон.
3. ***2013 оноос Оюу Толгойн зэс, алтны үйлдвэрлэл эхлэх бөгөөд энэ нь эрдэс баялгийн үндэсний үйлдвэрлэлийг даруй 3 дахин өсгөж, ДНБ-ийг ирэх цөөн хэдэн жилд 4 дахин нэмэгдүүлэх юм.*** 2016 он гэхэд ДНБ-ны тавиас дээш хувийг уул уурхайн салбар бүрдүүлэх хандлагатай байна. Нийт экспортод эрдэс бүтээгдэхүүний эзлэх хувь 95 орчим хувь болох төлөв ажиглагдаж байна. Таван Толгой зэрэг бусад уурхайг хөгжүүлснээр ДНБ болон экспортод уул уурхайн салбарын эзлэх хувь улам бүр өснө. Уул уурхайгаас хараат байдлын өнөөгийн түвшин нь газрын тосны баялаг ихтэй улс орнуудтай нэгэн адилаар Монгол улсыг удахгүй уул уурхайгаас хамгийн их хараат, эрдэс баялаг ихтэй эдийн засгуудын эгнээнд орууна.
4. ***Уул уурхайн гэнэтийн өсөлт нь эрдэс баялгаас хараат байдлаас үүдэлтэй бүх нийтлэг эрсдлийг дагуулдаг.*** Эдгээр эрсдэлд бараа, түүхий эдийн үнийн хэлбэлзэл, төгрөгийн ханшны өсөлт, инфляц, уул уурхайгаас бусад салбарын ажилгүйдлийн эрсдэл зэрэг “Голланд өвчин”-өөс үүдэлтэй “байгалийн баялгийн хараал” орох ба цаашлаад энэ нь авилгал нэмэгдэх, тэгш бус байдал улам бүр гүнзгийрэх, нийгмийн тотворгүй байдал үүсэх, мөргөлдөөн үүсэх хүртэл хэмжээнд хүргэх магадлалтай.
5. ***Монгол улс эдүгээ өөрчлөлтийн эрмэг дээр ирсэн бөгөөд өнгөрсөн хугацаанд тулгарч ирсэн хөгжлийн олон бэрхшээлийг даван туулж бүхнийг хамарсан тогтвортой өсөлтийн төлөө хөгжих онцгой боломж бүрдээд байна***. Монгол улс төсвийнхөө орлогыг хэрхэн үр ашигтайгаар удирдах вэ? Тэрээр хөрөнгө, эх үүсвэрээ зарцуулалт, дэд бүтцийн болон хүний хөгжлийн хөрөнгө оруулалт - хуримтлалын хооронд хэрхэн үр ашигтай хуваарилалт хийх вэ? Хэрхэн ядуурлыг бууруулж хотын болон хөдөөгийн бүх иргэддээ ижил боломж олгох вэ? Өнөөгийн хүн амын хэрэгцээ болон хойч үеийн хүсэл эрмэлзлэлийг хэрхэн тэнцвэртэй хангах вэ? Эдгээр бодлогыг хэрэгжүүлэх явцдаа байгаль орчныг асуудлыг хэрхэн анхаарах вэ? Эдгээр асуудлыг шийдвэрлэхэд болон ялангуяа тэдгээрийг хэрэгжүүлэлт нь дундаж орлоготой бусад орнуудын жишигтэй нийцүүлэн өөрийн улс орны байгууллагын чадавхийг илүү өндөр түвшинд хөгжүүлэх шаарлагыг бий болгоно.
6. ***Тодруулбал, уул уурхайн төлбөрийг төр илүү үр дүнтэй, ил тодоор өөрийн орлогодоо тусгах шаардлагатай***. Энэ нь уул уурхайн кадастрын албаас эхлүүлэн татварын газар хүртэл төрийн захиргааны хэд хэдэн байгууллагын чадавхаас хамаарна. Өнөөг хүртэл Монгол улс энэ чиглэлийн үйл ажиллагаа хангалттай түвшинд явагдсаар ирсэн ба цаашид сайжруулах шаардлагатай байгаа асуудлуудад чиглэн ажиллаж байна. Харин уул уурхайн төлбөр, хөрөнгийн урсгалын томоохон цар хүрээг хамарсан авлигатай тэмцэхэд илүү анхаарал хандуулах шаардлагатай.
7. ***Төгрөгийн ханшны өсөлт, инфляц, зээлийн эрсдэл зэргээс зайлсхийх үүднээс уул уурхайн орлогыг идэвхтэй, тогтвортойгоор улирдах шаардлагатай болно***. Энэ нь байнга давтагдах мөчлөг бүхий төсвийн бодлогыг хэрэгжүүлж, хэмжээнээс хэтэрсэн зээл авах, хэт үрэлгэн байхаас зайлхийхийг сануулж буй дохио юм. Эдгээр зорилтонд хүрэхийн тулд Монгол улс 2010 оны Төсвийн тогтвортой байдлын тухай хууль болон 2011оны Нэгдсэн төсвийн тухай хуулийн хүрээнд төсвийн багц дүрэм журам батлаад байна. Эдгээр хуулиудын санаа, хэл найруулгад нийцүүлж ажиллах нь эдийн засагт “Голланд өвчний” үзүүлэх нөлөөллийг хязгаарлахад нэн чухал юм. Үүнээс дүгнэхэд хувийн хэвшилд, ялангуяа уул уурхайгаас хараат эдийн засгийн давтагдах мөчлөгт өртөгддөг банкны болон барилгын зэрэг салбаруудад ижил зарчмуудыг мөрдүүлэх нь зүйтэй юм. Өнгөрсөн болон одоогийн байдлаас ажиглахад Монгол улс эдгээр салбаруудын хувьд харьцангүй тааруу үнэлгээтэй байсаар ирсэн.
8. ***Хүчин чадлын дутагдалд оруулахгүйгээр уул уурхайн салбарын өнөөгийн өндөр өсөлтийг хадгалахын тулд уг салбар, түүнтэй холбогдсон дэд бүтэц, мөн тус салбартай холбоотой эдийн засгийн бусад салбаруудыг дэмжих шаардлагатай.*** Тус салбарын дэд бүтэц болон үйлчилгээнд оруулах шаардлагатай хөрөнгө оруулалтын хэмжээг харгалзаж үзүүлэх дэмжлэгийн үр ашиг нь төсвийн зардлын удирдлагын систем (тухайлбал төлөвлөлт, төсөв зохиох, худалдан авах ажиллагаа, хувийн хэвшлийн санхүүжилт)-ын эрүүл, найдвартай байдал, мөн Засгийн газар эдгээр системуудыг хэр хурдтай бэхжүүлэхээс ихээхэн шалтгаална.
9. ***Эдийн засгийн хомс нөөц (тухайлбал, капитал хөрөнгө, ур чадвартай, мэргэжлийн ажиллах хүч)-ийг нэн түрүүнд ашиглах хандлагатай байдаг уул уурхайн салбар байгаа нөхцөлд хүн амын нилээд хэсгийн амьжиргааг залгуулдаг уул уурхайн бус салбарууд асар их хүндрэлтэй тулгардаг***. Эрдэс баялгаас хараат эдийн засгуудын хувьд бий болгоход хэцүү байдаг төрөлжүүлсэн эдийн засагтай байх нь хүн амын бүрэн хөдөлмөр эрхлэлт, ядуурлыг бууруулах зорилтонд хүрэхэд нэн чухал юм. Үүнийг амжилттай хэрэгжүүлэх нь бүх салбаруудад бизнес хийх өртгийг бууруулах, шинэ санаачлага, бүтээлийг амжилттай хэрэгжүүлэх боломж олгоход тус дөхөм болох бодлого, дэд бүтцээр хангах явдлаас ихээхэн хамаарна.
10. ***Энэ нь мөн боловсролын үйлчилгээг сайжруулахаас шалтгаалах бөгөөд сургалтанд хамрагдсан ажиллах хүчин нь уул уурхайн болон уул уурхайн бус салбаруудад ажил эрхлэх боломжтой болно.*** Уул уурхайн салбар өргөжин тэлэхийн хирээр улам өргөн хүрээний боломжууд нээгдх хэдий ч нийт ажиллах хүчний 40% орчмыг ажлаар хангаж байгаа өндөр ур чадвар шаарддаггүй хөдөө аж ахуйн салбарын ажилчид бөөнөөрөө өсөн тэлж буй салбарууд (уул уурхай, тээвэр, барилга, санхүү, банк болон жижиглэн худалдаа)-ад шилжин орох магадлал маш багатай. Үнэн хэрэгтээ уул уурхайн салбарын одоогийн огцом өсөлт нь ур чадвартай, мэргэжлийн ажилчдад илүү боломж олгож тэгш бус байдалыг үүсгэж байгаа асуудал ажиглагдаж эхэллээ. Нийгмийн үйлчилгээний чанарыг дээшлүүлэхэд хөрөнгө оруулалт хийх нь өсөлт болон тэгш байдлыг хангах боломжтой хэдий ч энд бодлого, байгууллагын тогтолцоо болон өсөн нэмэгдэж буй эх үүсвэрийг үр өгөөжтэй ашиглах тохиромжтой системтэй байх нь маш чухал юм.
11. ***Эдийн засгийн өсөлтийн үр өгөөж тэгш хуваарилагдахгүй байх тул Монгол улс өнөөгийн болон хойч үедээ зориулж оролцоог хангасан өсөлтийг чиглэсэн өөрийн гэсэн арга барил боловсруулах шаардлагатай болно.***Тэгш бус байдлын талаар хүмүүсийн санаа зовинолт маш түргэн өсч байгаагийн зэрэгцээ уул уурхайн баялгийг өргөн хүрээнд илүү түргэн дахин хуваарилахыг шаардах хандлага өссөөр байна. Энэ нь улсын бодлогод хэрхэн нөлөөлж байгааг харахын тулд хүн амд тарааж буй эх орны хишгийн төсвийн зардалд эзлэх хувь хэмжээ өнгөрсөн жилүүдэд өсч ирсэнээс харж болох юм. Энэ арга барил нь тухайн үедээ үр дүнтэй мэт байж болох хэдий ч төсвийн хувьд тогтворгүй бөгөөд үр ашиггүй юм. Энэ нь мөн өнөөгийн болон хойч үеийн тэгш байдлын талаарх асуудлыг хөндөж байгаа юм. Хойч үед ашиг тус болох хөрөнгө оруулалт хийхийн оронд байгалийн баялгыг өнөөдрийн ойр зуурын хэрэглээнд ашиглаж шавхан дуусгаж байна. Уул уурхайн орлогын зарим хэсгийг хүний хөгжил, нийгмийн тогтвортой хамгаалал болон хүн амын эрүүд мэндийн хөрөнгө оруулалтанд ашиглах нь тэгш байдлыг бүрдүүлж өссөөр буй нийгмийн хуваагдмал байдлаас зайлсхийнэ. Энэ хөрөнгө оруулалтыг хүн амд тэгш боломж олгох байдлыг бүрдүүлэн нийгэмд өсөн нэмэгдсээр буй ялгавараас зайлхийх замаар хийх хэрэгтэй. Нийгмийн хамгааллын хүрээнд хийгдэж буй өөрчлөлтийг хүн бүрт бэлэн мөнгө тараадаг үр ашиггүй зарцуулалтыг ядуучуудад чиглэсэн тэтгэлэгээр орлуулах нь зөв чиглэлтэй алхам болох юм.
12. ***Өнөөгийн нийгмийн үйлчилгээний систем нь бүтцийн хувьд сул тайлтай байгаа нь санхүүжилт болон үйлчилгээ үзүүлэх талуудын хоорондын тэгш байдлыг хангахгүй байгаагаас харагдаж байна.*** Уул уурхайн өсөн нэмэгдэж буй ихээхэн хэмжээний орлогыг нийгмийн үйлчилгээнд чиглүүлбэл тэгш бус байдлыг улам даамжруулах эрсдэлтэй тул эдгээр үйлчилгээг бүгдэд тэгш хүртээн, үр ашигтай, чанартай байлгах бодлогын болон бүтцийн өөрчлөлт хийх шаардлагатай. Өндөр настнуудын хэрэгцээг харгалзан үзэх, нийтийн тэгш байдлыг хангасан систем бий болгохын тулд тэтгэврийн системдийг шинэчлэн өөрчлөх нь бодлогын хөтөлбөрийн чухал асуудал байх болно. Одоогоор хийгдэж буй нийгэм-эдийн засгийн шинэчлэлт өөрчлөлтийн төлөв байдал нь үйл явцыг хэрхэн удирдахаас ихээхэн шалтгаална.
13. ***Өнгөрсөн жилүүдэд Монгол улс эрдэс баялаг ихтэй Чили, Канад, Ботсван, Норвеги болон Австрали зэрэг олон орны туршлагаас судалсан***. Үүний үр дүнд эрдэс баялгийг бүх Монголчуудын чинээлэг байдлыг тогтвортой нэмэгдүүлэхэд ашиглахын тулд олон тооны сорилт, бэрхшээлийг шийдвэрлэх чадвартай, илүү хөгжсөн бодлогын хүрээ болон байгууллагын тогтолцоотой байх шаардлагатайг бодлого боловсруулагчид сайтар мэдсэн.

## ХӨГЖЛИЙН ӨМНӨХ АМЖИЛТАНДАА ТУЛГУУРЛАХ ОНЦГОЙ БОЛОМЖИЙГ АШИГЛАН ТУЛГАРЧ БУЙ БЭРХШЭЭЛҮҮДИЙГ ШИЙДВЭРЛЭХ НЬ

1. ***Монгол улс нь байгалийн олон төрлийн хүндрэл бэрхшээлтэй тулгарч байдаг нүүдлийн баялаг соёлтой.*** Тэрээр дэлхийд хүн амын хамгийн бага нягтралтай улс бөгөөд түүний 2.75 сая хүн ам нь Францын нутаг дэвсгэрээс 3 дахин өргөн уудам нутагт аж төрж байна. Нийслэл Улаанбаатарт 1.2 орчим сая хүн амьдардаг бөгөөд үлдсэн хүн ам нь жижиг орон нутгын төв болон өргөн уудам тал газраар тархан үхэр, хонь, ямаа, адуу болон тэмээ маллаж амьдардаг. Монгол улс нь далайд гарцгүй, дэлхийн 2 дахь хамгийн том улс орон бөгөөд эдийн засгийн маш хүчтэй зүтгүүр болсон аврага том 2 хөршийн дунд байршдаг юм. Амьдралын нөхцөл байдал нь ялангуяа хөдөө орон нутагт болон хотын захын ядуу хороололд хахир хэцүү бөгөөд дэд бүтцийн үйлчилгээ нь сайнаар хэлбэл маш хязгаарлагдмал. Өвлийн улиралд агаарын температур -30оС градусаас доош бууж хүйтэрдэг бөгөөд тариалалт болон барилгын улирал богино, байгалийн бүтээмж нь бага, тариалангийн талбай нийт нутаг дэвсгэрийн зөвхөн 1% эзэлдэг.
2. ***Өнгөрсөн хугацааны эдийн засгийн өөрчлөлт нь хүн амд нилээд ашиг тус өгсөн.*** Нэг хүнд ногдох Үндэсний нийт орлого нь 2004 онд 480 ам.доллараас 2010 онд 1,890 ам.доллар болж өссөн. Мянганы хөгжлийн хэд хэдэн зорилтуудыг хангах талаар үндэсний хэмжээнд нилээд ахиц гаргасан боловч бүс нутгуудад тэгш бус байдал давамгайлж байна (Мэдээлэл 1 болон Түншлэлийн стратегийн Хавсралт A2-ын Товч үзүүлэлтийн хүснэгтийг үзнэ үү). Улс даяар явуулдаг өрхийн амьжиргааны судалгаагаар ядуурлын түвшинг тооцоолдог Үндэсний статистикийн хорооны мэдээгээр 2002 оноос 2008 оны хооронд ядуурлын түвшин өөрчлөгдөөгүй 35 орчим хувь хэвээрээ байсан бөгөөд 2010 онд 39.2 хувь хүрэл өсч, 2011 онд 29.8 хувь болж буурсан байна. Хотын хүн амын ядуурлын түвшин (2011 онд 26.6 хувь)-тэй харьцуулахад хөдөө орон нутгийн хүн амын дунд ядуурал нилээд их (2011 онд 33.3 хувь) байна. 2002, 2008 болон 2010 онд үндэсний амжиргааны бодит доод түвшинг өсгөж ирсэн бөгөөд 2010 болон 2011[[1]](#footnote-1) оны хооронд хэвээр хадгалж ирсэн гэдгийг тэмдэглэх нь зүйтэй юм. Дээрх хугацаанд амьжиргааны бодит доод түвшинг өөрчлөлтгүйгээр хэвээр байлгаж ирсэн бөгөөд 2002/2003 болон 2008/2009 онуудын хооронд ядуурал нилээд буурсныг ажиглаж болно. Амьжиргааны түвшин дээшилснийг бусад үзүүлэлтээс мөн харж болох юм. Жишээлбэл, дээрх хугацаанд нэг өрхөд ногдох малын тоо, ялангуяа хамгийн ядуу өрхүүдэд нилээд их өсч ирсэн.
3. ***Эдийн засгийн өндөр өсөлт нь цаашид ядуурлыг бууруулахад нөлөөлж болох юм. Гэсэн хэдий ч эдийн засаг нь уул уурхайн салбараас хэт хамааралтай байх хандлага өссөөр байх нь үүнээс гарах боломж, үр ашгийн хүртээмжийн тэгш бус байдал нэмэгдэж болзошгүй хандлагатай.***  Жини (Gini)-гийн коэффициентээр хэмжихэд өрхийн 1 хүнд ногдох хэрэглээ 2003 онд 32.9 байсан бол 2008 онд 35.8 болж өссөн. Ийм ялгааны нотолгоог ур чадвартай, мэргэжлийн ажилчдын цалин эрс нэмэгдэж байхад албан бус салбарын бодит цалин буурч байснаас харж болох юм. Суурь үйлчилгээг авах тэгш боломжийг хангах тохиромжтой нийгмийн бодлого болон орлогын хоёрдогч хуваарилалтыг сайжруулах товлосон, тогтвортой нийгмийн хангамжийн бодлого бусад хөдөлмөр, нийгмийн хамгаалалын бодлогуудтай байх нь тэгш бус байдлыг цаашид нэмэгдэхийг багасгана.

**Нэмэлт мэдээлэл 1: Мянганы Хөгжлийн Зорилт (МХЗ)-д хүрэх талаар гарсан ахиц**

Монгол улс Мянганы хөгжлийн хэд хэдэн зорилтод хүрэх талаар нилээд ахиц гаргасан боловч зарим чухал зорилтуудын биелэлт доогуур байна. Хүүхдийн эндэгдлийг бууруулах зорилт (**MХЗ 4**) биелэгдсэн бөгөөд бага боловсролын сургуульд хамрагдалт (**MХЗ 2**) өндөр үзүүлэлтэнд хүрсэн. Эхийн эрүүл мэндийг сайжруулах (**MХЗ 5**) талаар сайн ахиц гарсан боловч зорилтыг 2015 он гэхэд хангасан байхын тулд цаашид хүчин чармайлтаа нэмэгдүүлэх шаардлагатай ба эмэгтэйчүүдийн улс төрийн эрх мэдэл сүүлийн жилүүдэд буурах хандлагатай байгааг өөрчлөх хэрэгтэй.

Байгаль орчны тогтвортой байдлыг бий болгохзорилт(**МХЗ 7**)**-**ыг хангах тал дээр гарсан ахиц хоёр талтай байна. Баталгаат ундны усны хүртээмж нэмэгдсэн боловч сайжруулсан ариун цэврийн байгууламж хэрэглэж буй хүн амын тоо 1995 оны түвшингээс өөрчлөгдөөгүй байна. Мөн хамгаалалттай усны эх үүсвэрийн тоог нэмэгдүүлэх зэрэг тал дээр тогтвортой хөгжлийн бодлого, хөтөлбөрүүдийг нэгтгэхэд ахиц гаргасан боловч зарим газруудад, тухайлбал хотын агаарын бохирдол болон цөлжилт нэмэгдэж байгаль орчны доройтол улам бүр ихэсч байна.

1. ***Сурьгуульд хамрагдсан охид, хөвгүүдийн тоо бүх түвшинд өндөр байгаа боловч байршлаас хамааран сургалтын үр дүн нилээд ялгаатай байгаа бөгөөд болосролын нийт системийн чанар нь санаа зовоосон асуудал хэвээрээ байна.*** 2008 онд хийгдсэн үндэсний судалгаагаар түүвэрлэж сонгосон 5-р ангийн сурагчдын дундаж нь унших бичгээр 41 хүрэхгүй хувь нь, математикийн хичээлээр 32 хувь нь хангалттай дүн авсан байна. Суурь боловсролын чанарыг дээшлүүлэх асуудал дээр 1-р ангид элссэн олон хүүхдүүдийн олонхи нь сургуульд бэлэн биш байх нь хүндрэл учруулж байна. Өнөөгийн байдаар 2-5 насны хүүхдийн 24 хувь нь цэцэрлэг дутагдаж байгаагаас бага насны боловсролд хамрагдахгүй байгаа бөгөөд эдгээр хүүхдүүдийн дийлэнх нь ядуу өрхийн хүүхдүүд байна. Ерөнхийдөө, дундаж орлоготой улс орны хөгжлийг дэмжихүйц чадварыг хөгжүүлэх нь боловсролын болон сургалтын системийн бүх шатанд, зохих шатны хувийн хэвшлийн түншлэлтэйгээр тогтвортой өөрчлөлт шинэчлэлт хийхийг шаардана.
2. ***Монгол улсын орлогын түвшинтэй харьцуулахад эрүүл мэндийн салбар тодорхой амжилтанд хүрсэн боловч эрүүл мэндийн системийг сайжруулах шаардлагатай байна.*** Монгол улс эрүүл мэндтэй холбоотой хэд хэдэн Мянганы хөгжлийн зорилтуудыг хангасан. Гэвч эрүүл мэндийн үйлчилгээний ашиглалт, үр дүн нь газар зүйн хувьд ч, нийгэм-эдийн засгийн хувьд ч ихээхэн тэгш бус байдлаар тодорхойлогдож байна. Жишээлбэл, улс орон даяар эхийн эндэгдэл болон хүүхдийн эрүүл мэндийн байдал маш их ялгавартай байна. Халдварт бус өвчин тусах явдал нэмэгдэж байгаатай холбоотойгоор насанд хүрэгсдийн нас баралтын түвшин өсч байна. Хөдөө орон нутагт нийгмийн үйлчилгээний хүртээмжийг жигд байлган, чанартай үйлчилгээгээр хангахад бэрхшээлтэй байдаг бөгөөд энэ чиглэлээр эрүүл мэндийн анхан шатны үйлчилгээний төвлөрөлийг сааруулах талаархи саналын дагуу шинэ арга хэмжээ авах болно. Эрүүл мэндийн үйлчилгээг санхүүжүүлэх болон энэ үйлчилгээг хүргэх талаархи системийн асуудал нь үүний цөм нь болж байна. Нийгмийн эрүүл мэндийн даатгалд бүх нийтийг хамарсан урт хугацааны стратеги үгүйлэгдэж байна. Эрүүл мэндийн салбарын стратегийн эн тэргүүний өөрчлөлт нь нийт системийг эрүүл мэндийн анхан шатны үйлчилгээнд илүү түшиглэсэн байхаар шинэчлэлт хийж явдал юм. Энэ нь эрүүл мэндийн системийн бүх шатанд чанарын хяналт мониторинг хийх, бүх шатны эмнэлгийн үйлчилгээний уялдааг сайжруулах явдлыг дэмжих систем, чадавхитай байхыг шаардана.
3. ***Боловсрол болон эрүүл мэндийн салбарт жендерийн тэгш байдлыг хангахад нилээд амжилтанд хүрсэн.*** Боловсролын бүх түвшинд боловсролын ялгавартай байдлыг орвонгоор нь эргүүлсэн бөгөөд эдүгээ дээд боловсрол эзэмшиж буй охидын тоо нийт оюутны талаас илүү байна. Төрөлтийн үзүүлэлт өнөөдрийн байдлаар 2.0 болсон. Эхийн эндэгдэл 1990 онд 100,000 амьд төрөлтөнд 130 ногдож байсан бол 2009 онд 65 хүртэл буурсан. Гэвч эмэгтэйчүүдийн хүчирхийлэлийн түвшин анхаарал татахуйц өндөр хэвээр байгаа бөгөөд Үндэсний статистикийн хорооны 2009 оны судалгаанд хамрагдсан эмэгтэйчүүдийн бараг 20 хувь нь нөхөр эсхүл хамтран амьдрагчдаа зодуулдаг гэж мэдээлсэн байна[[2]](#footnote-2). Наслалтын хувьд жендерийн ялгаа мөн л гүнзгийрч байгаа нь насанд хүрсэн эрчүүдийн нас баралт санаа зовнихуйц хэмжээнд хүртлээ нэмэгдэж байгаатай холбоотой юм.
4. ***Эмэгтэйчүүдэд эдийн засгийн боломж байнга тэгш бус олгогддогасуудал хэвээр байна.*** Ажиллах нийт хүчинд эмэгтэйчүүдийн эзлэх хувь 2010 онд зохих түвшинд буюу 56 хувь байсан боловч эмэгтэйчүүдийн дундаж цалин эрэгтэйчүүдийнхээс доогуур хэвээр байна. Дэлхийн Банкнаас саяхан хийсэн судалгаагаар эмэгтэйчүүд илүү эрт тэтгэвэртээ гарах хандлагатай байдаг бөгөөд эдийн засгийн зарим салбарт эмэгтэйчүүдийн оролцоо огт байхгүй байна: цалингүй, эсхүл бага цалинтай ажилд эмэгтэйчүүд давамгайлах байдал үргэлжилсээр байгаа бөгөөд ирээдүй сайтай салбарт (тээврийн г.м) тэдгээрийн төлөөлөл бага байна. Эмэгтэйчүүд эрэгтэйчүүдээс дунджаар 7 жилээр илүү насалдаг хэдий ч өнөөгийн үйлчилж буй бодлогын дагуу эмэгтэйчүүдийн эрэгтэйчүүдээс 5 жилийн өмнө тэтгэвэрт гарах боломжтой гэж заагдсан байна.
5. ***Эмэгтэйчүүд улс төрд өөрийн дуу хоолойгоо өргөх боломж мэдэгдэхүйц буурсаар ирсэн, харин саяханаас Их Хурлаас эмэгтэйчүүдийн оролцоог дэмжих талаар арга хэмжээ авч эхэлсэн.*** Их Хуралд сонгогдсон эмэгтэйчүүдийн эзлэх хувь 1990 онд 23 хувь байснаа аажмаар буурсаар өнөөдөр 4 хувь болсон байна. Гэсэн хэдий ч, 2011 онд 2 чухал хууль баталсан. Жендерийн тэгш байдлын тухай хуулийг өргөн хүрээнд зөвлөлдөн хэлэлцүүлж боловсруулан 2011 онд Их Хурлаас баталсан. 2012 оны сонгуулиас эхлэн намын жагсаалтанд эмэгтэйчүүдийн оролцоог 20 хувь байлгах квот тогтоох талаар Их Хурлаас саяхан чиглэл өгсөн.
6. ***Уул уурхай тэргүүлсэн эдийн засгийн үсрэнгүй өсөлт байгаль орчинд тогтворгүй ул мөр үлдээж байна.*** Улс орны өсөлтийн дийлэнх хэсгийг түүний байгалийн баялаг (улс орны баялгийн 58% нь эрдэс баялаг, ой модны нөөц, тариалангийн талбай болон бэлчээр)-аас бий болгож, энэ байдал цаашид ч хэвээрээ үргэлжлэх болно. Нийт газар нутгийн 80 орчим хувь нь дэлхийд одоогоор үлдэээд буй хамгийн том, зэргэлдээ орших нийтийн бэлчээр нутаг бөгөөд түүгээр зээрийн томоохон нүүдлийн сүргүүд, мөн дэлхийн хамгийн олон тооны хулан бэлчээрлэдэг байна. Өнгөрсөн 20 жилд хүний буруутай үйлдэл болон байгалийн гамшгийн улмаас бэлчээрийн чанар нилээд доройтоход хүргэсэн бөгөөд Монгол улсын бэлчээрийн 70% нь цөлжилтөнд өртөж, ой модтой талбай 25 хувиар буурсан байна. Хүний буруутай үйлдэлд мал аж ахуй эрхлэх уламжлалт аргуудад орсон өөрчлөлт болон түүнээс улбаатай бэлчээрийн даац хэтрэлт, цаашлаад уул уурхайн үйл ажиллагааны буруу удирдлага зэрэг оролцуулж байна.
7. ***Уул уурхай болон мал аж ахуй салбар, байгаль орчны хамгаалалтын урсгал болон хувь хүний хэрэглээ зэрэг өсөн нэмэгдсээр буй усны хэрэглээний төлөөх тэмцэлдээний улмаас усны нөөцийн удирдлагатай холбоотой асуудлууд үүссээр байна.***  Усны нөөцийн хэмжээ маш түргэн багасаар байгаагийн зэрэгцээ усны чанар мөн доройтсоор байна. Монгол улсын Өмнөд бүсэд уул уурхайн одоогийн болон ирээдүйн төслүүдэд ихээхэн хэмжээний гүний ус шаардана. Өдөрт 350,000 куб метр гүний ус гаргаж авах нь тухайн орон нутгийн хүн ам болон малчдад хэрхэн нөлөөлөхийг хараахан мэдэхгүй байна. Тэдний амьжиргаа худаг ус болон рашаан шандаас авдаг гүний уснаас хамаардаг.
8. ***Монгол улс уур амьсгалын өөрчлөлтөнд маш эмзэг бөгөөд энэ нь түүний газар зүйн байршил, эрс тэс уур амьсгал болон эмзэг эко-системтэй холбоотой юм.*** Уур амьсгалын эрсдэл нь Монгол улсын хөгжилд ноцтой бэрхшээл учруулж байгаа бөгөөд нийгмийн бүх салбарт хоорондоо харилцан уялдаатай төрөл бүрийн нөлөө үзүүлж байна. Эдгээр нь хүмүүсийн одоогийн болон цаашдын амьдралын хэв маягт нөлөөлж болзошгүй. Монгол улсын Уур амьсгалын өөрчлөлтийн үндэсний хөтөлбөрт тусгасны дагуу уур амьсгалын ирээдүйн өөрчлөлтөд (i) агаарын температурын өсөлт (энэ зууны дунд 2.1°С-аас 3° C градус, зууны эцэст 3.1° С-аас 5° C градус), энэ нь дэлхийн дундаж өөрчлөлтөөс 2-3 дахин их юм; (ii) зарим газар нутагт хур тундсын хэмжээний өсөлт; мөн (iii) ууршилтын нийлбэр дүнгийн өсөлт нь хур тундсын өсөлтөөс 6-10 дахин давж болзошгүй тул усны нөөц болон тариалангийн талбай багасах зэрэг хувилбарууд тусгагдсан байна. Монгол улсын нутаг дэвсгэрийн 60%-ийг хамарч буй мөнх цэвдэг хайлбал хөдөө аж ахуй, усны нөөц болон дэд бүтцийн хөгжилд сөргөөр нөлөөлнө. Уур амьсгалын өөрчлөлтөнд (маш хахир хатуу өвлийн хүйтэнд мал сүрэг цасан доороос тэжээл олж авах боломжгүй зуданд) хамгийн ихээр өртөж байгаа газар тариалан болон мал аж ахуйн салбар нь цаашид ч эмзэг хэвээр байх ба ийм томоохон цочролууд Монголын нийгэм, нийт эдийн засагт сөрөг нөлөө үзүүлэх болно.
9. ***Хөдөө аж ахуйн салбарт нийт ажиллах хүчний 40 хувь ажиллаж байгаа боловч ДНБ-ны зөвхөн 15 хувийг бүрдүүлж байна****.* Хөдөөгийн өрхүүдийн нийт хөрөнгийн 63 хувь нь мал сүрэг юм. Өнөөг хүртэл нийт малчдын бараг тэн хагас нь амьжиргааны доод түвшингээс доогуур орлогоор амьдралаа залгуулж байна. Малчдын дийлэнх нь 100-аас доош толгой малтай байгаа нь өрхийн амьжиргааг залгуулах хангалттай орлого олоход хэт цөөн гэж үздэг. Зудын гамшгаас үүдэлтэй их хэмжээний мал сүрэгийн хорогдол нь хөдөөгийн ядууралыг улам даамжруулсаар ирсэн. 1999-2000 оны урьд өмнө тохиолдож байгаагүй дараалсан хэдэн зудыг даван туулсны дараа тохиолдсон 2009/2010 оны зудаар улс орны нийт 44 сая орчим малаас 10 орчим сая мал хорогдсон байна. Уур амьсгалын өөрчлөлт нь илүү хахир хатуу, ойр ойрмогхон зудны шалтгаан болж байгаа тухай шинжлэх ухааны нотолгоо байхгүй хэдий ч цаг агаар дулаарч, улам хуурай болсоор байгаа энэ нөхцөлд зуд илүү ойрхон, илүү ширүүн давтагдсаар байж болох юм гэсэн болгоомжлол төрсөөр байна. Уур амьсгалын эдгээр хүнд цохилтуудаас мал сүргийн ихээхэн хохирол амссан олон тооны малчид ажил эрэлхийлэн хот руу нүүдэллэх болсон.
10. ***Эдгээр уур амьгалын эрсдэлтэй байдлын зэрэгцээ даян дэлхийн нийлүүлэх сүлжээнд өнөөг хүртэл нэгдээгүй, мөн илүү хэмжээний нэмүү өртөгтэй бүтээгдэхүүн үйлдвэрлэдэггүй нь мал аж ахуйн салбарын хөгжлийг хязгаарлаж байна.*** Малчид бараа, түүхийн эдийн дэлхийн зах зээлийн үнийн, тухайлбал ноолуурын үнийн цочролд өртөх эрсдэлд улам нэмэгдэж байна. Тансаг хэрэглээний бараа гэж тооцогддог ноолуур нь хэрэглээний зах зээлийн эдийн засгийн уналтанд маш мэдрэмтгий, хэлбэлзэлд өртөмтгий юм. Үүний зэрэгцээ мал аж ахуйн салбарын удирдлага нь олон улсын зах зээлд их хэмжээгээр экспортлох боломж олгохуйц бүтээгдэхүүний үйлдвэрлэлийн олон улсын стандартын шаардлагыг хангахгүй байна. Мөн түүнчлэн Монголын мал аж ахуйн салбар нь аливаа халдварт өвчинд ихээхэн эмзэг байдаг агаад үүнийг одоогийн байгаагаас арай илүүтэйгээр хянах боломж бас байсаар байна. Малын өвчнөөс урьчилан сэргийлэх арга хэмжээнд ихээхэн хөрөнгө төсвөөс зарцуулж байгаа хэдий ч энэ нь тэргүүлэх чиглэлд багтддагүй бөгөөд шүлхий, бруцеллёз зэрэг өвчин давамгайлсан хэвээр байна. Цаашдаа “Голланд өвчин” хөдөө аж ахуйн салбарын өрсөлдөх чадварыг бууруулах эрсдэл хэвээр байгаа нь дотоодын түүхий эдийн үнийн өсөлтийг дагаж бүтээгдэхүүний үнийг өсгөх боломжгүйтэй холбоотой.
11. ***Монгол улсад хотжилт түргэн явагдаж байгаа нь хотын үйлчилгээ, ялангуяа Улаанбаатар хот болон уул уурхайд ойрхон байршилтай жижиг хотуудын үйлчилгээнд нэмэлт ачаалал өгч байна.***  Эдийн засгийн илүү сайн боломж, нийгмийн үйлчилгээнд ойртох зорилгоор хүн амын нилээд хэсэг хотын төвүүд рүү нүүх нь нэмэгдсээр байна. Улаанбаатар хотын хүн ам 20-хон жилийн дотор 2 дахин өсч 1.2 сая[[3]](#footnote-3)-д хүрч 2030 он[[4]](#footnote-4) гэхэд 1.9 сая болох төлөвтэй байна. Улаанбаатар хотод нүүж ирсэн иргэдийн ихэнх нь хотын төлөвлөлтөд багтаагүй хотын захын “гэр хороолол”-д оршин сууж байна. Ийнхүү суурьшсан хэсгүүдэд оршин сууж буй иргэд өнөөдрийн байдлаар хотын нийт хүн амын 60 хувийг бүрдүүлж Засаг захиргааны нэгжийн нийт талбайн 90 хувийг эзэлж байна. Саяхныг хүртэл тэдгээрийг түр хугацаанд амьдрах газар гэж тодорхойлон хотын хөгжлийн төлөвлөлт эсхүл хөрөнгө оруулалтаас ашиг тус хүртээгүй байсаар ирсэн. Хотын дэд бүтцийн дийлэнх хэсгийг 1970-аад онд барьж байгуулсан бөгөөд нийтийн аж ахуйн үйлчилгээ, тухайлбал усан хангамж, дулаан, цахилгааны хангамж нь суурилуулсан хүчин чадлын хязгаартаа аль хэдийн хүрсэн. Үүний дүнд гэр хорооллын оршин суугчид нийтийн аж ахуйн үйлчилгээнээс хүртэх боломж багатай эсхүл зарим нь огт боломжгүй байдалд амьдарч байна. Замын 95 хувь нь хатуу хучилтгүй. Бороо орох эсхүл мөсөөр хучигдсан үед түүгээр явах боломжгүй бөгөөд зун нь шороо тоос ихээр босдог тул хотын агаарын бохирдлыг нэмэгдүүлдэг. Гэр хороололын оршин суугчдын дунд ажилгүйдлийн түвшин илүү өндөр бөгөөд амьжиргаагаа залгуулахын тулд албан бус салбаруудыг илүү түшиглэж байна.
12. ***Хотын байгаль орчин, ялангуяа агаарын чанар маш ихээр муудаж буй нь эрүүл мэндэд хортой нөлөө үзүүлж байна.*** Хотын хүн амын 85 хувь нь өвлийн улиралд гэрээ дулаацуулж хоол ундаа хийхэд агаарын бохирдол маш ихээр үүсгэдэг мод эсхүл нүүрсээр галладаг зуух хэрэглэж байна. Өвлийн хүйтэн өдөр Улаанбаатар хотын гэр хороололд агаарын ширхэглэг хольцын агууламж нь Дэлхийн Эрүүл Мэндийн Байгууллагын тогтоосон стандартаас 35 дахин илүү байгаа нь амьсгалын замын өвчлөлт ялангуяа хүүхдийн өвчлөлт, мөн зурх судасны өвчлөлт маш их байгаагийн шалтгаан болж байна. Дэлхийн Банкнаас Эрүүл мэндийн яамтай хамтарч хийсэн саяханы судалгаагаар[[5]](#footnote-5) их хэмжээний агаарын бохирдлоос болж жил бүр 1,600 хүн наслах наснаасаа өмнө нас барж байна гэсэн тооцоолол гарсан байна. Өвлийн улиралд Улаанбаатар хот нь дэлхийд хамгийн хүйтэн нийслэл хот болоод зогсохгүй мөн хамгийн их агаарын бохирдолтой хот болоод байна.
13. ***Байгалийн гамшигт нэрвэгдэх эрсдэлтэй хотын оршин суугчдын тоо нэмэгдэж байна.*** Үерийн ус зайлуулах байгууламжийн засвар арчилгаа муу, дэнж дээр баригдсан сууцны чанар муу, газрын усыг тогтоон барих хүчин чадлын доройтол, усны хагалбар газар цөлжиж байгаа зэрэг нь гэнэтийн үер, ус буух зэрэгт Улаанбаатар хотыг улам их өртөмтгий болгож байна. Үүний зэрэгцээ Улаанбаатар хот нь газар хөдлөлтийн хувьд дэлхийн хамгийн идэвхтэй бүсийн нэгд байршиж байгаа бөгөөд энд жил бүр Рихтерийн шатлалаар 5.0 балаас дээш магнитүүдтэй 30-50 газар хөдлөлт болдог. Засгийн газраас хүн амаа байгалийн гамшгаас хамгаалах үйл ажиллагааг тэргүүлэх чиглэл болгосон бөгөөд гамшгийн удирдлагын эрх зүйн орчинг сайжруулах талаарх бодлого, стратегийг баталсан. Гэсэн хэдий ч 2009 оны үер, 2010 оны зуд нь байгалийн гамшигт өртөх хүмүүсийн эмзэг байдлыг бууруулахад хэчнээн их ажил хийх шаардлагатайг харуулсан.
14. ***Эцэст нь, энэ уудам өргөн нутагт хүмүүс, үйлчилгээ, бизнесийг хооронд нь холбох асуудал мөн л бэрхшээлтэй юм.*** Монгол улс 50,000 орчим км замтай боловч түүний 90 хувь нь байгалийн шороон зам эсхүл хайрган зам юм. Хатуу хучилттай замын сүлжээ нь 10-аас илүү жил насалж байгаа бөгөөд түүний 30 хүрэхгүй хувийг сайн нөхцөлтэй гэж үздэг. Бараа, бүтээгдэхүүн тээвэрлэх гол хэлбэр нь Хятад, Оросыг холбосон Монголын төмөр зам юм. Эрдэс баялгийг олборлож боловсруулан экспортлохыг дэмжих тээврийн болон эрчим хүчний дэд бүтцийг барьж байгуулах нь Монгол улсын хамгийн том асуудал болж байна. Дэлхийн Банкны судалгаагаар Монгол улсын зөвхөн Өмнөд хэсэгт оруулах хөрөнгө оруулалтын хэрэгцээ 5 тэрбум ам.доллар болох тооцоо гарч байна. Монгол улс харилцаа холбооны сүлжээг улс даяар хөгжүүлэх ажлыг амжилттай хэрэгжүүлж чадсан. Өнөөдрийн байдлаар бүх сумыг үүрэн холбооны үйлчилгээнд хамруулсан бөгөөд интернеттэй сумдын тоо улам нэмэгдсээр байна. 2008 онд хүн амын 67 хувь нь үүрэн утастай байсан бол өнөөдрийн байдлаар энэ тоо маш ихээр өссөн байгаа. Үүрэн телефоны үйлчилгээ нь банк, цаг агаарын мэдээлэл эсхүл Засгийн газрын бусад үйлчилгээг улс орны хамгийн алслагдсан өнцөг буланд илүү хурдан, илүү өндөр чанартай хүргэх боломжийг нээж байгаа юм.

## ЭДИЙН ЗАСГИЙН БАЙДАЛ

1. Монгол улсын ДНБ-ний 2010 оны 6.4 хувийн өсөлттэй харьцуулахад 2011онд эдийн засгийн өсөлт 17.3 хувь байсан нь эдийн засгийн огцом өсөлттэй 2004-08 оны үеийн дундаж 9 хувиас хавьгүй өндөр юм. Хамгийн түргэн өсөлттэй салбар нь бөөний болон жижиглэн худалдаа байсан ба 2011 онд 43 хувийн өсөлттэй байж мөн оны нийт эдийн засгийн өсөлтөнд 4 пунктын хувь нэмэр оруулсан. Үүний зэрэгцээ уул уурхай болон үйлдвэрлэл 2011 онд 8.7 болон 16 хувиар тус тус өргөжсөн байна. 2010 онд зудаас болж хумигдсан хөдөө аж ахуйн бүтээгдэхүүний үйлдвэрлэл 2011 онд өөрчлөгдөөгүй хэвээр байсан байна.
2. ***Инфляцийн дарамт нэмэгдсэн хэвээр байгаа нь төсвийг тэлэх бодлогын тусгал юм.*** Хэрэглээний үнийн индексийн өсөлт 2011 онд 2 орон тоотой хэвээр байсан бөгөөд энэ нь угаас эрс өсч буй эдийн засгийн нөхцөлд төсвийг тэлэх бодлогын нөлөөг харуулж байгаа юм.
3. ***Төсвийн зардал 2011 онд өмнөх жилийнхээс 56 хуивар өссөн бөгөөд зардлыг цааш нэмж 32 хувиар өсгөхөөр 2012 оны төсөвт тусгасан байна.*** Зардал өссөн үндсэн шалтгаан нь сонгуулийн өмнөх жилийн шахалт шаардлага болон ихээхэн хэмжээний бэлэн мөнгө тараах улс төрийн амлалтууд болон дэд бүтцэд зарцуулах хөрөнгийн өсөлтийг тусгасантай холбоотой. 2011 оны төсвийн орлого нь 2010 оныхоос 43 хувиар дээгүүр байсан нь ашигт малтмал ашигласны төлбөр болон ногдол ашгийн орлого өссөнтэй холбоотой юм. Үүний дүнд 2011оны төсвийн нийт алдагдал зөвхөн 3.6 хувьтай тэнцүү байсан боловч 2010 оны тэнцвэртэй төсөвтэй харьцуулахад буурсан үзүүлэлт юм. 2011 оноос эхэлэн Төсвийн тогтвортой байдлын тухай хуулийн шаардлагын дагуу төсвийг бүтцийн буюу урт хугацааны уул уурхайн орлогын тооцоонд үндэслэх болсон бөгөөд гүйцэтгэлийн орлого болон бүтцийн буюу урт хугацааны орлогын зөрүү (ДНБ-ний 2 орчим хувь)-г хуримтлалд оруулах юм. Энэ хэмжигдхүүнээр тооцоход 2011оны төсвийн бүтцийн алдагдал (бүтцийн орлогоос гүйцэтгэлээр гарсан зардлыг хассан) 5.8 хувьтай тэнцэж байна. 2012 оны төсвийн бүтцийн алдагдал нь ДНБ-ний 3хувь байх төлөвтэй байна.
4. ***Инфляцийг хянахын тулд мөнгөний бодлого болон төсвийн бодлого нийцсэн байх шаардлагатай.*** Монголбанк бодлогын хүүгээ 3 удаа нэмж банкуудын заавал байлгах нөөцийн хэмжээг 11 хувь болгож өсгөсөн. Инфляцийг барихын тулд, ялангуяа инфляц өсөх төлөвтэй байгаа нөхцөлд цалин-үнийн өсөлтийн эрчлээсээс зайлсхийж төсвийн зардлын хурдыг барих нь чухал юм.
5. ***Монгол улсын эдийн засаг огцом өсөх-уналтанд орох мөчлөгт автдаг гэдгийг саяхны түүх сануулж байгаа юм. Жишээлбэл,*** 2004 болон 2008 эдийн засаг жилд дунджаар 9.1хувийн өсөлттэй байсан бол өргөн хэрэглээний бараа бүтээгдэхүүний дэлхийн зах зээлийн үнийн уналт болсон 2009 онд энэ өсөлт -1.3 хувь болтол доош унасан. Энэ нь Монголын эдийн засагт, тэр дундаа банкны салбарт аймшигтайгаар нөлөөлсөн билээ (Нэмэлт мэдээлэл 2-ыг үзнэ үү).

**Нэмэлт мэдээлэл 2: Уул уурхайгаас хараат эдийн засгийн түүх – 2008 оны хямрал ба Төсвийн тогтвортой байдлын тухай хуулийг баталсан нь**

2008 оны сүүлчийн хагаст зэсийн дэлхийн зах зээлийн үнэ огцом бууч дэлхийн эдийн засаг уналтанд орсонтой холбоотой макро-эдийн засгийн нөхцөл байдал эрс доройтсон юм. Төсвийн цочрол нилээд их байсан тул 2007 оны улсын төсвийн тэнцэл эерэг буюу ДНБ-ний 2.9 хувь байснаа 2009 онд 5.4 хувийн алдагдалтай болсон. Үүнтэй нэгэн адилаар экпортын орлого 2009 онд ¼ -ээр буурснаас шалтгаалж гадаад худалдааны тэнцэл эерэг байснаа мөн л алдагдалтай болсон. Их хэмжээгээр өссөн төсвийн дотоод зардал, мөнгөний сул бодлого, мөн үнэн чанартаа хатуу тогтоосон валютын ханшнаас болж 2008 оны 8-р сард 34 хувь (өмнөх жилийн мөн үеэс)-д хүрсэн инфляци 2009 оны сүүлчийн хагаст эдийн засаг эрс хумигдаснаас шалтгаалж маш богино хугацаанд сөрөг болж буурсан. Жилд дунджаар 9.1%-иар өсч ирсэн эдийн засаг хүнд байдалд орж бодит ДНБ 2009 онд 1.3 хувь болж буурсан. Эдийн засгийн энэ уналтанд Дэлхийн эдийн засгийн хямрал болон 2009-2010 оны зуд мөн давхар нөлөөлсөн.

Эдийн засгийн уналт нь банкны салбарт маш хүндээр туссан бөгөөд энэ нь эдийн засгийн огцом өсөлтийн өмнө банкны салбарт хуримтлагдаж ирсэн нилээд эмзэг байдал ил гарч ирсэнтэй холбоотой юм. Хамгаалаагүй гадаад валют, барилгын болон уул уурхайн салбарын зээлийн маш их төвлөрлийн үр дүнд банкуудын зээлийн чанар эрс доройтож банкны капитал хөрөнгө буурч ирсэн. Үүний зэрэгцэн гадны санхүүжилт эрс буурсан, мөн зээлийн эргэн төлөлтийн хугацааны ужигарсан зөрчлөөс болж банкуудын хөрвөх чадвар дарамт учруулсан. Банкны системд найдваргүй зээлийн хэмжээ 20 хувьд хүрсэнтэй холбоотойгоор зээл олгох механизм бараг зогссон тул банкинд олон нийтийн итгэх итгэл эрс буурсан. Хадгаламж эзэмшигчид хадгаламжаа эргүүлэн татаж авсан нь 2008-2009 оны эцэст дунд хэмжээний 2 банкийг дампууралд хүргэсэн. Засгийн газраас нийт хадгаламжид баталгаа гаргах шийдвэр хэрэгжүүлсний зэрэгцээ эдийн засаг эерэг талруугаа хурдацтай эргэж эхэлсэн нь хадгаламжийн гадагшлах урсгал үргэлжилж илүү олон банк дампуурахаас сэргийлсэн.

Засгийн газраас макро-эдийн засаг болон төсвийн хүрээний оновчтой хууль эрх зүйн бат бөх үндэс суурийг тавих арга хэмжээ авч эхэлсэн. Их Хурлын дийлэнх гишүүн дэмжиж 2010 оны 6-р сард баталсан төсвийн 3 нэмэлт журам нь **Төсвийн тогтвортой байдлын тухай хуульд** үндэс нь болсон. Энэ хуулиар төсвийн хүрээнд бүтцийн тэнцлийг нэвтрүүлж Чилийн жишээний дагуу эрдэс баялгийн зах зээлийн үнэ түүний урт хугацааны төсөвлөсөн өртгөөс давсан зөрүүгээс төсөвт орсон орлогыг тогтворжуулалтын санд хуримтлуулах болсон. Төсвийн журамд төсвийн бүтцийн тэнцэл, зардлын өсөлт болон улсын өрийн хэмжээнд хатуу хязгаар тогтоосон. Харин энэ хуулийн цөм нь зөвхөн 2013 оноос мөрдөгдөж эхлэх ба энэ үед төсвийн бүтцийн алдагдлыг ДНБ-ний 2 хувиас хэтрүүлэхгүй байхыг мөрдлөг болгох юм. Энэ хуулийг бүрэн хэмжээнд хэрэгжүүлсэн тохиолдолд төгрөгийн ханшны хүчтэй өсөлт, төсвийн хэт их зардал болон зээллэгийг зохицуулахад ихээхэн нөлөө үзүүлнэ.

Төлбөрийн тэнцэл болон хөгжлийн гол түншүүдээс олгосон төсвийн дэмжлэг, тэйгээр бодлогын чанартай хариу арга хэмжээ, зэсийн үнийн тогтворжилт болон урт удаан хүлээж буй уул уурхайн гол төслийн хэлэлцээ амжилттай болсон нь эдийн засгийн нөхцөл байдлыг тогтворжуулсан. Монгол улс ОУВС-тай тохирсон 18 сарын Stand-By хөтөлбөрийг 2010 оны 10-р сард амжилттайгаар хэрэгжүүлж дуусгасан.

1. ***Түншлэлийн стратеги хэрэгжүүлэх хугацаанд Монгол улсын эдийн засаг хоёр орон тоотой өсөлттэй байхаар байна.*** Монгол улсын эрдэс баялгийг олборлож зах зээлд тээвэрлэн хүргэхэд ихээхэн хэмжээний хөрөнгө оруулалт шаардагдах тул холбогдох салбарууд, ялангуяа дэд бүтэц, тээвэр болон нийтийн ахуйн үйлчилгээнд томоохон өсгөгчийн нөлөө үзүүлэх төлөвтэй байна (Хүснэгт1-ийг үзнэ үү). Жишээлбэл, 2015 он гэхэд Монгол улсын Өмнөд бүс нутагт төмөр зам, цахилгаан эрчим хүч, хот байгуулалт, усан хангамж зэрэгт ойролцоогоор 5 тэрбум ам.долларын хөрөнгө оруулалт шаардагдах бөгөөд энэ нь эдийн засагт орох ихээхэн хэмжээний санхүүжилт болох юм[[6]](#footnote-6).

**Хүснэгт 1 – Монгол улс: Дунд хугацааны төлөв**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **2009** | **2010** | **2011** | **2012 т** | **2013 т** | **2014 т** | **2015 т** | **2016 т** |
| Бодит ДНБ (%, өөрчлөлт, өмнөх жилээс) | -1.3 | 6.4 | 17.3 | 15.2 | 20.5 | 15.7 | 9.0 | 15.5 |
| Хэрэглээний үнийн индекс (%, өөрчлөлт, өмнөх жилээс, жилийн эцэст) | 1.9 | 14.3 | 11.1 | 12.0 | 7.0 | 5.0 | 5.0 | 5.0 |
| Зэсийн үнэ (2005=100)\* | 140.5 | 205.0 | 250.3 | 241.5 | 241.5 | 241.5 | 241.5 | 241.5 |
| Улсын төсвийн зардал (ДНБ-нд эзлэх %) | 35.2 | 36.6 | 44.2 | 39.1\* | 31.5 | 28.0 | 32.4 | 35.1 |
| Улсын төсвийн орлого (ДНБ-нд эзлэх %) | 30.2 | 36.6 | 40.6 | 38.1\* | 32.1 | 31.2 | 33.5 | 34.9 |
| Улсын төсвийн тэнцэл (ДНБ-нд эзлэх %) | -5.0 | 0 | -3.6 | -1.0\* | 0.5 | 3.2 | 1.1 | -0.2 |
| Төсвийн бүтцийн тэнцэл | -6.8 | -2.8 | -6.3 | -6.5 | -2.0 | 1.8 | -0.1 | -0.5 |
|  |  |  |  |  |  |  |  |  |
| Урсгал тэнцэл (ДНБ-нд эзлэх %) | -9.0 | -14.3 | -35.0 | -13.6 | 1.9 | 6.0 | 12.0 | 12.2 |
| Г/валютын нөөц, цэвэр (сая ам.долл) | 1,145 | 2,091 | 2,274 | 4,127 | 4,452 | 4,601 | 5,399 | 6,136 |
| (Ирэх жилийн импортын сараар) | 3.7 | 4.3 | 5.1 | 5.6 | 8.8 | 8.8 | 8.8 | 8.8 |

Эх сурвалж: ҮСХ, ОУВС, ДБ. \* 2012 оны төсөөллийг 2012 оны улсын төсвийн төслөөс авав.

1. ***Олон улсын санхүүгийн болзошгүй хямралд Монгол улс илүү сайн бэлтгэлтэй байна гэж үзэж байна.*** Монгол улс 2013 оноос бүрэн хэрэгжиж эхлэх төсвийн ерөнхй бүтцийг баталсан. Банкны салбарын бүрэн хэмжээний өөрчлөлт шинэчлэлтийг хэрэгжүүлээгүй байгаа хэдий ч Монгобанк нь банкуудад хяналт тавих хийх үүргээ илүү сайн гүйцэтгэх байдалтай байна. Эцэст нь, Нийгмийн хамгаалалын өөрчлөлт шинэчлэлтийн тухай хууль нь хамгийн ядуу иргэд нийгмийн хамгаалалд багтах үндэс нь болж өгнө.

## УЛС ТӨР, БАЙГУУЛЛАГЫН БОЛОН ЗАСАГЛАЛЫН ОРЧИН

1. ***1990 оны эхээр социализмын тогтолцоо дуусгавар болсноос хойш Монгол улс олон намын ардчилалыг байгуулсан.*** Улс төрийн тэргүүлэх 2 нам буюу Монгол Ардын Нам (МАН, хуучнаар Монгол Ардын Хувьсгалт Нам) болон Ардчилсан Нам (АН) тухай бүр маш хурдтайгаар ээлжлэн засгийн эрхэнд гарч байсан. Нэг Засгийн газраас нөгөөд шилжих явдал ихэнх хэсэгтээ тайван явж ирсэн боловч 2008 оны 6-р сарын сонгуулиар санал өгөгчдийн саналыг луйвардсан асуудлаар асуудал дэгдсэн. Их Хурлын дараагийн сонгууль 2012 оны 6-р сард, Ерөнхийлөгчийн сонгууль 2013 онд болно.
2. ***Улс төрийн уур амьсгалыг нээлттэй болон чөлөөт хэлэлцүүлгэ, мэтгэлцээнээр тодорхойлж болно.*** Их Хуралд шинэ хуулийн талаар идэвхтэй, нээлттэй хэлэлцүүлгэ, мэтгэлцээн хийдэг. Сөрөг намууд өөрийн дуу хоолойгоо илэрхийлж өөрийн үзэл бодлоо нийтэд танилцуулах боломжтой. Монгол улсын Ерөнхийлөгч нь улс оронд чухал ач холбогдолтой асуудлыг хэлэцүүлэхээр “Иргэний Танхим”-ыг тогтмол зохион байгуулах замаар иргэний нийгмийн байгууллагууд болон иргэдийн бүлгүүдийн оролцоог нэмэгдүүлсэн. Иргэний нийгэм нь өөрсдийгөө зохион байгуулах чадавхи байж чадваас өөрчлөлт, хариуцлагын тогтолцоог сайжруулахад илүү хүчирхэг нөлөө үзүүлж чадах боломжтой. Мэдээлэл хүргэх маш өргөн хүрээний хэрэгсэл (тухайлбал, сонин сэтгүүл, телевизын сувгууд) тэй бөгөөд тэдгээр нь өөр өөр харъяалал болон төрөл бүрийн үзэл бодлыг төлөөлдөг боловч ихэнх тохиолдолд мэдээллийн хэрэгслийн өмчлөгч нарын ашиг сонирхлын хүчтэй нөлөөлөл дор ажилладаг. Сэтгүүлчид Их Хурлын хуралдаануудад оролцож мэдээлэх боломжтой ба Их Хурлын шийдвэрүүдийг маш богино хугацаанд интернетээр цацдаг. Мэдээлэл хүртэх эрхийн тухай хуулийг саяхан баталсан нь улс орны хувьд томоохон алхам болсон.
3. ***Монгол улс дундаж орлоготой улс болж байгаатай холбогдон байгууллагын тогтолцооны төрөл бүрийн бэршээлтэй тулгарч байна.*** Энэ нь (i) эрдэс баялгийн орлогыг удирдах, шинэ уурхайнуудыг хөгжүүлж, тэдгээрээс үр ашиг олоход шаардлагатай дэд бүтцэд нилээд их хөрөнгө оруулахад шаардлагатай төсвийн зардлыг удирдах үүрэгтэй байгууллагуудын үйл ажиллагааг сайжруулах; (ii) олон улсын зах зээлд оролцох, санхүүжилтийн төрөл бүрийн бүтээгдэхүүн боловсруулах зэрэг цогц үйлчилгээний байгууллагуудыг шинээр бий болгох; мөн (iii) өсөн нэмэгдэж буй төсвийн эх үүсвэрийг үр ашигтай байршуулах үр өгөөжтэй байгууллагын тогтолцоог хангахуйц үйлчилгээ хүргэх бүтцийн өөрчлөлт хийхийг шаардана.
4. ***Төрийн захиргааны байгууллагууд нь зах зээлд шилжих үед өөрчлөлт шинэчлэлтийн эхний хэдэн үе шатыг давсан боловч цаашид хөгжих шаардлагатай.*** Төсвийн хэрэгжүүлэлт болон төрийн сангийн удирдлага засгийн газрын түвшинд нилээд сайжирч мэдлэг, чадвартай мэргэжилтнүүд ажиллаж байгаа хэдий ч Монгол улс хэд хэдэн асуудалтай тулгарсан хэвээр байна. Тэдгээр нь урьдчилан таамаглах аргагүй төсөв, урт хугацааны төлөвлөлт бараг байхгүй, улсын хөрөнгө оруулалтын удирдлага муу, салбарын яамдууд үйл ажиллагааны төлөвлөгөө боловсруулах чадавхи дутмаг, өндөр албан тушаалын төрийн албан хаагчдын цалин харьцангүй бага, мөн хөдөө орон нутагт төрийн захиргааны байгууллагад хүн татаж ажиллуулах нь хүндрэлтэй байдаг зэрэг болно.
5. ***Саяхан улс орон суурь үйлчилгээний төвлөрөлийг сааруулах шийдвэр гаргасан.*** Энэ нь шийдвэр гаргах явдлыг хүмүүст илүү ойртуулж байгаа боловч богино- болон дунд хугацаанд хэрэгжүүлэлтийн олон асуудал бий болгож байна. Төвлөрөлийг сааруулах нь тэргүүлэх чиглэлүүдийг тогтоох, хүргэж буй үйлчилгээнд хяналт тавихад иргэний нийгмийн оролцоог нэмэгдүүлэх томоохон боломж олгож байгаа бөгөөд засаглал болон ил тод байдлыг нилээд сайжруулах боломж олгох юм. Нийгмийн үйлчилгээний төвлөрийг сааруулах нь үндэсний нийтлэг стандарт, систем, улс даяар суурь үйлчилгээг үр ашигтайгаар тэнцвэржүүлэхийг шаардана. Төвлөрлийг сааруулах явцыг зөв хэрэгжүүлэх нь хөдөөгийн хүн ам болон хотын хүн амын ядуу хэсгийн бухимдлыг багасган, суурь үйлчилгээнээс тэгш хүртэх боломжийг баталгаажуулан хангахад маш чухал юм. Дэлхийн туршлагаас харахад төвлөрлийг үр өгөөжтэй сааруулахад нилээд эрсдэлтэй бөгөөд Монгол улс өөрчлөлт шинэчлэл хийх замдаа алдаа гаргахаас зайлхийн энэ туршлагаас олон сургамж авч болох юм.
6. ***Монгол улс нь ил тод байдлыг хангахцуйц зохицуулалтын болон байгууллагын тогтолцооны хүрээг бий болгохын талаар харьцуулагч буй бусад орноос харьцангуй өндөр үнэлгээтэй байна.***  Монгол улс 2006 онд Авилгалын эсрэг шинэ хууль баталж Авилгалтай тэмцэх бие даасан газар байгуулсан хэдий ч энэ агентлаг нь эхлэлийн шатандаа хэвээр байна. Олборлох аж үйлдвэрийн ил тод байдлын санаачлага-д Монгол улс 2005 онд нэгдсэн бөгөөд 5 жилийн хугацаанд түүний шаардлагад нийцсэн улс болсон. Төрийн бүх албан хаагч болон сонгогдсон гишүүд хөрөнгө орлогын мэдүүлэг жил бүр бөглөх ёстой. Өнгөрсөн хэдэн жилд улсын санхүүгийн удирдлага, ялангуяа улсын төсвийн тухай мэдээллийн чанар, тоо мэдээллийн хувьд сайжруулах талаар хийгдсэн ажлийн үр дүнд Төсвийн Нээлттэй Индекс (OBI)-ээр Монгол улс онцгой ахиц гаргасан. 2006-аас 2010 оны хооронд Төсвийн Нээлттэй Индекс 18-аас 60 болж өссөн нь Монгол улсыг энэ үзүүлэлтээрээ Өмнөд Солонгосын дараа байрлуулж Ази тивд 2-т жагсаж байна. Төсвийн хөрөнгөөр бараа, бүтээгдэхүүн, үйлчилгээ худалдан авах тухай шинэчлэн найруулсан хуулийн дагуу худалдан авах ажиллагаанд, ялангуяа тендерийн үнэлгээ болон Засгийн газрын байгуулсан гэрээний гүйцэтгэлийг хянахад иргэний нийгмийн бүлгүүд мониторинг хийн идэвхтэй оролцох үүрэгтэй болсон.
7. ***Авилгал, ашиг сонирхлын зөрчил, улс төрийн хуваагдмал байдал зэрэг олон бэрхшээл нүүрлэсэн хэвээр байна.*** Цөөн хүн амтай улсад улс төрийн нам, бүс нутгийн сүлжээ болон бизнесийн бөөгнөрөл/конгломерат дотор ивээн тэгтэх, халамжлах холбоо бат бөх оршин тогтносон байна.Жишээлбэл, санхүүгийн олон байгууллага нь санхүүгийн бус байгууллагад томоохон хувь эзэлдэг эсхүл эсрэгээр байдаг нь зээлийн хуваарилалтын гажуудалд хүргэсэн. Ийм асуудлаас болж Ашиг сонирхлын зөрчлийг тухай хуулийг саяхан баталсан бөгөөд энэ хуулиар (i) байгууллагууд ёс зүйн журмын хэрэгжүүлж мөрдүүлэх, мөн (ii) төрийн албан хаагчид 2012 оны 7-р сараас эхэлж өөрсдийн хувийн бизнес, өмчийг Авилгалтай тэмцэх газарт бүртгүүлэхийг шаардана. Үүний зэрэгцээ үйлчилгээ хүргэхэд иргэдийн хариуцлагын тогтолцооны сувгуудыг туршиж байсан боловч цаашид тэдгээрийгзасаглалын илүү өргөн хүрээний нэг хэсэг болгон байгууллагын тогтолцоонд багтаах хэрэгтэй хэвээрээ байна.
8. ***Уул уурхайн салбарын огцом өсөлт нь авилгалыг нэмэгдүүлэх боломжийг бмй болгож байгаагийн зэрэгцээ бодлого боловсруулалтыг илүү популист үзэл, ивээн тэгтгэж халамжлах явдалд түлхэц үзүүлж болзошгүй юм***. Авилгалын эсрэг хуульд заасны дагуу Авилгалтай тэмцэх газар нь айл өрх, шинжээч, бизнесийн хүрээнд болон өөрийн агентлагийн үнэлгээгээр авилгалын талаарх үзлийн чанарын болон тоон үзүүлэлтэнд үндэслэсэн Авилгалын Индекс боловсруулсан. Авилгалын талаарх үзлийн судалгаагаар судалгаанд оролцсон хүмүүсийн 13 хувь нь өмнөх 12 сарын хугацаанд төрийн албан хаагчдад хээл хахууль өгсөн гэж хариулсан байна. Олон улсын ил тод байдал (Transparency International)-ын индексээр 183 орноос Монгол улс 120-р байранд оруулсан байна. Засаглалын Дэлхийн Индексээр Монгол улс өнгөрсөн 10 жилд зохицуулалтын чанараас бусад бүх үзүүлэлтээр доройтсоныг тусгасан байна (Хавсралт 3-ыг үзнэ үү). Олон улсын ил тод байдлын 2010 оны Даян дэлхийн авилгалын барометр-ын дагуу Монголд хийсэн судалгаанд оролцсон хүмүүсийн 73 хувь нь өнгөрсөн 3 жилийн хугацаанд авилгал нэмэгдсэн гэж үзэж байгаа бөгөөд зөвхөн 7 хувь нь авилгал буурсан гэж бодож байна. Улс төрийн намууд, Их Хурал, шүүх болон цагдаа авилгалд хамгийн их автсан гэж тэдгээр хүмүүс үзэж байна. Судалгаанд оролцсон хүмүүсийн тэн хагас нь Засгийн газраас авилгалтай тэмцэх талаар хийж буй ажил нь үр ашиггүй байна гэжээ.
9. ***Монголын засгийн газрын бүх байгууллагууд авилгалд өртөхөд нилээд эмзэг, мөн боломж ч их байна.*** Өнөөг хүртэл Засгийн газрын олон байгууллагад өдөр тутмын дотоодын хяналт, дотоодын болон хөндлөнгийн аудит, авилгалыг хязгаарлах үр ашигтай дэг журам зэрэг зохих нөөц дутагдаж байна. Төрийн захиргааны удирдлагын системийн гүйцэтгэлийн үр дүн муу байгаа нь гүйцэтгэлийн үр дүнг хэмжих үр өгөөжтэй систем үгүйлэгдэж байгаатай холбоотой юм.
10. ***Ил тод байдлыг хангах талаар илүү хүч чармайлт гаргаж байгаа хэдий ч тус улс хариуцлагын тогтолцооны соёлыг нэвтрүүлэх гэж тэмцэж байна.***  Одоогоор мөрдөгдөж буй бодлогын зохих хүрээ байгаа боловч баталсан хууль журам болон практикийн хооронд зөрүү их байна. Дэлхийн Банкны зарим дэмжлэгтэйгээр төсвийн санхүүжилтийн удирдлагын өөрчлөлт шинэчлэлтийн “эхний үе шат”-ыг амжилттай хэрэгжүүлсэн бөгөөд түүний хүрээнд эрх зүйн тогтвортой орчин, төсвийн хэрэгжүүлэлт, хяналт мониторинг болон тайлагналтын системийг нэвтрүүлсэн юм. Ирэх цөөн хэдэн жилд уул уурхайн салбараас төсөвт орох орлого онцгой ихээр нэмэгдэх болно. Нөхөн сэргээгдэхгүй эрдэс баялгийн нөөцийг нөхөн шинэчлэгдэх актив хөрөнгө болгон хувиргахад үндэсний, орон нутгийн болон компанийн түвшинд ил тод байдал, хариуцлагын тогтолцоог илүү сайн байх нь чухал болно.
11. ***Мэдээллийн хэрэгсэл, иргэний нийгэм нь дуу хоолойгоо ил тодоор илэрхийлдэг хэдий ч Засгийн газрын үйл ажиллагаанд хяналт тавих чадавхи, хүчин чадал нь хязгаарлагдмал байна.*** 2010 оны эхэнд Монгол даяар 383 мэдээллийн байгууллагуудад 3,840 мэдээллийн ажилтан, 1,709 сэтгүүлч, орон тооны бус ажилтан ажиллаж байна. Олон тооны боловч ихэнх мэдээлэлийн хэрэгсэл нь бизнес-улс төрийн элитийн хяналтанд байдаг бөгөөд эрэн сурвалжлах ажиллагаа маш цөөн, олонтаа дарамтанд байдаг. Үүнтэй нэгэн адилаар авилгал болон буруу удирдлагын талаар тайлагнах, мөрдөх, түүний мөрөөр холбогдох арга хэмжээ авах чадавхи иргэний нийгмийн байгууллагуудад хязгаарлагдмал байна.
12. ***Монгол улс нь цөөн хүн амтай улс орнуудад тулгардаг түгээмэл нөхцөл байдалтай нүүр тулж байгаа бөгөөд тэдгээрийг засаглалын болон авилгалын эсрэг асуудлыг шийдвэрлэхдээ илүү сайн тусгаж байх шаардлагатай. Х***арьцангүй цөөн хүн амтай жижиг орнуудад улсын болон хувийн хэвшил ойр харилцаатай байдаг тул авилгалын хувьд маш эмзэг байдаг. Хүмүүс нь хамаатан садан, найз нөхөд, сургууль хамт суралцаж байсан. Энэхүү харилцаа нь Засгийн газрын үйл ажиллагаа болон авч буй арга хэмжээнд нөлөөлдөг. Нөгөө талаас хоорондоо холбоотой жижиг нийгэмд авилгалыг нуухад хэцүү байдаг бөгөөд ёс зүйгүй зан байдлыг хянах бусад механизмыг ашиглаж болно. Үүнд түшиглэн авилгалыг цаашид бууруулахын тулд хүн ажилд авах, төр-хувийн хэвшлийн харилцаанд хяналттай уян хатан байдлыг бий болгох, нийгэмд авилгалын үзүүлэх нөлөө, өртөг зардлыг илүү сайн ойлгох боломж олгох Засгийн газрын ил тод байдал, хариуцлагын тогтолцоог дэмжих замаар нэмэлт хүчин чармайлт гаргах шаардлагатай.

# ДЭЛХИЙН БАНКНЫ БҮЛГЭЭС МОНГОЛ УЛСАД ӨМНӨ АЖИЛЛАЖ ИРСЭН ТУРШЛАГААС АВСАН СУРГАМЖ

1. ***Өнөөдрийн байдлаар ОУХА-аас Монгол улсад үзүүлэх дэмжлэг туслалцааны цэвэр хэмжээ 2005 оны санхүүгийн жилийн 136.6 сая ам.доллартай харьцуулахад 220 сая ам.доллартай тэнцэж байгаа бөгөөд түүнийг 14 төслөөр дамжуулан олгох юм.*** ОУХА-ийн цэвэр амлалтанд буцалтгүй тусламж болон хөнгөлөлттэй зээл багтаж байгаа болно. Төслүүдийн дийлэнх нь дэд бүтцийн хөгжил, уул уурхайн салбарын эдийн засгийн засаглал болон байгууллагын тогтолцоог бэхжүүлэх явдлыг дэмжих юм. 2011оны Төслийн багцын гүйцэтгэлийн үр дүнгийн хяналтаар төслүүд Засгийн газрын тэргүүлэх чиглэлүүдтэй нийцэж байна гэсэн дүгнэлт гаргасан байна.
2. ***Монгол улс нь Итгэлцлийн сангуудаас улс орны тэргүүлэх чиглэлүүдтэй нягт нийцсэн нилээд хэмжээний дэмжлэг авч ирсэн.*** Эдгээр сангуудад хандивлагчдаас оруулсан хувь нэмэр нь 2005 оны санхүүгийн жилийн 23.55 сая ам.доллартай харьцуулахад 2011 оны санхүүгийн жилд 74.5 сая ам.доллар болж өссөн. Итгэлцлийн сангийн төслүүдэд хандивлагчдаас олгосон эх үүсвэрийн 42.5 хувийг ОУХА-ийн төслүүдийн хамтарсан санхүүжилтэнд ашигласан юм.
3. ***Монгол улсад хэрэгжүүлж буй ОУСК-ийн хөрөнгө оруулалтын төслүүд өнөөдрийн байдлаар 131.2 сая ам.доллартай тэнцэж байна.*** Эдгээр төслүүдэд компанийн хувь эзэмших, зээл, хөрвөх зээл болон худалдааны санхүүжилтийн шугам зэрэг багтаж байна. 2011 оны санхүүгийн жилд ОУСК 7 төсөлд 83 сая ам.долларын хөрөнгө оруулалт хийх амлалт нь хамгийн өндөр үзүүлэлт болсон юм. Мөн ОУСК нь Монгол улсад зөвлөлгөө өгөх үйлчилгээг хандивлагчдаар санхүүжүүлэх болсон нь өөрийн хөтөлбөрийг нилээд нэмэгдүүлэх боломж олгож байгаа юм. Эдүгээ ОУСК-ийн зөвлөлгөө өгөх үйлчилгээний 3 хөтөлбөр нь (i) Хөрөнгө оруулалтын орчин (Бизнесийн Хяналтын Шинэчлэлт); (ii) Компанийн засаглал; болон (iii) Санхүүгийн хүртээмж (худалдааны санхүүжилт, лизинг, зээлийн мэдээлэл, мобайл банкны үйлчилгээ) зэрэгт төвлөрч байна. ОУСК нь Дэлхийн Банктай хамтран гол төлөв дэд бүтцийн салбарт Төр-Хувийн хэвшлийн түншлэл байгуулах талаарх Монголын Засгийн газрын хүчин чармайлтыг дэмжих зөвлөлгөө өгөх үйлчилгээг судалж байна.
4. ***Монгол улсад өмнөх жилүүдэд үзүүлсэн дэмжлэг туслалцаа нь 2005-2008 оны санхүүгийн жилд Монгол улсад үзүүлэх дэмжлэг туслалцааны стратеги болон 2009-2010 оны санхүүгийн жилд Завсрын стратегийн баримт бичгийн дагуу явж ирсэн.*** Эдгээр баримт бичгүүдийг Дэлхийн Банкны Гүйцэтгэх Захирлууд 2004 оны 4-р сар болон 2009 оны 5-р сард тус тус хэлэлцсэн юм. Дээрх 2 стратегийг “Эдийн засгийн өсөлтийг дэмжих, ядуурлыг бууруулах стратеги”, Засгийн газрын Мөрийн хөтөлбөр (2008-2012) болон Үндэсний хөгжлийн стратеги (2008-2021) зэрэг Засгийн газрын стратегиудтай бүрэн нийцүүлж боловсруулсан юм.
5. ***2005-2008 оны санхүүгийн жилд Монгол улсад үзүүлэх дэмжлэг туслалцааны стратеги нь Засгийн газрын*** “***Эдийн засгийн өсөлтийг дэмжих, ядуурлыг бууруулах стратеги”-ийн 5 тулгуур чиглэлийн дагуу боловсруулсан юм***. Дэлхийн Банкны стратегийн эдгээр чиглэлүүд нь (1) макро-эдийн засгийн тогтворжилт, улсын салбарын үр ашгийг хангах; (2) үйлдвэрлэл, эскпортыг дэмжих, мөн хувийн хэвшил тэргүүлсэн хөгжлийн орчинг бий болгох; (3) бүс нутгийн болон хөдөөгийн хөгжил, байгаль орчны тогтвортой хөгжлийг бэхжүүлэх; (4) хүний тогтвортой хөгжлийг дэмжих, мөн (5) сайн засаглалыг дэмжих, стратегийг хэрэгжүүлэх, хяналт мониторинг хийх зэрэг байсан. Эдгээр тулгуур чиглэлүүдийн хүрээнд дэмжлэг, туслалцаа үзүүлэх стратегийг үндсэн 3 зорилтыг хангахаар зохион байгуулсан билээ. Үүнд: (i) шилжилтийн үйл явцыг нэгтгэх; (ii) эмзэг байдлыг бууруулах, мөн (iii) бодлого, хөрөнгө нөөцийг үр дүнтэй нийцүүлэх явдлыг бэхжүүлэх. Үр дүнгийн хүрээний үзүүлэлтүүдийг боловсруулахдаа үр дүнд хүрэх гол зорилтууд, мөн 20 үр дүнд хүрсэн байхаар тусгасан. Эдгээр үр дүнд хүрэх явц, ахицыг олон тооны үзүүлэлт, хугацаа зэргээр хяналт мониторинг хийхээр тогтсон юм.
6. ***Монгол улсад үзүүлэх дэмжлэг туслалцааны стратегийн хэрэгжилтэнд гадны 2 зүйл нөлөөлсөн.*** Нэгдүгээрт, 2004 оны сонгуулийн дараа улс төрийн тодорхой бус байдал үүссэн тул төсөвт дэмжлэг үзүүлэх төлөвлөсөн цуврал үйл ажиллагааг ашиглах өөрчлөлт шинэчлэлтийн хөтөлбөр Засгийн газарт байгаагүй. Хоёрдугаарт, Монгол улсад үзүүлэх дэмжлэг туслалцааны стратеги боловсруулж байх үед уул уурхайн салбар ийм огцом, түргэн өсч түүнийг дагаж хөгжлийн шинэ сорилт, бэрхшээл гарахыг урьдаас төсөөлж стратегид тусгаагүй. Үүнтэй холбогдуулж Банкны багаас шилжилтийн үйл явцыг нэгтгэх, эмзэг байдлыг бууруулах зорилтод хандах арга барилдаа өөрчлөлт оруулж уул уурхайн салбартай холбогдсон цуврал ажлыг санаачилсан. Эдгээр ажлыг дараа нь 2009-2010 оны Завсрын стратегийн баримт бичигт тусгасан юм.
7. ***2009-2010 оны санхүүгийн жилийн Завсрын стратегийн баримт бичиг (ЗСБ)-ийг боловсруулахдаа 2008 оны сүүлчийн хагас, 2009 онд улс оронд сөргөөр нөлөөлсөн эдийн засгийн хямралын дараах нөхцөл байдалд эдийн засгийн тогтвортой байдлыг сэргээх талаар Засгийн газраас авч хэрэгжүүлсэн арга хэмжээг дэмжих талаас анхаарсан юм***. Завсрын стратегийн баримт бичигт Банкны бүлгээс (i) эрдэс баялагт суурилсан эдийн засагт макро- болон төсвийн тогтвортой байдлыг бэхжүүлэх; (ii) ядуу болон эмзэг иргэдийг хамгаалах; мөн (iii) уул уурхайн ил тод, ухаалаг хөрөнгө оруулалт болон бизнесийн хөрөнгө оруулалтын өрсөлдөхүйц чадвартай, тогтвортой дунд хугацааны орчинг дэмжих зэрэг чиглэлээр дэмжлэг туслалцаа үзүүлэхээр тусгасан. Үр дүнгийн хүрээний үзүүлэлтүүдэд эдгээр зорилтууд болон холбогдох үр дүн болон хугацааг тусгасан.
8. ***Дэмжлэг туслалцааны стратеги болон Завсрын стратегийн баримт бичгийн хүрээнд Банкны бүлгээс хийж гүйцэтгэсэн судалгаа шинжилгээ, зөвлөх үйлчилгээ нь төслүүдийг хэрэгжүүлэх, мөн Засгийн газрын өөрчлөлт шинэчлэлтийн арга замын талаар мэдээлэл өгөх, эдийн засгийн хямралын эсрэг арга хэмжээ авахад нийлээд тус дөхөм болсон.*** Засгийн газар, хөгжлийн түншүүд болон үндэсний оролцогч бусад талууд Дэлхийн Банкийг шинжилгээ судалгааны болон бодлогын чанартай ажилд, үүний дотор дэлхийн шинэ ололт болон шилдэг туршлагаас хуваалцахдаа харьцангүй давуу талтай гэж үздэг. Өнгөрсөн жилүүдэд хийсэн судалгаа, шинжилгээний болон бодлогын чанартай ажлаас дурьдвал: Уул уурхайн салбарын тойм судалгаа (2006), Монгол улсын эдийн засгийн тухай илтгэл (2007), Төсвийн зардал болон Санхүүгийн удирдлагын тойм судалгаа (2008), Стандарт болон журмын мөрдөлтийн тайлан (ROSC)- Нягтлан бодох бүртгэл ба Аудитын тойм судалгаа (2008), Мал аж ахуйн салбарын судалгаа (2009), Өмнө-Говийн дэд бүтэц ба байгаль орчин (2009), Төрийн албаны шинэчлэлт (2009), Улсын хөрөнгө оруулалтын удирдлагын тойм судалгаа (2010), Банкны бүтцийн өөрчлөлтийн хөтөлбөр (2010), Ядуурлын үнэлгээний бодлогын баримт бичиг (2010) зэрэг юм. Банкнаас тогтмол гаргадаг Эдийн засгийн сүүлчийн мэдээг оролцогч талууд нааштай хүлээж авдаг юм. ОУСК нь бизнес хөгжүүлэх, хөрөнгө оруулалтын орчинг сайжруулах, санхүүгийн зах зээлийг дэмжих зорилгоор өөрийн зөвлөх үйлчилгээг Монгол улсад нийлэд нэмэгдүүлж ирсэн.
9. ***ОУСК болон Банкны стратегийн тэргүүлэх чиглэлүүд нийцэж байгаа нь хүчин чармайлтыг нэгтгэж байгаа юм.*** Уул уурхай, дэд бүтэц, санхүүгийн зах зээл, хөдөө аж ахуй, компанийн засаглал болон ЖДҮ-ийн салбарт хөрөнгө оруулалт болон зөвлөх үйлчилгээний хүрээнд ОУСК болон Банк маш нягт ажлын холбоотой байж ирсэн. Жишээлбэл, Монгол улсад үзүүлэх дэмжлэг туслалцааны стратеги болон Завсрын стратегийн баримт бичгийн үйлчлэх хугацаанд ОУСК олон тооны хөрөнгө оруулалт хийж банкны нэгтгэлийг дэмжих, үүний дотор хөрөнгө оруулалтын төрөл бүрийн шинэ бүтээгдэхүүн, эрсдлийн удирдлага, зээл олгох шилдэг туршлагыг дэлгэрүүлэх, байгаль орчны болон нийгмийн стандартын асуудлаар зөвлөх үйлчилгээ үзүүлсэн бөгөөд эдгээр ажил нь 2008 оны банкны салбарын хямралын дараа Банкнаас хэрэгжүүлсэн хөтөлбөрт дэмжлэг болсон юм. Уул уурхайн болон дэд бүтцийн салбарт ОУСК-ийн хандаж буй арга барил нь Банкны стратегийн тэргүүлэх чиглэлүүдтэй бүрэн нийцэж байгаа болно.
10. ***Дэмжлэг туслалцааны стратеги болон Завсрын стратегийн баримт бичгийг хэрэгжүүлж дууссан тухай тайлан*** ***(Хавсралт 4)-д Монгол улсад үзүүлэх дэмжлэг туслалцааны стратегийн гүйцэтгэлийн үр дүнг дунд зэргийн хангалттай, Завсрын стратегийн баримт бичгийн үр дүнг хангалттай гэж үнэлсэн байна.*** Дээрх 2 стратегийн нийт үнэлгээ нь дунд зэргийн хангалттай басан болно.
11. ***Хэрэгжилтийн талаас авч үзвэл төслийн багцын гүйцэтгэлийн үр дүн хангалттай байсан.*** 2011 оны санхүүгийн жилийн хөрөнгө зарцуулалт 29.3 хувь байсан нь бүс нутгийн дундаж 22.4 хувиас дээгүүр байв. Төслийн багцад асуудалтай төсөл нэг байсанд бүтцийн өөчлөлт хийсэн. Өнгөрсөн 10 жилд хэрэгжүүлж дууссан нийт 13 төслийг Хараат бус үнэлгээний бүлгээс дунд зэргийн хангалттай эсхүл хангалттай гэж үнэлсэн юм.

1. ***Дэмжлэг туслалцааны стратеги болон Завсрын стратегийн баримт бичгийг хэрэгжүүлж дууссан тухай тайлангаас 2013-2017 оны санхүүгийн жилийн Түншлэлийн стратегийг боловсруулж хэрэгжүүлэхэд анхаарч тусгах дараах сургамж олж авсан юм.*** Үүнд***:***

* ***Шилжилт болон шинээр гарч ирж буй тэргүүлэх чиглэлүүдийг харгалзан уян хатан байдлыг стратегид суулгаж өгөх***. Түншлэлийн стратегийг үндэсний тэргүүлэх чиглэл болон хөгжлийн төлөвлөгөөтэй нийцүүлэх нь маш чухал боловч шинээр гарч ирж байгаа, урьдаас төсөөлөөгүй байсан өөрчлөлтийг тусгах хэмжээнд уян хатан байхыг стратеги дотор суулгаж өгөх шаардлагатай.
* ***Нийцсэн байх, цөөн тооны үр дүнд төвлөрч үр дүнгийн тодорхой тогтолцоог бий болгох.*** Үр дүнгийн асуудлууд нь (i) үндэсний хөгжлийн сонгосон тэргүүлэх чиглэлүүдтэй нийцсэн байх, (ii) хөгжлийн түншүүдийн үйл ажилагааг харгалзсан байх, (iii) Банкны харьцангүй давуу талтай, үйлчлүүлэгчийн эрэлт хэрэгцээ ихтэй асуудлаар дэмжлэг үзүүлэх; (iv) хялбар байх, цөөн тооны сонгосон үр дүнтэй, хяналт мониторинг хийж болохуйц үзүүлэлттэй байх; мөн (v) санал болгож буй үйл ажиллагаатай шууд холбоотой байх шаардлагтай.
* ***Хэрэгжүүлэх явцын бэрхшээлийг хамгийн бага түвшинд байлгахаар хөтөлбөр/төслүүдийг боловсруулах*.** Чадавх дутагдаж байгаатай уялдуулан төслийн дезайныг хялбаршуулахад тэргүүлэх ач холбогдол өгөх шаардлагатай, гэхдээ энэ нь Банкны зүгээс Засгийн газартай хамтран шинэлэг арга барилыг нээж хэрэгжүүлэх явдлыг хязгаарлаж болохгүй. Чадавхи нэмэгдүүлэхтэй уялдуулж улс оронд мөрдөж буй системийг илүү ашиглах боломжийг судлах шаардлагатай.
* ***Шинжилгээ судалгааны болон зөвлөх үйлчилгээний ажилд хөтөлбөрийн арга барилаар хандах*.** Банк нь тухайн үеийн чухал асуудлаар бодлогын чанартай баримт бичиг боловсруулах, зөвлөлгөө өгөх ажлаа үргэлжлүүлэхийн хамт гол асуудал (төсвийн зардал, засаглал, үйлчилгээ хүргэх болон төвлөрийг сааруулах)-аар Эдийн засаг, салбарын ажил, Техникийн туслалцааг олон жилийн хөтөлбөрт ажил болгохыг авч үзэх шаардлагатай.
* ***Монгол улсад Банкны цаашид эзлэх байр суурийг тодорхойлох.*** Монгол улс ОУХА-аас ОУСБХБ-ны улс орон болж шилжиж байгаатай холбогдуулан Банкны зүгээс шинжилгээ судалгааны болон зөвлөх үйлчилгээний ажлаа үргэлжлүүлэхийн хамт шинэлэг арга барилыг “турших”, төсөл хэрэгжүүлэх талаар Засгийн газрын чадавхийг сайжруулахад хөрөнгө нөөцөө төвлөрүүлж дэмжлэг туслалцаагаа уян хатан болгоход анхаарах шаардлагатай юм. Монгол улс Хөгжлийн албан ёсны тусламжид түшиглэх нь багасах тул зарим хандивлагчид өөрсдийн тусламж дэмжлэгээ орлого багатай бусад орнуудад чиглүүлж болзошгүй бөгөөд энэ нь Итгэлцлийн сангуудын эх үүсвэрийг татах боломжид сөргөөр нөлөөлж болзошгүй юм.

1. ***2013-2017 оны санхүүгийн жилийн Түншлэлийн стратегийг боловсруулж байхдаа Дэлхийн Банкны баг нь хэрэгжүүлж буй багц төслүүдэд тусгай хяналт шинжилгээ хийсэн бөгөөд гүйцэтгэлийн нийт байдал, жендерийн асуудлыг тусгасан байдал, мөн засаглалын зорилтыг цааш ахиулах зэрэг 3 талаас авч үзсэн юм.*** Дэлхийн Банкны Институтээс Засаглал болон олборлох салбарын сургалтын багцын нэг хэсэг болгож Монгол улсын уул уурхайн салбарын өөрчлөлтийг дэмжих талаар Дэлхийн Банкнаас авсан арга хэмжээний нийт үр ашгийг судалсан юм.
2. ***Монгол улсад хэрэгжүүлж буй төслийн багцын гүйцэтгэлийн хяналтыг 2011 онд хийсэн бөгөөд гүйцэтгэлийг цаашид сайжруулах талаар олон төрлийн зөвлөмж гаргасан.*** Эдгээрийн дотор хяналт, тайлагналт болон бүртгэлийн сахилгыг сайжруулах, бие даасан Итгэцлийн сангийн төслүүдийг багцад илүү сайн нэгтэх зэрэг зөвлөмжийн хамт төсөл хэрэгжүүлж дуусгах төлөвлөсөн хуваарьт хугацааг дийлэнх тохиолдолд хэтрүүлэн сунгаж байгаатай холбогдуулан зардал гарч байгааг цохон тэмдэглэсэн. Энэ хяналтаар улс оронд хэрэгжүүлж буй төслүүдэд байгаль орчны хамгаалалын мэргэжилтэний оролцоог нэмэгдүүлэх явдлыг тогтмол хангах талаар мөн дурьдсан.
3. ***Банкны гол төсөл болон бодлогын чанартай зөвлөмжүүдэд жендерийн асуудал тусгагдсан байх талаас зээлийн төслүүд болон зөвлөх үйлчилгээний багцад мөн шинжилгээ хийсэн.*** Хяналтын энэ ажилд дараах 4 чиглэлээр үнэлгээ өгсөн. Үүнд:

* Жендерийн асуудалд хандуулсан анхаарлын зохистой байдал;
* Төсөл, шинжилгээ судалгааны болон зөвлөлгөө өгөх ажлын боловсруулалтын шатанд жендерийн асуудлыг тодорхойлсон байдал;
* Төслийн хэрэгжүүлэлт болон шинжилгээний ажлын явцад хөтөлбөрийн ашиг туст жендерийн асуудлыг тусгах тодорхой арга хэмжээг багтаасан байдал;
* Жендерийн үр нөлөөллийн хяналт мониторинг хийх механизмыг нэвтрүүлсэн байдал.

Уул уурхайн салбар, хөдөөгийн амжиргаа, хотын дэд бүтэц болон нийгмийн халамж зэрэг гол салбаруудад жендерийн асуудлыг авч үзэх явдлыг чиглүүлснээр Банк зүгээс илүү үр дүнд хүрч болохыг дээрх шинжилгээнээс олж мэдсэн. Саяхан Банкнаас жендерийн асуудал (эмэгтэйчүүд болон хөдөлмөрийн зах)-ын талаар судалгааны ажлыг хийж, зарим тодорхой төслүүд (Шүүхийн үйлчилгээний хүртээмжийг сайжруулах, Тогтвортой амжиргааны хөтөлбөрийн бичил санхүүгийн хэсэг)-ийн эмэгтэйчүүдэд өгөх ач тусын мониторингийг хийсэн болно. Банкны зүгээс үүнийг илүү ойрхон давтамжтай хийх ч боломжтой. Төсөл эсхүл шинжилгээний ажил тус бүрийн ерөнхий төсөөллийн үе шатанд жендерийн талаас авч үзэх асуудал байгаа эсэхийг тодорхойлж хэрэгжилтийн бүхий л явцад түүнд хяналт мониторинг хийж байх шаардлагатай. Үүний зэрэгцээ дээрх хяналт шинжилгээний явцад Дэлхийн Банкны зүгээс саяхан батлагдсан Жендерийн тэгш байдлын тухай хуулийг дэлгэрүүлэхэд илүү идэвхтэй байр суурьтай байж болохтухай цохон тэмдэглэсэн юм.

1. ***Эцэст нь, засаглал болон авилгалын эсрэг ажилд Банк өөрийн оролцоог хэрхэн нэмэгдүүлэх талаар хяналт шинжилгээ хийсэн.*** Монгол улс нь дэлхийн нэн ядуучуудад санхүүгийн хүртээмжийг нэмэгдүүлэх зорилго бүхий, хараат бус Бодлогын Төв буюу “C-GAP”-ын туршилтын улс орнуудын нэг бөгөөд Зүүн Ази болон Номхойн далайн бүс нутгийн Засаглалын Түншлэлийн Сангаас ашиг хүртэх боломжтой. Монгол улсад үзүүлэх дэмжлэг туслалцааны стратеги болон Завсрын стратегийн баримт бичгийн хүрээнд Авилгалтай тэмцэх газар, Сангийн яам, Их хурлын гишүүд, иргэний нийгмийн байгууллага болон хэвлэл мэдээллийн газруудтай хамтран байгууллагын өөрчлөлт шинэчлэл хийх цуврал ажлыг урагшлуулахад Дэлхийн Банкнаас туслалцаа үзүүлсэн юм. Өөрчлөлт шинэчлэлтийг Банкны зүгээс дэлгэрүүлэх, сурталчилгаа хийхэд Засаглалын Түншлэлийн Сангийн санхүүжилт маш чухал гэдгээ нотолсон юм. Цаашид өөрчлөлт шинэчлэлтийн дезайныг боловсронгуй болгохын зэрэгцээ энэ ажлын хэрэгжилтийг сайжруулахад Дэлхийн Банкны дэмжлэг туслалцаа шаардлагатай болно.

# ХӨГЖЛИЙН ТАЛААРХ ЗАСГИЙН ГАЗРЫН ТЭРГҮҮЛЭХ ЧИГЛЭЛҮҮД, ТЭДГЭЭРИЙГ ДЭЛХИЙН БАНКНЫ БҮЛГЭЭС ДЭМЖИХ НЬ

## МОНГОЛ УЛСЫН ДУНД ХУГАЦААНЫ ТЭРГҮҮЛЭХ ЧИГЛЭЛҮҮД

1. ***Өнгөрсөн хэдэн жилд хөгжлийн зорилтуудыг тодорхойлсон стратегийн цуврал баримт бичгийг Засгийн газраас боловсруулж баталсан юм.*** 2008 онд Монгол улсын Засгийн газар Мянганы хөгжлийн зорилтод суурилсан Үндэсний хөгжлийн цогц бодлогыг тодорхойлж Их Хурлаар батлуулсан. Энэхүү баримт бичиг нь Монгол улсын хөгжлийн ирэх 14 жилд баримтлах “хүмүүнлэг иргэний ардчилсан нийгэм дэх монгол хүний хөгжлийг хангах, тус улсын эдийн засаг, нийгэм, шинжлэх ухаан, технологи, соёл иргэншлийг эрчимтэй хөгжүүлэхэд чиглэсэн бодлогыг дэлхийн нийт, бүс нутгийн хөгжилтэй нягт уялдуулах” чиглэлийг тогтоосон юм. Зорилт нь “хувийн хэвшил тэргүүлсэн эдийн засгийн эрчимтэй өсөлт, монгол хүний хөгжил, түүний дотор боловсрол, эрүүл мэнд, түүнчлэн шинжлэх ухаан, технологи, байгаль орчны тогтвортой хөгжлийг тэргүүлэх чиглэл болгож, хүнийг оюунжуулж, чадваржуулах замаар Мянганы хөгжлийн зорилтын биелэлтийг хангах, өндөр технологи, байгаль орчинд халгүй үйлдвэрлэл, үйлчилгээг эрхэмлэн өсөлтөө хангадаг, мэдлэгт суурилсан эдийн засагтай болох, иргэддээ үйлчилдэг, хүний эрх, эрх чөлөөг хангадаг, авилгал, хүнд суртлаас ангид ардчилсан төрийн тогтолцоог төлөвшүүлэх замаар Монгол Улсын бүрэн эрхт байдал, тусгаар тогтнолыг хамгаалан бэхжүүлж, дундаж хөгжилтэй улс болгоход оршино”. Энэхүү Стратегийг хоёр үе шаттай байхаар боловсруулсан. Эхний үе шат (2007-2015) -нд Мянганы хөгжлийн зорилтыг хангах, улс орны эдийн засгийг эрчимтэй хөгжүүлэхэд төвлөрөх бөгөөд хоёрдахь үе шат (2016-2021)-ыг мэдлэгт суурилсан эдийн засагт шилжихэд зориулна.
2. ***Мянганы хөгжлийн зорилтыг хангахад гарсан ахицыг Засгийн газраас НҮБ-ын Хөгжлийн Хөтөлбөрийн тусламжтайгаар тогтмол үнэлж дүгнэдэг.*** Хамгийн сүүлчийн тайлан буюу “Мянганы хөгжлийн зорилтын хэрэгжилтийн тухай 3 дахь Үндэсний тайлан”-г 2011 онд нийтэлсэн. Тайланд Мянганы хөгжлийн зорилтыг хангахад гарсан ахицын үнэлгээ өгч ядуурал[[7]](#footnote-7), жендерийн тэгш байдлыг хангах, байгаль орчны талаарх зорилтын биелэлт нь ҮСХ-ны статистикийн мэдээллийн дагуу хоцорч байгааг эрчимжүүлэхэд бодлогын чанартай зөвлөмж өгөх оролдлогыг тусгасан байна.
3. ***Үндэсний хөгжлийн цогц бодлого нь өргөн хүрээний зорилт дэвшүүлж байгаа боловч үүнд тулгуурласан тодорхой хэрэгжүүлэлтийн төлөвлөгөө үгүйлэгдэж байна***. Эрүүл мэнд, хөдөө аж ахуй болон байгаль орчин зэрэг зарим салбар илүү тодорхой стратегитай байна. Гэвч Засгийн газарт эдгээр стратегийг тодорхой арга хэмжээний төлөвлөгөө болгох чадавхи, түүнд төлөвлөх болон үйл ажиллагааг зохицуулж чадах яам, үндэсний болон орон нутгийн түвшний агентлаг, хувийн компани, иргэний нийгэм болон хөгжлийн түншийн хариуцлагыг ойлгомжтой хуваарилах чадвар дутагдаж байна.
4. ***Хэрэгжихүйц түвшний үндэсний төлөвлөгөө байхгүй байдал нь Засгийн газар болон бодлого боловсруулагчидад улс орныг хөгжүүлэх чиглэлээ тодорхойлоход нь саад болдоггүй.*** Нийтэд хандсан мэдэгдэл болон бодлогын чанартай шийдвэрүүдэд үндэслэн голзорилтуудыг дараах байдлаар тодорхойлж болох юм. Үүнд:

* **Дэлхийн жишигт нийцэх, уул уурхай тэргүүлсэн эдийн засагтай болох.** Эрдэс баялаг нь Монгол улсыг маш түргэн дундаж орлоготой орон болгох өвөрмөц боломж олгож байна гэсэн ойлголт өргөн тархсан. Үүний зэрэгцээ уул уурхайн баялгийг бодит баялаг болгохын тулд уул уурхайн санхүүгийн асуудлаас гадна хөдөлмөр, нийгэм, байгаль орчны асуудлыг тусгасан зохицуулалтын зохих орчин байх, уул уурхайн олборлолтыг хөнгөвчлөх дэд бүтцийг төлөвлөж барьж байгуулах, сургалтанд хамрагдах ажиллах хүч шаардлагатай гэдэг ойлголт өргөн хүрээнд яригддаг.
* Уул уурхайн бус эдийн засаг (хөдөө аж ахуй, аялал жуулчлал зэрэг)-ийн суурийг тэлж **эдийн засгийн диверсификаци хийх/олон салбарт эзийн засагтай болох**. Өнөөг хүртэл Засгийн газраас тодорхой салбарууд (ЖДҮ хөгжүүлэх сан, ноолуур болон махны бонд, үндэсний малын хөтөлбөр зэрэг)-ыг дэмжих төрөл бүрийн татааст үндэслэсэн төрөл бүрийн хөтөлбөрүүдийг хэрэгжүүлж ирсэн.
* **Уул уурхайн баялгийг Монголын ард түмэнд хуваах**. Газраас олборлон олсон үр ашгийг бүгдэд хуваана гэсэн их хүлээлт ард түмний дунд байдаг. 2008 оны сонгуулиар улс төрийн намууд сонгуулийн хугацаанд төрийн эрхэнд байх хугацаандаа 1,500 ам.доллартай тэнцэх мөнгийг хүн бүрт тараана гэсэн амлалт өгсөн. Засгийн газар энэ амлалтаа биелүүлэх үүднээс уул уурхайн салбараас ашигт малтмал ашигласны төлбөр, ногдол ашиг болон урьдчилгаа төлбөр зэргийг Хүний Хөгжлийн Санд төвлөрүүлж (i) сард ойролцоогоор 16 ам.долларыг иргэн тус бүрт олгох, (ii) оюутны тэтгэлэг болон иргэн тус бүрт бусад төлбөр хийх, (iii) стратегийн ач холбогдолтой бүх уул уурхайн актив хөрөнгийг эзэмших төрийн өмчийн Эрдэнэс Монгол-ын хувьцааг хуваарилах схем зэрэг хэлбэрээр тарааж байна. Энэхүү санаачлага нь сайн талтай хэдий ч Хүний Хөгжлийн Санг бий болгосон нь төсвийн нийт зардлын 10 орчим хувьтай тэнцэж байгаа нь төсөв санхүүгийн хувьд тогтворгүй юм. Уул уурхайн орлогыг хамгийн ядуу иргэдэд оноож олгосон бол ядуурлыг бууруулахад илүү үр ашигтай байх байсан. Улс төрийн намууд 2012 оны сонгуулийн бэлтгэл ажлын нэг хэсэг болгож бэлэн мөнгө тараах амлалтаас татгалзах амлалт өгч Хүний Хөгжлийн Сангаас 2012 оны 7-р сараас эхлэн цаашид бэлэн мөнгө олгохыг зогсоох юм. 2012 оны 1-р сард хамгийн ядууд чиглэсэн дахин хуваарилалтанд үндэслэсэн нийгмийн халамжийн өөрчлөлт шинэчлэлийг Их Хурлаас баталсан. Одоогийн байдлаар оролцоог хангасан өсөлтийн талаар үндэсний хэмжээнд хэлэлцүүлгэ мэтгэлцээн явагдаж байна.
* Шийдвэр гаргах үйл явцад иргэний нийгэм, нутгийн олон нийтийг оролцуулах замаар **улс орны ардчиллын уламжлалыг бэхжүүлэхээ үргэлжлүүлэх**. Монголын байгууллагын тогтолцоо нь нийтийг хамарсан шийдвэр гаргахад иргэний нийгмээс нээлттэй оролцохыг зөвшөөрдөг ба үүнийг саяхан баталсан Нэгдсэн Төсвийн тухай хуулиар илүү боловсронгуй болгосон.
* Монгол улс дундаж орлоготой орны шинэ статустай болж байгаатай уялдуулан **орчин үеийн санхүүгийн чадавхийг хөгжүүлэх.** Монгол улс өөрийн хөгжлийн хэрэгцээг ирээдүйд илүү уян хатан санхүүжүүлэхэд тус дөхөм үзүүлэх санхүүгийн хэрэгслүүдтэй болох талаар ажиллаж байна. Үүнээс гадна ОУСБХБ-ны гишүүн болох тухай, мөн АХБ-ны Хөрөнгийн энгийн эх үүсвэр (OCR)-ээс ашиглах эрхтэй болох тухай хүсэлт гаргасны зэрэгцээ Монгол улс дэд бүтцийн төслүүдийг санхүүжүүлэхэд үйл ажиллагаагаа төвлөрүүлэх Монголын Хөгжлийн Банкийг саяхан байгуулсан юм. Засгийн газар дотоодын бонд гаргаж байгаа бөгөөд гадаад валютын бонд гаргах асуудлыг авч үзэж байна. Эцэст нь, дотоодын хөрөнгийн зах зээлийг хөгжүүлэх талаарх далайцтай стратегийн нэг хэсэг болгож Монголын Хөрөнгийн Биржийн чадавхийг нэмэгдүүлэх үүднээс Засгийн газар нь Лондоны Хөрөнгийн Биржтэй түншлэлийн гэрээнд гарын үсэг зурсан юм.

1. ***Оролцогч талуудтай хийсэн цуврал уулзалт, зөвлөлгөөн (нэр заахгүйгээр хийсэн үйлчлүүлэгчийн судалгааг оролцуулан – Нэмэлт мэдээлэл 3-ыг үзнэ үү)-өөс харахад эдгээр зорилтуудыг хүн ам маш өргөн хүрээнд дэмжиж байна.*** Мэдээж, тэргүүлэх чиглэлүүдийн дэс дарааг судалгаанд оролцсон бүлгүүд өөр өөрөөр эрэмбэлж байна. Жишээлбэл, зарим нь хөдөөгийн эдийн засгийн хөгжилд түлхүү анхаарах нь чухал гэж үзэж байхад, нөгөө хэсэг нь уул уурхайн дэд бүтцийн хөгжилд илүү төвлөрөх шаардлагатай гэж байна. Иргэний нийгмээс Монголд хариуцлагын тогтолцоог зөвхөн уул уурхайн салбарт бус, харин эдийн засгийн илүү өргөн хүрээнд бий болгох талаар Дэлхийн Банкнаас үзүүлж буй туслалцаа дэмжлэгээ үргэлжлүүлэх шаардлагатай гэж үзэж байна.

**Нэмэлт мэдээлэл 3: Үйлчлүүлэгчийн Судалгаа**

2011 оны 6, 7-р сард Монгол дахь оролцогч талуудаас 538 хүнийг судалгаанд оролцохыг урьж Дэлхийн банкнаас Монгол улсад үзүүлж буй дэмжлэг туслалцааны талаар өөрийн саналаа илэрхийлэхийг хүссэн билээ. Энэ судалгаанд Их Хурлын гишүүд, Засгийн газрын байгууллага, яамдын албан хаагчид, орон нутгийн засаг захиргааны ажилтнууд, төслийн ажилтнууд, иргэний нийгмийн байгууллагууд, төрийн бус байгууллагууд, хувийн хэвшил, хэвлэл мэдээлэл, үйлдвэрчний эвлэл, шүүхийн ажилтнууд болон эрдэм шинжилгээний ажилтнууд оролцсон. Санал асуулгад 58 хувь нь хариулсан байна. Судалгааны үр дүнд дараах сургамжийг цохон тэмдэглэсэн юм.Үүнд:

* Бодлогын чанартай болон эдийн засгийн асуудлаар Банкнаас өгч ирсэн зөвлөлгөөг хамгийн өндрөөр үнэлсэн бөгөөд удаад нь түүний техникийн туслалцаа орсон байна;
* Засаглал/Засгийн газрын үр ашиг нь улс орны хөгжлийн тэргүүлэх гол чиглэл гэж үзэж байгаа бөгөөд хувийн хэвшлийн өсөлт, уул уурхай, суурь дэд бүтцийн хөгжлийг ядуурлыг бууруулах, эдийн засгийн өсөлтийг хангах чухал бүрэлдэхүүн хэсэг гэж үзсэн байна;
* Дэлхийн Банк нь дэд бүтцийн хөгжлийг бэхжүүлэх, засаглалд илүү ил тод байдлыг дэмжихэд хамгийн чухал үүрэг гүйцэтгэсэн, цаашид Засгийн газрын үр ашиг болон суурь дэд бүтцийг сайжруулахад анхаарлаа түлхүү төвлөрүүлж ажиллах хэрэгтэй, хувийн хэвшлийн хөгжил, хөрөнгө оруулалт, боловсрол, ядуурлыг бууруулах, өсөлтийг хангах, байгаль орчны удирдлагыг сайжруулах тал дээр гүйцэтгэсэн үүрэг нь арай бага гэж үзсэн байна. Судалгаанд оролцогчдын бараг тал нь Дэлхийн банк Монголын хөгжлийн стратегид илүү түлхүү оролцох нь зүйтэй гэж тэмдэглэсэн байна;
* Дэлхийн банк төрийн бус байгууллагууд, хувийн хэвшил, орон нутгийн засаг захиргаа болон эрдэм шинжилгээний байгууллагуудтай илүү нягт ажиллах шаардлагатай гэж судалгаанд оролцогчид үзсэн байна;
* Олон оролцогчид Дэлхийн банкнаас хийж буй ажлын талаар нийтэд мэдээлэх нь дутагдалтай байна гэжээ;
* Судалгаагаар Банкны үр өгөөж болон хөрөнгө зарцуулалтын хурд буурч байна, мөн худалдан авалтанд тавих шаардлага нь илүү ярвигтай гэж тодорхойлсон;

Бүх оролцогчид Монгол улсын хөгжилд зохих үүрэг роль гүйцэтгэдэг байгууллага гэсэн үзэл болон Банкны нийт үр өгөөжид 10 онооноос 7 гэсэн дундаж үнэлгээ өгсөн байна.

## ДЭЛХИЙН БАНКНЫ БҮЛГЭЭС МОНГОЛ УЛСЫН ТЭРГҮҮЛЭХ ЧИГЛЭЛҮҮДИЙГ ДЭМЖИХ БОЛОМЖИТ ЭХ ҮҮСВЭР

1. ***Түншлэлийн энэхүү Стратеги нь Монгол улс ОУСБХБ-ны эх үүсвэрт хандах үндэс суурийг тавьж байгаа юм***. Монголын нэг хүн амд ногдох Үндэсний нийт орлого 2004 онд 480 ам.доллар байснаа 2010 онд 1,890 ам.доллар болж 6 жилийн хугацаанд 4 дахин нэмэгдсэн нь бага орлоготой орнуудын нэг хүн амд ногдох Үндэсний нийт орлогын 2010 оны босго байсан 1,005 ам.доллараас нилээд ихээр давсан түвшин юм. Эдийн засгийн дэвшилтэй уялдуулж Монгол улсын Засгийн газар Дэлхийн Банкинд хандаж “зөвхөн ОУХА-ийн улс орон”-ны статутаас “Холимог үе шатны -Blend” статус болгон өөрчлөхийг хүссэн бөгөөд энэ нөхцөлд ОУХА-ийн хөнгөлөлттэй эх үүсвэрээс гадна ОУСБХБ-ны эх үүсвэрээс хөнгөлөлттэй бус нөхцлөөр ашиглах боломжтой болох юм. Өнгөрсөн 2 жилийн хугацаанд Монгол улсад гарсан олон тооны эерэг өөрчлөлтүүдийг эрдэс баялаг ихтэй эдийн засагтай холбогдсон эрсдэлтэй тэнцвэржүүлэхийн хамт Дэлхийн Банкнаас Монгол улсыг ОУСБХБ-аас авах зээлээ төлөх чадвартай гэж тунхаглахаар шийдвэрлэсэн.
2. ***Монгол улсад ОУСБХБ-аас зээл олгох шийдвэр гаргахад улсын өрийн удирдлага болон энэ нь ирэх жилүүдэд хэрхэн өөрчлөгдөх төлөвийг голчлон авч үзсэн юм.*** Төсвийн Тогтворжуулалтын Санг байгуулсан, мөн Хөгжлийн Банкинд баталгаа гаргасан нь улсын өрөнд төвлөрч байгааг аажмаар Засгийн газрын нийт тайлан тэнцэл дэхь эрсдлийн асуудал, тухайлбал шууд болон болзошгүй хөрөнгө, өр төлбөртэй холбогдсон эрсдлийн хяналт мониторинг болон удирдлагыг тусган өргөжүүлэх шаардлагатайг харуулж байна. Дэлхийн Банк болон ОУВС хоёул энэ чухал асуудлаар чиглэл өгөх, туршлага хуваалцах ажлыг үргэлжлүүлэн хийх үүрэг амлалт хүлээсэн бөгөөд эрх бүхий байгууллагууд ч энэ ажлыг сонирхож байна.
3. ***Монгол улс “Холимог үе шатны” статустай орны хувьд ОУХА 16 дахь зузаатгал (2012-2014 оны санхүүгийн жил) -ын хүрээнд ОУХА-аас хуваарилсан эх үүсвэрийг бүрэн ашиглах эрхтэй юм.*** Түншлэлийн стратеги (2013-2017 оны санхүүгийн жил) нь ОУХА-ийн хөрөнгийн 2 удаагийн зузаатгал хийх хугацаанд буюу 2012-2014 оны санхүүгийн жилийн ОУХА16 (IDA16) болон 2015-2017 оны санхүүгийн жилийн ОУХА17 (IDA17) үйлчлэх юм. ОУХА16 (IDA16) дахь зузаатгалын хуваарилалт 2012-2014 оны санхүүгийн жилд ойролцоогоор 64.8 сая ЗТЭ[[8]](#footnote-8) байх юм. Энэ зузаатгалын хуваарилалтаас 2012 оны санхүүгийн жилд 22.7 сая ЗТЭ-ийг зарцуулахаар хуваарилаад байна. 2013-2014 оны санхүүгийн жилийн ОУХА16 (IDA16)-ийн хуваарилалт (42.1сая ЗТЭ) нь тооцооны үзүүлэлт бөгөөд бодит хуваарилалт нь (i) ОУХА-ийн боломжит эх үүсвэрийн нийт хэмжээ, (ii) улс орны гүйцэтгэлийн үр дүнгийн үнэлгээ; (iii) ОУХА-ийн бусад зээлдэгчдийн гүйцэтгэлийн үр дүн болон тэдгээрт зээл тусламж үзүүлэх нөхцлүүд; (iv) тухайн улс оронд ОУХА-ийн зээл тусламж үзүүлэх нөхцлүүд (Монгол улсад олгох зээлийн нөхцлүүд болон холимог эх үүсвэрийн нөхцлүүд); мөн (v) ОУХА-ийн эх үүсвэрээс ашиглах эртэй улс орнуудын тоо зэргээс шалгаалах юм. Монгол улс “Холимог үе шатны”статустай болж байгаатай холбогдуулан ОУХА-аас зээлэх нөхцөл нь 25 жилийн хугацаатай, Үндсэн өрийн төлбөрөөс чөлөөлөх хөнгөлөлтийн хугацаа 5 жил, жилийн хүү 1.25 хувь байх болно.
4. ***“Холимог үе шатны” статустай болсноор Монгол улсад зээлдүүлж болох эх үүсвэрийн хэмжээ нэмэгдэхийн хамт санхүүгийн бүтээгдэхүүн, үйлчилгээний төрөл ч мөн нэмэгдэнэ***. ОУХА-ийн 2012-2015 оны санхүүгийн жилд хуваарилах санхүүжилтыг бүрэн ашиглаж болохоос гадна Монгол улс хөрөнгө оруулалтын ажиллагаанд ашиглах зорилгоор аажмаар ОУСБХБ-ны эх үүсвэр хандаж эхлэх болно. Энэ шатанд ОУСБХБ-наас санхүүжүүлэх боломжтой төслүүдийн жагсаалтыг боловсруулж байна. Эхний санаа оноог зээлийн хөтөлбөрт тусгасан болно. ОУСБХБ-ээс олгох зээлийн хөтөлбөрийг баталгаажуулсны дараа түүнийг Түншлэлийн стратегийн хэрэгжилтийн явцын тайлангийн нэг хэсэг эсхүл ОУСБХБ-ны санхүүжилт бүхий анхны үйл ажиллагаа гэж түрүүлж хэрэгжсэнийг нь танилцуулах юм.
5. ***Олон улсын санхүүгийн корпораци (ОУСК) нь хувийн хэвшлийн хөгжлийн хэрэгцээг хангах асуудлыг шийдвэрлэхэд нь Монгол улсад олон талын дэмжлэг үзүүлэхэд чухал үүрэг гүйцэтгэх боломжтой.*** ОУСК нь Хөрөнгө оруулалтын үйлчилгээ, Зөвлөлгөө өгөх үйлчилгээ, мөн Хөрөнгө удирдлах компани (АМС)-аар дамжуулан 3 чиглэлээр үйлчилгээ үзүүлдэг. ОУСК-ийн хөрөнгө оруулалтын үйлчилгээнд зээл, компанийн хувь эзэмжих, худалдааны санхүүжилт, төслийн багцалсан санхүүжилт, эрсдлийн удирдлагын бүтээгдэхүүн болон бүх салбарт хамтарсан зээл зэрэг өргөн хүрээний санхүүгийн бүтээгдэхүүн багтаж байгаа бөгөөд тэдгээрт бүх салбарт олгох боломжтой бөгөөд компаниудад эрсдийг удирдах, гадаадын болон дотоодын хөрөнгийн зах зээлд нэвтрэх боломж олгодог. ОУСК-ийн зөвлөлгөө өгөх үйлчилгээ нь хувийн хэвшлийг хөгжүүлэхэд чиглэсэн өргөн хүрээний зөвлөлөгөөг санал болгож байгаа бөгөөд эдгээрт бизнесийн орчинг сайжруулах өөрчлөлт шинэчлэлт хийхэд нь Засгийн газарт дэмжлэг үзүүлэхээс эхлүүлээд компанийн түвшинд бизнесийн тогтвортой практик ажиллагааг нэвтрүүлэх, компанийн сайн засаглалыг улам боловсронгуй болгох, жижиг үйлдвэр болон фермерын жижиг аж ахуйн чадавхийг нэмэгдүүлэх, эмэгтэйчүүдийг бизнесийн туршлагатай болгох, байгаль орчны болон нийгмийн стандартыг дээшлүүлэх явдлыг дэмжих, хувийн хэвшлийг уур амьсгалын өөрчлөлтийн шийдэлд татан оруулах зэрэг ажиллагаа багтаж байгаа болно. Үүний зэрэгцээ ОУСК нь өөрийн хөрөнгө оруулалтын болон зөвлөлгөө өгөх үйлчилгээгээр дамжуулан санхүүгийн үйлчилгээний хүртээмжийг дэмждэг. ОУСК-ийн Хөрөнгө удирдах компани (АМС) нь ОУСК-ийн бүрэн өмчлөлд байдаг харъяа байгууллага бөгөөд түүнийг улсын сан, тэтгэврийн сангуудын хөрөнгө болон хөрөнгө оруулагч байгууллагуудын хөрөнгийг хөгжиж буй орнуудын хөрөнгө оруулах боломжтой газруудад чиглүүлэх зорилгоор байгуулсан юм. Энэ явцад ОУСК нь арилжааны хөрөнгө оруулагчдыг “нэгтгэн бөөгнөрүүлж” тэдэнд санхүүгийн үр ашиг, өсөлтийн боломж, мөн хөгжиж буй орнуудын зах зээлд хөрөнгө оруулснаар хөгжлийн үр нөлөөллийг нь харуулсны үндсэн дээр ОУСК нь хөгжлийн дэмжлэгээ өргөжүүлэн тэлж байгаа юм. ОУСК нь санхүүгийн зах зээл, хөнгөн үйлдвэр болон хөдөө аж ахуйн салбарт ирээдүйн хөрөнгө оруулалтын боломжуудыг судалж байгаа бөгөөд Түншлэлийн шинэ стратегийн хугацаанд өөрийн хөтөлбөрөө нэмэгдүүлэх үүрэг амлалттай ажиллаж байна.
6. Хөрөнгө оруулалтын хөтөлбөрийн зэрэгцээ ОУСК өөрийн зөвлөлгөө өгөх үйлчилгээг нийлээд нэмэгдүүлж, ОУСК, 2 хандивлагч (Япон болон Нидерланд) болон үйлчлүүлэгчдийн санхүүжилтээр хөрөнгө оруулалтын орчинг хөгжүүлэх, санхүүгийн зах зээлийг дэмжихэд 1.5 сая ам.долларын төсөл хэрэгжүүлж байна. 2011 оны 4-р сард зөвлөх үйлчилгээ үзүүлэх хөтөлбөрт зориулж Япон улсаас нэмж 2.5 сая ам.доллар олгосон нь нийт санхүүжилтийг 4 орчим сая ам.долларт хүргэсэн юм.
7. ***Олон талт хөрөнгө оруулалтын баталгааны агентлаг (ОТХОБА-MIGA)-ийн хувьд Монгол улс* *стратегийн тэргүүлэх чиглэл болж байгаа бөгөөд уг агентлаг уул салбартай холбогдсон боломжуудыг эрэлхийлж байна.*** ОТХОБА-ийн стратегийн бусад тэргүүлэх чиглэлүүдэд Өмнөд-Өмнөд хэлцэл, дэд бүтцийн цогцолбор төслүүд, мөн санхүүгийн хүртээмжийг нэмэгдүүлэхэд санхүүгийн салбарын байгууллагуудад дэмжлэг үзүүлэх ажил багтаж байгаа юм. ОТХОБА-ийн зүгээс Монгол улсад төвлөрч ажиллах чиглэлүүд нь уул уурхайн тогтвортой хөгжил, түүнтэй холбоотой үйлдвэрлэлд дэмжлэг үзүүлэх, мөн дэд бүтцийн санхүүжилтийг нэмэгдүүлэх явдал юм.
8. ***ОТХОБА (MIGA) нь Монголын зах зээлд нэврэх сонирхолтой гадаадын хөрөнгө оруулагчдыг дэмжих, түлхэц үзүүлэх үйлчилгээ үзүүлэх боломжтой.***  Улс төрийн эрсдлийн даатгал (PRI) хэмээх бүтээгдэхүүнээрээ хөрөнгө оруулагч нарт улс төрийн хөндлөнгийн оролцоо эсхүл тогтворгүй байдлаас шалтгаалж хөрөнгө оруулалтын ашиг шимийг хүртэж чадахгүйд хүрч болзошгүй гэж санаа зовнисон тохиолдолд ОТХОБА баталгаа гаргахыг санал болгодог. ОТХОБА –ийн гол үйлчилгээ нь Хөрөнгө буцаан шилжүүлэх болон хөрвүүлэх хязгаарлалт, Хөрөнгө хураан авах, Гэрээг үл мөрдөх эрсдэл, Дайн болон Иргэний мөргөлдөөн зэрэг эрсдлээс хамгаалах баталгаа юм. Улс төрийн, эдийн засгийн болон зохицуулалтын орчин тодорхой бус нөхцөл байдалд эдгээр баталгаа нь тухайн орны Засгийн газрын тогтворгүй байдлаас шалтгаалах түншийн эрсдэл ба улс төрийн уламжлалт мөргөлдөөн, иргэний мөргөлдөөн зэрэг нь хөрөнгө оруулагчдын үйл ажиллагааг тасалдуулах болон түүнд биет хохирол учруулж болзошгүй гэж болгоомжилж буй хөрөнгө оруулагчдыг хамгаалах зорилготой юм. Монгол улсын хувьд ОТХОБА нь баталгаа гаргах бүтээгдэхүүнээрээ хөрөнгө оруулагчдыг дэмжих замаар уул уурхайн салбарт шинэ эрэл хайгуул хийх, нийгмийн тогтвортой хөгжлийг хангах өөрчлөлт шинэчлэлтийг дэмжих зэргээр уул уурхайн салбарыг дэмжих боломжтой. ОТХОБА -ийн баталгаа нь Засгийн газрын хөндлөнгийн оролцоо байж болзошгүй гэж үзэж байгаа, эсвэл салбарын бодлогод өөрчлөлт гарахаас болгоомжилсон хөрөнгө оруулагчдад энэ баталгааг гаргаснаар тэдэнд давхар баталгаа болох юм.
9. **ОТХОБА *–ийн саяхан гаргасан шинэ бүтээгдэхүүн нь төр засгаас санхүүгийн үүргээ биелүүлэхгүй байх нөхцөл байдлын баталгаа бөгөөд энэ нь улсын болон орон нутгийн түвшний үүрэг хүлээгч/зээлдэгч талтай хэлцэл хийхэд зээлийг нэмэгдүүлэх хэрэгсэл юм. Э***нэ нь орон нутгийн хэрэгцээг хангахад тус дөхөм болох бөгөөд төсвийн байгууллагуудад арилжааны зээлдүүлэгч нараас дэд бүтэц, үр өгөөжтэй бусад хөрөнгө оруулалтын зээл олгох энэ үйлчилгээний ашиг тусыг зээл олгосон арилжааны зээлдүүлэгч анхдан хүртэх юм. Эцэст нь ОТХОБА гадаадын зах зээлд нэвтрэн орж байгаа жижиг хөрөнгө оруулагчдад Жижиг хөрөнгө оруулалтын хөтөлбөр (SIP)-ийн хүрээнд стандартын суурь баталгаа гаргадаг бүтээгдэхүүнийг санал болгодог.
10. ***Дэлхийн Банкны Бүлэг өөрийн эх үүсвэрээс санхүүжилт олгохын зэрэгцээ стратегийн тэргүүлэх чиглэлийн асуудлаар Хөгжлийн Түншүүдтэй хамтран ажиллахад үндэс суурь нь болж өгөх боломжтой юм.*** Хүлээн авагч захиран зарцуулах Итгэлцлийн сан (RETF)-аас нийт дүндээ 74.5 сая ам.долларын төслүүдийг санхүүжүүлж байгаа нь ОУХА-аас Монголд хэрэгжүүлж буй нийт төслүүдийн үнийн дүнгийн 1/3 гаруйтай тэнцүү юм. Үнэн хэрэгтээ ОУХА-ийн төслүүдийг Итгэлцлийн сангийн хөрөнгийн тэн хагасаар хамтран санхүүжүүлж байгаа нь хандивлагчдын эх үүсвэрийг амжилттай татан төвлөрүүлж тухайн улс оронд ашиг тус болж байгаа юм. Дэлхийн Банк нь өөрийн хөтөлбөрт стратегийн ач холбогдолтой гэж тодорхойлсон, шинжилгээ судалгааны ажлаараа дамжуулан харьцангүй давуу талтай болсон гэж үзсэн асуудал дээр Хөгжлийн Түншүүдтэй хамтран ажиллах үндэс суурийг цаашид ч тавьж ажиллах практикаа үргэлжлүүлэх болно. Ийм арга хандлагын жишээ бол хэрэгжиж байгаа Хөдөөгийн хөтөлбөр юм (Шигтгээ 4-ийг үзнэ үү. Энэ нь хандивлагчдын болон зээл тусламжийн уялдаа зохицуулалтыг илүү сайжруулахын хамт Засгийн газрын зүгээс гадаадын хөгжлийн тусламж авах өртгийг бууруулж, Банкны ажлын үр нөлөөллийг дээшлүүлж байна.

**Нэмэлт мэдээлэл 4: Дэлхийн Банкны хөтөлбөрийг ашиглан Хөгжлийн Түншүүдийг татан оролцуулж үр дүнд илүү нөлөөлөх нь**

Тогтвортой амжиргааны хөтөлбөрийг 2002 онд эхлүүлсэн бөгөөд тэрээр хөдөөгийн иргэдийн амжиргааг дэмжих механизм боловсруулах замаар хөдөө орон нутагт ядуурал болон эмзэг байдлыг бууруулах зорилготой юм. Энэ нь 3 үе шаттай хөтөлбөрт зохицуулсан зээл (Adaptable Program Loan-APL)-ээр дамжуулан хүрэх урт хугацааны зорилт юм. Энэ явцад шинэ арга барилуудыг туршиж дараа нь өргөжүүлэн нэмэгдүүлж, эцэст нь бодлого болон байгууллагын тогтолцоонд суулгаж өгөх бөгөөд тэдгээрийн тогтвортой байдлыг хангахад хүчин чадал, арга хэрэгслээр хангасан байна. Үүний зэрэгцээ Малын индексжүүлсэн даатгалын бие даасан тустаа төсөл нь Тогтвортой амжиргааны хөтөлбөрийн өртөгтөл бөгөөд хөдөөгийн эрсдлийн удирдлагад зориулсан, зах зээлд үндэслэсэн шинэлэг арга хэрэгслээр хангаж байгаа юм. Энэхүү хөтөлбөрийн үндсэн санхүүжилт нь ОУХА-ийн эх үүсвэр бөгөөд өнөөг хүртэл Тогтвортой амжиргааны хөтөлбөрт (эхний болон 2-р үе шатанд) нийт 63 сая ам.доллар, Малын индексжүүлсэн даатгалын төсөлд (нэмэлт санхүүжилтийг оролцуулан) 18 сая ам.долларын санхүүжилт хийгээд байна. Энд Итгэлцлийн сангуудын дэмжлэгэ адил түвшинд маш чухал байж ирсэн. Япон улсын Бодлого ба Хүний нөөцийн хөгжлийн сан (PHRD) болон Нийгмийн хөгжлийн сан (JSDF), Санхүүгийн салбарын өөрчлөн шинэчлэх, бэхжүүлэх санаачлага (FIRST), Швейцарийн хөгжлийн хамтын ажиллагааны байгууллага, Европын Холбоо, Солонгос улсын Итгэлцлийн сангуудын нийт 25 сая ам.долларын санхүүжилт нь анхны (ихэнхдээ шинэлэг) дезайн боловсруулах, олон улсын дээд зэрэглэлийн техникийн туслалцааг санхүүжүүлэх, орон нутгийн байгууллагуудын чадавхийг нэмэгдүүлэх, хяналт мониторинг болон үнэлгээ, мөн нөлөөллийн үнэлгээ хийх зэргээр үр дүнд төвлөрч ажиллахыг сайжруулах зэрэгт маш их тус дэмжлэгэ болсон юм. Банкны хөдөөгийн хөгжилд чиглэсэн төслүүдийн багц (Тогтвортой амжиргааны хөтөлбөр, Малын индексжүүлсэн даатгалын төсөл)-ыг Монгол улсын Засгийн газар хөдөөгийн Монголыг дэмжих үндэс суурь болгон ашиглах сонирхолтой гэдгийг Хөгжлийн Түншүүд сайтар ойлгож шинэтгэлийг дэмжих, орон нутгийн хөгжилд нутгийн оршин суугчдыг оролцуулахыг дэмжих, тогтвортой амжиргааны боломж бий болгох зэрэг асуудлуудад өөрсдийн дэмжлэгээ нийцүүлж байна. Зарим тохиолдолд, тухайлбал Европын Холбооны дэмжлэгэ нь Монгол улсад хамгийн томоохон бие даасан тусламж юм. Иймд Итгэлцлийн сангуудын дэмжлэг нь Монгол улсад Хөгжлийн Түншүүдээс үзүүлж буй тусламж дэмжлэгэ илүү тод харагдахын хамт шинэтгэл, чадавх нэмэгдүүлэх ажлыг улам ахиулахад ОУХА-д нэмэлт санхүүжилт татан төвлөрүүлэх боломж олгож ингэснээр ОУХА-ийн санхүүжилтийн үр нөлөөг нэмэгдүүлж байгаа юм.

1. ***Эцэст нь Дэлхийн Банкны Бүлэг төрөл бүрийн Шинжилгээ судалгааны болон зөвлөлгөө өгөх үйлчилгээ үзүүлэх замаар Монгол улсын хөгжилд дэмжлэг туслалцаагаа үргэлжлүүлэх болно***. Монгол улс дундаж орлоготой орон болж байгаатай холбогдуулан өөрийн хөгжлийг санхүүжүүлэхэд өөрийн эх үүсвэрт улам бүр түшиглэдэг болох тул Дэлхийн Банкнаас Монгол улсын хөгжилд оруулах гол тус нэмэр цаашдаа мэдлэг хуваалцах, гүнзгийрүүлсэн шинжилгээ, бусад орны туршлагаас хуваалцах, сургалтыг хөнгөвчлөх зэрэг хэлбэртэй болно. Ийм үйл ажиллагааг улс орны хөгжлийн тэргүүлэх чиглэлүүдтэй нийцсэн хөтөлбөрт асуудалд чиглэсэн байхаар зохион байгуулна. Тэдгээр нь эдийн засгийн болон салбарын суурь шинжилгээ судалгаа, бодлогын чанартай, цагаа-олсон-зөвлөмж бичиг, техникийн туслалцаа, Өмнөд-Өмнөд санал солилцох хэлбэртэй байх болно. Дэлхийн Банкны Бүлэг нь дээрх асуудлаар ажиллахдаа Засгийн газар, Их Хурлын бодлогоболовсруулагчид, хувийн хэвшлийн компаниуд, эрдэм шинжилгээний байгууллагууд, иргэний нийгэм болон хэвлэл мэдээллийн хэрэгсэлд хүрч ажиллах талаар хөрөнгө оруулсан хэвээр байх болно.

## ДЭЛХИЙН БАНКНЫ БҮЛГЭЭС ДЭМЖЛЭГ ҮЗҮҮЛЭХ СТРАТЕГИЙН ГОЛ ЧИГЛЭЛҮҮД БА ХҮЛЭЭГДЭЖ БУЙ ҮР ДҮН

1. ***Дэлхийн Банкны Бүлгээс дэмжлэг үзүүлэх стратегийн гол чиглэлүүд нь улс орны хөгжлийн сорилт бэрхшээл болон Засгийн газрын тэргүүлэх чиглэлүүдийг тусгаж байгаа бөгөөд 2009-2010 оны Завсрын стратегийн баримт бичигт тусгасан тэргүүлэх чиглэлүүдэд үндэслэж байгаа юм.*** Оролцогч гол талуудтай өргөн хүрээнд зөвлөлдөх явцад Дэлхийн Банкны Бүлгийн хөтөлбөрийг 2009-2010 оны Завсрын стратегийн баримт бичигт тусгасан чиглэлүүдтэй нийцүүлсэн байх талаар хүчтэй байр суурьтай байгаа нь тодорхой байв. Дэлхийн Банкны Бүлэг нь дэлхийн жишигт нийцэх уул уурхайн эдийн засаг болох, хот болон хөдөө орон нутагт эдийн засгийн хөгжлийг дэмжих, эмзэг байдлын асуудлыг шийдвэрлэх талаар Монгол улсын гаргаж буй хүчин чармайлтад үргэлжлүүлэн дэмжлэгээ үзүүлнэ. Харин энэ дэмжлэгт олон салбарт эдийн засагтай болох, төвлөрлийг сааруулах, нийгмийн хамгааллын үйлчилгээний хүртээмжийг тэгш шударга болгон хүргэхэд илүү анхаарал хандуулах бөгөөд ингэснээр оролцоог хангасан өсөлт бий болох юм. Хөтөлбөрт ийнхүү өргөтгөсөн анхаарал тавьч төвлөрөх нь төслийн тоог автоматаар нэмнэ гэсэн үг биш бөгөөд харин хэрэгжүүлж буй төслүүд (тухайлбал, Олон салбарт үзүүлэх техникийн туслалцааны төсөл)- ийг тэргүүлэх чиглэлүүдэд нийцүүлж зохицуулах, төлөвлөж буй төслүүд (тухайлбал, Тогтвортой амжиргааны төслийн 3-р үе шат)- ийг шинэ хэрэгцээнд нийцүүлэн дезайныг нь өөрчлөх, мөн дэлхийн Банкны Бүлгийн харьцангүй давуу талаас хамааруулж шинжилгээ, судалгааны дэмжлэг үзүүлэх замаар хангах юм.
2. ***Санал болгож буй үйл ажиллагаа нь хөгжлийн бусад Түншүүдийн тэргүүлэх чиглэлүүд болон тэдгээрийн хэрэгжүүлж буй төслүүдтэй сайтар нийцэж байгаа бөгөөд тэдгээрт мөн тус нэмэр болж байгаа болно*** (Хавсралт 6-г үзнэ үү)***.*** Хөгжлийн түншүүдээс Монгол улсад үзүүлж буй дэмжлэг туслалцааны хэмжээ 3.2 тэрбум ам.доллартай тэнцэж байна. Албан ёсны тусламжид хамгийн их хувь хандив оруулж байгаа нь Японы олон улсын хамтын ажиллагааны агентлаг (ЖАЙКА-JICA), Бүгд Найрамдах Хятад Ард Улс, Азийн Хөгжлийн Банк, Мянганы сорилын корпораци болон Дэлхийн Банк юм. Японы олон улсын хамтын ажиллагааны агентлаг (ЖАЙКА-JICA) нь дэд бутэц, ялангуяа хотын дэд бүтэц болон боловсролын салбарт маш их хөрөнгө оруулж байгаа, БНХАУ нь өөрийн дэмжлэг туслалцаагаа тээвэр, орон сууцны хөгжил, хөнгөн үйлдвэрлэл болон хөдөө аж ахуйн боловсруулах үйлдвэрт төврөлүүлсэн, АХБ нь эрчим хүч, тээвэр, усан хангамж болон хотын бусад үйлчилгээ, боловсрол болон эрүүл мэндэд төвлөрөн ажиллаж байна. Мянганы сорилын корпораци нь дэмжлэг үзүүлэх 5 чиглэлийг сонгож авсан бөгөөд хамгийн чухал чиглэл нь газрын эрх, тээврийн корридор, техник мэргэжлийн боловсрол, агаарын бохирдолт болон эрүүл мэндийн салбар юм. Хамтын сонирхол байгаа салбаруудад хөгжлийн түншүүд өөр өөр дэд салбаруудад хүчээ хуваарилах талаар чармайлт гарган ажиллаж байна. Жишээлбэл, боловсролын салбарт АХБ нь тэргүүлэх хандивлагч бөгөөд дунд болон дээд боловсролыг сайжруулахад түлхүү анхаарч, Мянганы сорилын корпораци, Германы олон улсын хамтын ажиллагааны нийгэмлэг (GIZ), Европын Холбоо болон НҮБ-ын Хөгжлийн Хөтөлбөр нь техник мэргэжлийн боловсролд төвлөрч байна; Японы олон улсын хамтын ажиллагааны агентлаг (ЖАЙКА-JICA), НҮБ-ын Хүүхдийн сан болон Дэлхийн Банк бага насны хүүхдийн боловсрол болон анхан шатны боловсролыг дэмжиж байна. Жендерын асуудлаар Дэлхийн Банк нь НҮБ-ын Сэдэвчилсэн ажлын хэсэгт оролцон ажиллаж байгаа бөгөөд НҮБ-ын Хөгжлийн Хөтөлбөр, НҮБ-ын Хүүхдийн санболон НҮБ-ын Хүн амын сан нь улс төрд эмэгтэйчүүдийн төлөөлөл болон жендерт үндэслэсэн дарамтын эсрэг тэмцэлд харьцангүй давуу талтай бол Дэлхийн Банк эдийн засгийн хөгжилд жендерийн хэмжигдэхүүн (тухайлбал, хөдөлмөрийн хязгаарлалт, тэтгэврийн шинэчлэлт) тал дээр илүү ажиллах болно. Банк нь Засгийн газар болон Хөгжлийн Түншүүдтэй хийдэг жилийн уулзалтанд Засгийн газартай хамтран даргалах замаар хандивлагчдийн ерөнхий уялдаа зохицуулалтын чухал үүрэг роль гүйцэтгэдэг.

**Хүснэгт 2: Түншлэлийн стратегийн хүрээнд төсөөлж буй хөтөлбөр**

|  |  |  |  |  |  |
| --- | --- | --- | --- | --- | --- |
| **Хэрэгжиж буй төслүүд** | **ТС-ийн тулгуур чиглэл** | **Сая. Ам.**  **доллар** | **Санхүүжүүлэхээр төсөөлж буй хөтөлбөр** | **ТС-ийн тулгуур чиглэл** | **Сая. Ам.**  **доллар** |
| Эрчим хүчний салбар (СЖ01)  Эдийн засгийн чадавхи нэмэгдүүлэх ТТ (СЖ3)  УБ хотын үйлчилгээг сайжруулах (СЖ04)  Малын индексжүүлсэн даатгал (СЖ05)  Засаглалыг Дэмжих (СЖ06)  Мэдээлэл, харилцаа холбооны дэд бүтцийн хөгжил. (СЖ06)  Хөдөөгийн боловсрол болон хөгжил (СЖ06)  Тогтвортой амжиргаа II (СЖ07)  Сэргээгдэх эрчим хүч (СЖ07)  Сэргээгдэх эрчим хүч –ДДБОС (СЖ07)  Уул уурхайн салбарын байгууллагын тогтолцоог сайжруулах (СЖ08)  Шүүхийн үйлчилгээг сайжруулах (СЖ08)  Монстат (Монголын статистик) (СЖ09)  Олон салбарыг дэмжих ТТ (СЖ10)  Ууул уурхайн дэд бүтцийн х\о дэмжих (СЖ11) | 2  1  3  3  1  2  3  3  2  2  1  3  1  1  1 | 42.0  7.5  18.0  17.8  14.0  8.0  5.0  44.0  3.5  3.5  9.3  5.0  2.0  12.0  25.0 | УБ хотын цэвэр агаар төсөл (СЖ12)  E-Засгийн газар төсөл (СЖ13)  Тогтвортой амжиргаа-3 төсөл (СЖ13)  УБ хотын үйлчилгээг сайжруулах-3 (СЖ13)  *ЖДҮ санхүүгийн хүртээмж (СЖ14) (ОУХА-ОУСБХБ)*  E-Эрүүл мэнд төсөл (СЖ14)  НС– Уул уурхайн салбарын байгууллагын тогтолцоог сайжруулах (СЖ15)  НС – Монстатистик (СЖ15)  *Дамжуулах шугамын төсөл (СЖ15) (ОУСБХБ)*  *Дулааны хангамж төсөл (СЖ15) (ОУСБХБ)*  Нийгмийн хамгааллын төсөл (СЖ16)  Малын индексжүүлсэн даатгал-2 (СЖ16)  ----------  *Жич*: НС = Нэмэлт санхүүжилт  Налуугаар бичигдсэн төслүүд нь төсөөлөл бөгөөд ОУСБХБ-ын санхүүжилт байх юм | 3  1  1,2,3  1,3  2  3  1  1  3  3  3  2,3 | 15  15  >30  20  *15*  15  ОУХА  ОУХА  *5*0  *50*  ОУХА  ОУХА |
| **ИС-ийн санхүүжилт бүхий хэрэгжиж буй төслүүд –хүлээн авагч захиран зарцуулах ИС** | **ТС-ийн тулгуур чиглэл** | **Сая. Ам.**  **доллар** | **Буцалтгүй тусламжаар хэрэгжиж буй болон төсөөлж буй хөтөлбөр** |  | **СЖ** |
| EХ ИС: Тогтвортой амжиргаа -2  Бүх нийтийн боловсрол –Үр дүнд хурдан хүрэх санаачлага  ОҮИТБС-ын буцалтгүй тусламж  БТДДТ (GPE): Боловсролын төлөө даян дэлхийн түншлэл  Солонгос ИС: Малын индексжүүлсэн даатгал  Солонгос ИС: MONSTAT  Солонгос ИС: Multi-sector TA  МН-ФС (MN-FS): Сэргээгдэх эрчим хүч  БХНХС (PHRD TF): Тогтвортой амжиргаа- 2 | 2,3  3  1  3  2,3  1  1,2,3  2,3  1,2,3 | 14.00  29.40  0.25  10.00  0.70  1.40  0.50  6.00  3.90 | Нөөц хөрөнгийн удирдлагын хөтөлбөр (ТТ)  Санхүүгийн салбарын үнэлгээний хөтөлбөр (Э/З,СА)  Хөтөлбөрт нийгмийн хамгаалал (Э/З,СА)  Хөтөлбөрт ХАА-н бодлогын тойм (Э/З,СА)  Хөтөлбөрт Санхүүгийн салбарын хяналт мониторинг (Э/З,СА)  Хөтөлбөрт Уул уурхайн салбар (TТ)  Хөтөлбөрт УБ хотын санхүүжилт (Э/З,СА)  Хөтөлбөрт Ядуурлын шинжилгээ (Э/З,СА)  Өрийн удирдлагын стратеги (TТ)  Хөтөлбөрт э\з-ийн бодлого\улирал бүр гарах Эдийн засгийн байдал (Э/З,СА)  Санхүүгийн мэдлэг боловсрол болон хэрэглэгчдийн хамгаалалтын үнэлгээ (TТ)  Ядуурал болон тэгш бус байдлын шинжилгээ (Э/З,СА)  Жендерийн талаарх арга хэмжээний төлөвлөгөө (Э/З,СА)  Хөтөлбөрт хариуцлага/Үйлчилгээ хүргэх (Э/З,СА)  [Захиргааны хэргийн шүүх/Гүйцэтгэх албан тушаалтны хариуцлага (Э/З,СА)]  Худалдан авах ажиллагааны үнэлгээ (TТ)  Disaster Preparedness (TA) | 1  2  3  2  2  1  1  3  1  1  2  3  3  3  3  1  3 | Үргэлжл  12  12-13  12-13  12-13  12-13  12-13  12-13  12-13  12-14  13  13  13  13-14  14  14  14 |
| **Төсөөлөл/Төлөвлөсөн гол Итгэлцлийн сангууд** |  |  |
| Австрали ИС: Өмнө говийн гүний усны удирдлага  Австрали ИС: Уул уурхай ба байгаль орчин  ССШБС (FIRST): Санхүүгийн салбарын тогтвортой байдал  ХААХАБХ (GAFSP): Мал сүрэгт суурилсан амжиргааг дээшлүүлэх  GFAHI MDTF: Шувууны болон хүний ханиад-2  ЯНХС (JSDF): Хөдөөгийн эмзэг хүүхдүүдэд анхан шатны боловсрол олгох  ШХА (Швейцар):Оролцоог хангасан төлөвлөлт/Төвлөрлийг сааруулах | 1  1  2  2  2  3  3 | 6.00  Tbd  0.20  11.00  2.50  2.60  0.60 |

*Жич:*

Тулгуур чиглэл 1: Уул уурхайн эдийн засгийг тогтвортой, ил тодоор удирдах талаар Монгол улсын чадавхийг бэхжүүлэх

Тулгуур чиглэл 2: Хот болон хөдөө орон нутагт эдийн засгийн өсөлтийг хангах тогтвортой, олон салбар бүхий суурь бий болгох Тулгуур чиглэл 3: Үйлчилгээний хүртээмжийг нэмэгдүүлэх, үйлчилгээг илүү сайн хүргэх, нийгмийн хамгааллын системийг сайжруулах, гамшгийн эрсдлийн удирдлагыг боловсронгүй болгох замаар эмзэг байдлын асуудлыг шийдвэрлэх.

1. ***Төсөл боловсруулах, хэрэгжүүлэх болон зөвлөх үйлчилгээ үзүүлэхдээ байгууллагуудын чадавхийг нэмэгдүүлэхэд түлхүү анхаарах бөгөөд ингэснээр тэдгээр нь илүү үр ашигтай, ил тод байдлаар удирдах болно***. Банкны үйл ажиллагаанд төслийн тусгай ажил хийх, сайн засаглал болон авилгалын эсрэг механизмыг жигдрүүлэх замаар авилгалын эсрэг Монгол улсын хүчин чармайлтыг Банкны зүгээс дэмжих болно. Боломжтой бол Банкны ажиллаж буй төрөл бүрийн салбар (тухайлбал, Уул уурхай, Байгаль орчин, Эрүүл мэнл, Шүүх г.м.)-ын тэргүүлэх байгууллагын үйл ажиллагааг бэхжүүлэхэд (байгууллагын бүтэц, үйл ажиллагааг илүү ил тод байдал, илүү хариуцлагатай болгох чиглэлээр бэхжүүлэх) дэмжлэгэ үзүүлэхийг эрэлхийлнэ. Засгийн газрын байгууллагуудыг илүү хүчтэй болгох, илүү сайн Засгийн газартай болох, авилгалд нийгмийн эсэргүүцлийг хөгжүүлэхэд иргэдийн үр ашигтай оролцоог хангахын тулд оролцогч талуудыг илүү өргөн хүрээнд татан оролцуулах талаарх Засгийн газрын хүчин чармайлтыг дэмжихийг Банк мөн эрэлхийлж байна.

**ТУЛГУУР ЧИГЛЭЛ 1:**  **ДЭЛХИЙН ЖИШИГТ НИЙЦСЭН УУЛ УУРХАЙН САЛБАРЫН ЗОХИЦУУЛАЛТЫН ОРЧИН, БАЙГУУЛЛАГЫН ЧАДАВХИ БОЛОН ДЭД БҮТЦИЙГ ХӨГЖҮҮЛЭХЭД НЬ УЛС ОРОНД ДЭМЖЛЭГ ҮЗҮҮЛЭХ**

1. Дэлхийн Банкны Бүлэг өөрийн хэрэгжүүлж буй хөтөлбөр болон шинэ үйл ажиллагаагаар дамжуулан (i) нийгмийн болон байгаль орчны асуудлыг харгалзан үзэх дэлхийн жишигт нийцсэн уул уурхайн орчин хөгжүүлэх, (ii) төсвийн орлого, зардлын удирдлагыг сайжруулахад нь Засгийн газар, хувийн бизнесүүд болон иргэний нийгмийг дэмжинэ. Ийнхүү дэмжихдээ Дэлхийн Банкны Бүлэг нь илүү сайн бодлого, байгууллагын чадавхыг нэмэгдүүлэх замаар уул уурхайн салбарт нэмүү өртөг бүтээх бүхий л гинжин холбоост илүү ил тод байдал, хариуцлагын тогтолцоог сайжруулахад анхаарна**.**
2. **Үр дүн 1.1 – Дэлхийн жишигт нийцсэн уул уурхайн салбарын зохицуулалтын орчин, байгууллагын чадавхи болон дэд бүтцийг хөгжүүлэхэд нь улс оронд дэмжлэг үзүүлэх**

* Зохицуулалтын орчин боловсронгүй болж байгаль орчны удирдлагын сайжирсан чадавхи***.***  Өнөөг хүртэл хийж ирсэн ажил дээр нэмж Дэлхийн Банкны Бүлэг одоо хэрэгжиж буй Уул уурхайн салбарын байгууллагын тогтолцоог бэхжүүлэх Техникийн туслалцааны хөтөлбөрт үндэслэн байгаль орчны болон нийгмийн хамгаалалтанд төвлөрөх асуудлыг оролцулан зөвлөлгөө өгч, техникийн туслалцаа үзүүлнэ.
* ОУСК болон ОТХОБА-аас “шилдэг практик ажиллагааны” болзошгүй хөрөнгө оруулалт.ОУСК нь Оюу Толгойн зэсийн уурхайг хөгжүүлэхэд 3.6 тэрбум ам.долларын зээл олгох олон улсын консорциумыг ЕСБХБ-тай хамтран тэргүүлж байгаа юм. Түүнд оролцож буй арилжааны банкуудад баталгаа гаргах тухай хүсэлтийг ОТХОБА-д тавьсан байгаа.
* Уул уурхайн салбар болон хөрш нутгийн оршин суугчдыг дэмжихэд зайлшгүй шаардлагатай дэд бүтцийн төлөвлөлт сайжирсан. Уул уурхайн дэд бүтцийн хөрөнгө оруулалтыг дэмжих төсөл нь дэд бүтцийн хэрэгцээг цогц байдлаар шалгаж хянахад бүс нутгийн дэд бүтцийн хөрөнгө оруулалтын төлөвлөгөөний боловсруулалтыг дэмжиж байгаа юм. Эдгээр төслүүдийн заримыг Дэлхийн Банкны Бүлгийн байгууллагууд (ОУСБХБ, ОУСК болон ОТХОБА)-ын дэмжлэгтэйгээр Төр-хувийн хэвшлийн түншлэлийн төсөл хэлбэрээр боловсруулж хөгжүүлж болох юм.
* Илүү ил тод байдлыг хангах, хариуцлага тооцох байгууллагын тогтолцоо бий болсон***.*** Монгол улсын тайлагналтын системийг Дэлхийн Банкны дэмжлэгтэйгээр цааш бэхжих болно. Монголын ОҮИТБС (EITI) нь орлогын тоо мэдээний хамрах хүрээ, чанарыг сайжруулах, уул уурхайн орлогын ил тод байдлыг хуульчлах боломжийг судалж, иргэний нийгэм, Их Хурлын гишүүд болон хүн амд хүрч ажиллах зэргийг сайжруулах ажлаа үргэлжлүүлэх болно. Уул уурхайн салбарт сайн засаглалыг илүү эрэлт хэрэгцээтэй болгоход Дэлхийн Банк нь Бодлогыг дэлгэрүүлэх (Дэлхийн бодлогын чуулга -GPF)-ын эх үссвэрийг үргэлжлүүлэн ашиглана.

1. **Үр дүн 1.2 – Төсвийн орлого зардлын ухаалаг, илүү тэнцвэртэй, ил тод удирдлагыг хангах бодлого, системийг боловсруулж хэрэгжүүлэхэд нь Засгийн газарт дэмжлэг үзүүлсэн**

* “Голланд өвчний” нөлөөллийг бууруулах зорилгоор төсвийн, эдийн засгийн болон мөнгөний удирдлагын бодлого үргэлжлэн хэрэгжинэ***.*** Дэлхийн Банк нь одоо хэрэгжиж буй Олон салбарыг дэмжих Техникийн туслалцааны зээлийн хүрээнд, мөн шинжилгээ судалгааны болон зөвлөлгөө өгөх үйлчилгээний тусламжтайгаар Төсвийн тогтвортой байдлын тухай хууль, Нэгдсэн төсвийн тухай хуулийг хэрэгжүүлэхэд нь Засгийн газарт дэмжлэгэ үзүүлэхэд төвлөрөн ажиллана. Нөөц хөрөнгийн удирдлагын хөтөлбөр (RAMP)-өөр дамжуулан маш түргэн өсөх хандлагатай байгаа нөөц хөрөнгийн удирдлагыг сайжруулах сургалтын боломж, хэрэгсэл бүхий багцалсан хөтөлбөрийг Дэлхийн Банкнаас Монгол Банкинд боломжтой болгох талаар ажиллаж байна.
* Техникийн туслалцаа болон зөвлөлгөө өгөх үйлчилгээг үргэлжлүүлэх замаар төлөвлөлт, төсөв боловсруулах, худалдан авах ажиллагаа, зардлын удирдлага, санхүүгийн тайлагнал, аудит хийх, хөрөнгө болон өр төлбөрийн удирдлагын талаарх бодлогын хэрэгжилт сайжирсан.Засгийн газрын төлөвлөлт болон төсөв боловсруулах чадавхийг нэмэгдүүлэх талаар авч ирсэн, мөн авч буй арга хэмжээ (Эдийн засгийн чадавхыг нэмэгдүүлэх төсөл, Засаглалыг дэмжих төсөл болон Олон салбарыг дэмжих төсөл)- нд үндэслэн Дэлхийн Банк улсын хөрөнгө оруулалтын үнэлгээ, төлөвлөлтийн чадавхийг нэмэгдүүлэх талаар Үндэсний хөгжил, шинэтгэлийн хороо болон Сангийн яамтай нягт хамтран ажиллана.
* Орон нутгийн хэрэгцээ, тэргүүлэх чиглэлүүдийг тусгасан, оролцооны аргаар боловсруулсан тэнцвэртэй төсөвтэй болоход төвлөрлийг сааруулах төлөвлөгөөг орон даяар хэрэгжүүлсэн***.*** Зохицуулах дүрэм журмыг Олон салбарыг дэмжих төслийн тусламжтайгаар боловсруулах бөгөөд түүний хэрэгжүүлэлт болон чадавх нэмэгдүүлэх ажлыг Тогтвортой амжиргааны төслөөр дамжуулан дэмжих болно. Энэ ажлыг Швейцарийн хөгжлийн байгууллагатай хамтарч Хөгжлийн бусад түншүүдтэй зохицон хийх хийж гүйцэтгэх юм..
* Илүү чанартай тоо мэдээ болон Е-Засгийн газрын тусламжтайгаар илүү ил тод, иргэддээ чиглэсэн төрийн захиргааны удирдлага бий болсон. Үндэсний статистикийн хороо (ҮСХ) нь статистикийн чадавх нэмэгдүүлэх төсөл (Монстат)-ийг амжилттай хэрэгжүүлж байна. Дэлхийн Банк Е-Засгийн газар төслийг Нэлттэй Тоо Мэдээ санаачлагатай хамтатгах боломжийг судлана. Энэ нь Нээлттэй Засгийн газрын түншлэл-д оролцох талаар Монгол улсын хүлээсэн үүрэг амлалттай нийцэх юм.

**ТУЛГУУР ЧИГЛЭЛ 2: ХОТ БОЛОН ХӨДӨӨД ЭДИЙН ЗАСГИЙН ӨСӨЛТ, АЖИЛ ЭХРЛЭЛТИЙГ ДЭМЖИХ ТОГТВОРТОЙ, ОЛОН САЛБАР БҮХИЙ СУУРЬ БИЙ БОЛГОХ**

1. Дэлхийн Банкны Бүлэг нь эдийн засгийн олон салбартай болгож ажлын байрыг нэмэгдүүлэх талаарх Засгийн газрын хүчин чармайлтыг (i) эдийн засгийн өрсөлдөх чадварыг дээшлүүлэх, (ii) хөдөө аж ахуйн салбарын өрсөлдөх чадварыг сайжруулах замаар дэмжлэг үзүүлэх болно.
2. **Үр дүн 2.1–Хөрөнгө оруулалтын орчин болон, санхүүгийн зуучлал сайжирсан**

* Хөрөнгө оруулалтын орчин сайжирсан*.* ОУСК нь Монголын компаниуд, тэр дундаа ЖДҮ-ийн өрсөлдөх чадварыг дээшлүүлэх зорилготой Бизнесийн хяналт шалгалтын төсөлд түшиглэн бизнесийн хяналт шалгалтыг илүү үр өгөөжтэй, үр ашигтай, ил тод болгох ажлаа үргэлжлүүлнэ.
* Илүү үр өгөөжтэй, гүн хөгжсөн, тогтвортой санхүүгийн систем. Дэлхийн Банк шинжилгээ судалгааны болон зээлийн төрөл бүрийн хэрэгслийг дайчилж (i) ирээдүйд болзошгүй цочролд уг салбарын эсэргүүцэх чадварыг сайжруулахад одоогийн болон шинээр гарч ирж болзошгүй эмзэг байдлыг тодорхойлох, хяналт мониторинг хийх, шийдвэрлэх; (ii) хөдөөгийн болон алслагдсан газруудынхыг оролцуулан бичил, жижиг, дунд үйлдвэр болон ерөнхий хүн амд зээлийн хүртээмжийг сайжруулах, санхүүгийн мэдлэг боловсрол болон хэрэглэгчдийн хамгаалалтыг бэхжүүлэх; мөн (iii) дотоодын хөрөнгийн захыг хөгжүүлэх асуудлыг оролцуулан банк бус санхүүгийн байгууллагуудын санхүүгийн бүтээгдэхүүний нэр төрлийг өргөжүүлэн, чанарыг сайжруулахад Монголын эрх бүхий байгууллагудад дэмжлэг туслалцаа үзүүлнэ. ОУСК хувийг нь эзэмшдэг Хаан банк болон Хас банктай нягт хамтран ажиллаж санхүүгийн шинэлэг болон илүү цогц бүтээгдэхүүн нэвтрүүлэх замаар санхүүгийн зах зээлийг дэмжинэ.
* Нягтлан бодох бүртгэл, тайлагнал болон аудитын өөрчлөлт шинэчлэлийг гүнзгийхүүлэх замаар компанийн засаглал сайжирсан***.*** Дэлхийн Банк өөрийн Санхүүгийн салбарын өөрчлөн шинэчлэх, бэхжүүлэх санаачлага (FIRST) болон Олон салбарыг дэмжих техникийн туслалцаагаар дамжуулан олон улсад хүлээн зөвшөөрсөн, санхүүгийн тайлагналын стандарт болон дотоод хяналтын системийг төрийн өмчит гол аж ахуйн нэгжүүдэд нэвтрүүлж хэрэгжүүлэх ажлыг аж ахуйн нэгжийн түвшинд дэмжиж , ЖДҮ-д санхүүгийн хялбаршуулсан, үр ашигтай удирдлагыг нэвтрүүлэх ажлыг хөнгөвчлөхөд туслалцаа үзүүлэх болно.

1. **Үр дүн 2.2 –Амьжиргааг дээшлүүлэхэд хөдөөгийн эдийн засагт илүү боломж бий болсон**

* Илүү бүтээмжтэй, илүү эрүүл, тогтвортой мал аж ахуйн салбар. Дэлхийн Банк нь Даян дэлхийн Хөдөө аж ахуй, хүнсний аюулгүй байдын хөтөлбөр (GAFSP)-ийн санхүүжилт бүхий, DIME-ын тусламжтайгаар үнэлгээ хийгдсэн Мал сүрэгт суурилсан амжиргааг дээшлүүлэх төслийг багтаасан хөрөнгө оруулалт болон шинжилгээ судалгааны ажил хийх болно. Дэлхийн Банкнаас мөн амжилттай хэрэгжиж буй Шувууны болон хүний ханиадны 2 дахь төслийг хэрэгжүүлнэ.
* ОУСК-ийн хөрөнгө оруулалт болон зөвлөлгөө өгөх үйлчилгээг хослуулах замаар илүү чанар, үнэ цэнэтээй хөдөө аж ахуйн бизнес. ОУСК-аас сүүн бүтээгдэхүүн үйлдвэрлэдэг Сүү Хувьцаат Компанид оруулсан хөрөнгө оруулалт түүний түүхий сүү нийлүүлэх малчдын тоог 2,500-аас 4,000 болгоход дэмжлэг болох юм. ОУСК нь хөдөө аж ахуйн бизнесийн үйлдвэрлэлийн тоног төхөөрөмжийг шинэчлэх, хүнсний аюулгүй байдлын стандартыг дээшлүүлэх, ханган нийлүүлэх гинжин сүлжээг хөгжүүлэх, мөн эргэлтийн хөрөнгийн эрэлт хэрэгцээг хангахад туслах юм. Малын эрүүл мэндийн талаарх Дэлхийн Банкны ажлыг дэмжиж ОУСК нь хүнсний аюулгүй байдлын хяналт шалгалтыг олон улсын стандартын түвшинд хүргэх зорилгоор Хүнсний аюулгүй байдлын тухай хуулийн төслийг боловсруулж Засгийн газарт туслалцаа дэмжлэг үзүүлж байна.
* Хөдөө орон нутагт бичил санхүүгийн бүтээгдэхүүний шинэтгэл, нийтэд түгээх явдлыг нэмэгдүүлсэн.Дэлхийн Банк нь Тогтвортой амжиргааны Хөтөлбөрийн хүрээнд Бичил санхүүгийн хөгжлийн санг анх байгуулснаас хойш хөдөө орон нутагт бичил санхүүг хөгжүүлэхэд урт хугацаанд амжилттай оролцож ирсэн. Бичил санхүүгийн хөгжлийн сангийн дэмжлэгтэйгээр (Тогтвортой амжиргааны хөтөлбөрийн 3 дахь үе шатны хүрээнд) хөдөө орон нутгийн эдийн засагт санхүүгийн үйлчилгээний хүртээмжийг нэмэгдүүлэх, үүний дотор санхүүгийн шинэ бүтээгдэхүүн (барьцаа хөрөнгийн дутагдлын асуудлыг шийдвэрлэх зээлийн баталгаа зэрэг)-ийг дэмжих, хөдөөгийн санхүүд мэдээлэл холбооны технологийг түлхүү ашиглахад Банк дэмжлэгэ туслалцаагаа үргэлжлүүлнэ.

**ТУЛГҮҮР ЧИГЛЭЛ 3: ҮЙЛЧИЛГЭЭНИЙ ХҮРТЭЭМЖИЙГ НЭМЭГДҮҮЛЭХ, ҮЙЛЧИЛГЭЭГ ИЛҮҮ САЙН ХҮРГЭХ, НИЙГМИЙН ХАМГААЛЛЫН СИСТЕМИЙГ САЙЖРУУЛАХ, ГАМШГИЙН ЭРСДЛИЙН УДИРДЛАГЫГ БОЛОВСРОНГҮЙ БОЛГОХ ЗАМААР ЭМЗЭГ БАЙДЛЫН АСУУДЛЫГ ШИЙДВЭРЛЭХ.**

1. Эдийн засгийн салбаруудыг олшруулах замаар ажлын байр шинээр бий болгохыг дэмжихийн зэрэгцээ улс оронд ядуурал, эмзэг байдлыг (i) эрүүл мэнд, боловсрол болон нийгмийн халамжийн үйлчилгээг хүргэх явдлыг оролцуулан орон нутгийн болон дүүргүүдийн засаг захиргаанд илүү эрх олгох замаар төвлөрлийг сааруулах; (ii) ядуу хүмүүсийг нэн түрүүнд хамгийн их дэмжих нийгмийн халамжийн системийн шинэчлэлийг хэрэгжүүлэх, илүү тэгш шударга, үр өгөөжтэй болон тогтвортой нийгмийн даатгалын хөтөлбөрийг дэмжих үүднээс боломжтой бол эрүүл мэндийн даатгал, тэтгэврийн системийн өөрчлөлт шинэчлэлтийг хийх; (iii) дэд бүтцэд хөрөнгө оруулах, орон сууцны барилга барих ажлыг тэлэх, үйлчилгээг илүү сайн хүргэх замаар гэр хорооллын оршин суугчдын амжиргааны нөхцлийг сайжруулах; мөн (iv) хөдөө орон нутагт уур амьсгалын эрсдэл, хотод гамшгийн эрсдэл зэрэг Монгол улсад уламжлагдан сөргөөр нөлөөлж ирсэн эмзэг байдлын олон эх үүсвэртэй тэмцэх замаар бууруулахыг эрмэлзэж байна.
2. **Үр дүн 3.1–Ядуучуудыг дэмжих нийгмийн хамгааллын цогц системийг боловсруулах, нэвтрүүлж хэрэгжүүлэхэд Засгийн газартай хамтран ажилласан**

* Ядуурал болон тэгш бус байдлын талаар түүний жендерийн асуудлын хамт илүү сайн ойлголттой болно***.*** Дэлхийн Банк нь Үндэсний статистикийн хороотой хамтын ажиллагаагаа үргэлжлүүлэх бөгөөд ядуурлын тоо мэдээний шинжилгээ хийх, түгээхэд дэмжлэг үзүүлнэ. Өнгөрсөн хугацаанд ядуурлын талаар боловсруулсан бодлогын баримт бичгийн дагуу Банкнаас тэгш бус байдын талаар гүнзгийрүүлсэн шинжилгээ хийж нийгмийн хамгааллын шинэчлэлтийн талаар бодлогын арга хэмжээг сайжруулах, бүтцийн өөрчлөлт гүнзгийрч байгаатай холбогдуулан хөдөлмөрийн зах болон ажил эрхлэлтийн өөрчлөлтөнд анхаарлаа төвлөрүүлэн ажиллана. Эдгээр судалгаанд Дэлхийн Банкны зүгээс ядуурал, тэгш бус байдлын жендерийн асуудалд тусгайлан анхаарч ажиллана. Дэлхийн Банк мөн “эмэгтэйчүүд ба хөдөлмөрийн зах” сэдвээр бодлогын цуврал баримт бичиг түгээнэ.
* Ядууралд чиглэсэн нийгмийн халамжийн системийг амжилттай хэрэгжүүлсэн***.*** Засгийн газар илүү оноосон ил тод системд шилжихэд Дэлхийн Банк Олон салбарыг дэмжих Техникийн туслалцааны төслийн нийгмийн хамгааллын хэсэг, мөн Солонгосын Итгэлцлийн сангийн санхүүжилт бүхий Техникийн туслалцааны хүрээнд туслалцаа үргэлжлүүлэн үзүүлэх болно. Мөн түүнчлэн Олон салбарыг дэмжих Техникийн туслалцааны төсөл дууссаны дараа Дэлхийн Банк нь Нийгмийн хамгааллын захиргааны хэрэгжилтийг дэмжих үйл ажиллагааны боломжийг эрэлхийлэх юм.

1. **Үр дүн 3.2 –Суурь үйлчилгээ (боловсрол, эрүүл мэнд, шүүхийн болон дэд бүтцийн үйлчилгээ)-г илүү сайн хүргэх явдлыг дэмжсэн. г ойлгож, дэмжихэд туслалцаа үзүүлсэн.**

* Оролцоог нэмэгдүүлэх замаар орон нутагт хүний хэрэгцээнд илүү нийцсэн үйлчилгээг илүү хариуцлагатайгаар хүргэсэн. Тогтвортой амжиргааны хөтөлбөрийн хүрээн дэх оролцооны аргачлал нь орон нутгийн хөгжлийн төслүүдийг төлөвлөж хэрэгжүүлэхэд нутгийн оршин суугчдыг оролцуулах явдлын үр ашигтайг харуулсан юм. Энэ арга барилыг Засгийн газрын бодлогод тусгаж байгаа бөгөөд Банкны зүгээс шинээр гарч ирж буй энэ бодлогыг бүх түвшинд, мөн нутгийн оршин суугчдын дунд хэрэгжүүлэхэд Засгийн газарт дэмжлэгээ үргэлжлүүлэн үзүүлэх болно.
* Бага насны хүүхдийн боловсрол болон эрүүл мэндийн илүү үр өгөөжтэй систем нэвтрүүлэх боломж нэмэгдэнэ. бага насны хүүхдүүдэд боловсрол олгох, түүний чанарыг дээшлүүлэх талаарх Засгийн газрын хүчин чармайлтыг Дэлхийн Банкнаас Боловсролын төлөө даян дэлхийн түншлэл (GPE)-ийн санхүүжилттэйгээр дэмжих юм. Е-Эрүүл мэндийн төсөл – энэ төслийг Эрүүл мэндийн яам, Солонгос, дэлхийн Банк хамтран боловсруулсан бөгөөд эмнэлэг хоорондын лавлагааны үйл явцыг сайжруулах замаар дээд болон дээд шатны эмнэлгийн үйлчилгээний хүртээмжийг нэмэгдүүлэхэд тус дөхөм болох юм. Энэ төслийг хэрэгжүүлэхэд эрүүл мэндийн салбарт идэвхтэй ажиллаж буй АХБ болон хөгжлийн бусад түншүүдтэй нягт хамтран ажиллах болно.
* Улаанбаатар хотын ядуу хорооллуудад дэд бүтцийн хөрөнгө оруулалтын төлөвлөлт, тэргүүлэх чиглэлүүдийг тогтоох ажил сайжирсан. Улаанбаатар хотын нийтийн аж ахуйн үйлчилгээг сайжруулах 3 дахь үе шатны төсөл нь дүүргийн түвшний нэгдсэн төлөвлөлтийн системээр дамжуулан гэр хорооллын дэд бүтцийн хөрөнгө оруулалтын тэргүүлэх чиглэлүүдийг тогтоох, сонгосон газруудад оноосон хөрөнгө оруулалт хийхэд дэмжлэг үзүүлэх зорилготой юм. Дэлхийн Банк Засгийн газартай хамтран боломжийн үнэтэй эрчим хүчний хэмнэлттэй орон сууцны барилгыг хөгжүүлэхэд хэрхэн сонирхлыг татан дэмжиж болох талаар судлах болно.
* Шүүхийн шийдвэрүүд илүү нийцсэн, жигд болсон, шүүхийн системийг урьдчилан мэдэх явдал сайжирсан.Шүүгчдийн болон прокуроруудын чадавхи муу, авилгын талаарх мэдэгдэл өсөн нэмэгдэж буй явдал, хөдөө орон нутагт шүүхэд итгэх итгэл үнэмшил хязгаарлагдмал гэсэнтэй холбогдсон асуудал байгаа юм. Үүний зэрэгцээ гадна холбогдох мэдээлэл хүртэх боломжгүй байгаа нь үр ашиггүй удирдлага, ойлгомжгүй, бүрхэг үйл ажилагааны үндсэн шалтгаан юм. Дэлхийн Банк нь одоо хэрэгжиж буй Шүүхийн салбарын үйлчилгээг сайжруулах төслөөр дамжуулан дээрх асуудлыг шийдвэрлэхэд дэмжлэгэ үзүүлж байна.

1. **Үр дүн 3.3 – Байгалийн гамшиг болон агаарын бохирдолд өртөх эрсдэлтэй өрхүүдийн эмзэг байдлыг бууруулсан.**

* Улаанбаатар хотын агаар илүү цэвэр болсон***.***  Уаанбаатар хотын агаарын чанарыг сайжруулахад Засгийн газраас авч буй зохицуулалтын арга хэмжээг дэмжих үүднээс Хөгжлийн хэд хэдэн түнш (АХБ, ЕСБХБ, Германы олон улсын хамтын ажилагааны байгууллага, Мянганы Сорилын Сан)-тэй хамтран ажиллах үндэс суурийг боловсруулсан юм. Цэвэр агаарын төсөл нь энэ талаарх богино- болон урт хугацааны хослуулсан арга хэмжээг санхүүжүүлэх юм. Энэ төсөл нь Түншлэлийн энэхүү стратегийн үйлчлэх хугацаанд цахилгаан дамжуулах системийн өргөтгөлд эсхүл дүүргийн дулаан хангамжийг сайжруулахад Дэлхийн Банкны хөрөнгө оруулалтын үндэс болж болох бөгөөд түүнд ОУСБХБ-ны эх үүсвэр ашиглаж болзошгүй юм.
* Мал аж ахуйн салбарын эрсдлийн удирдлагын цогц арга барилтай болсон***.*** Одоо хэрэгжиж буй Тогтвортой амжиргааны төслийн Бэлчээрийн эрсдлийн удирдлагын хэсгийн хүрээнд малчид болон орон нутгийн эрх бүхий байгууллагууд төлөвлөлтийг сайжруулан өвлийн бэлтгэл хангахад дэмжлэг үзүүлж байгаа бөгөөд Малын индексжүүлсэн даатгалын төслийн хүрээнд малчдыг хөрөнгөө алдахаас хамгаалах хэрэгслээр хангахад туслалцаа үзүүлж байгаад үндэслэн Дэлхийн Банкнаас цаашид дэмжэгэ туслалцаа үзүүлнэ.
* Гамшгийн эрсдлийг удирдахад хот илүү бэлтгэлтэй болсон***.*** Гамшгийн эсрэг Улаанбаатар хотын Захиргааны бэлэн байдлыг сайжруулахад Гамшгийг бууруулах, нөхөн сэргээх даян дэлхийн сан (Global Facility for Disaster Reduction and Recovery- GFDRR) –ийн санхүүжилт бүхий техникийн туслалцаа үзүүлнэ. Аюул болон эмзэг байдлын үнэлгээнд үндэслэн Улаанбаатар хотын гамшгийн эрсдлийн удирдлагын төлөвлөгөөг Японы олон улсын хамтын ажиллагааны агентлаг (ЖАЙКА-JICA)- тай хамтран боловсруулах болно. ЖАЙКА-JICA нь газар хөдлөлтийн эрсдэл дээр төвлөрч ажиллах бол Дэлхийн Банкны баг хотын үерийн эрсдлийн асуудал дээр төвлөрнө.

# ХЭРЭГЖҮҮЛЭХ АРГА ХЭЛБЭР БА ЭРСДЭЛ

## ТҮНШЛЭЛИЙН ЭНЭ СТРАТЕГИЙН ХЭРЭГЖҮҮЛЭЛТ БОЛОН ХЯНАЛТ МОНИТОРИНГ

1. ***Түншлэлийн стратегийн үйлчлэх хугацаанд Банкны зүгээс улс орны системийг илүү ашиглах чиглэлд ажиллана***. Засгийн газрын Санхүүгийн удирдлагын системийн хүрээнд Төслүүдийн санхүүгийн удирдлагыг бүрэн хэрэглэх чиглэлд ажиллаж, мөн төслийн хөрөнгийн удирдлагыг Засгийн газрын Төрийн нэгдсэн сангийн системээр дамжуулах чиглэлд ажиллах юм. Түншлэлийн стратегийн үйлчлэх хугацааны эцэст Банкны санхүүжилт бүхий бүх төслүүдэд Төрийн нэгдсэн сангийн систем болон Засгийн газрын Санхүүгийн удирдлагын системийг ашиглах явдлыг нэвтрүүлнэ. Цаашилбал, төслүүдийн аудитыг Засгийн газрын санхүүгийн нэгдсэн аудитын нэг хэсэг болгон Үндэсний Аудитын газраар хийлгэх болно.
2. ***Дэлхийн Банк төслүүдийнхээ хэрэгжилтийг сайжруулж үр дүнд илүү төвлөрч ажиллана.*** Хараат бус Үнэлгээний Бүлгээс Төслүүдийг хэрэгжүүлж дууссан тухай тайлангуудыг хянан үзэхэд төслийн багцын хэрэгжүүлэлтийн чанар хангалттай хэвээр байна гэсэн үнэлгээ авсан хэдий ч сайжруулах зүйл байгаа бөгөөд энэ нь гол төлөв төслүүдийг товлосон хугацаанд нь хэрэгжүүлж дуусах асуудалтай холбоотой юм. Түншлэлийн стратегийн үйлчлэх хугацаанд үндэсний болон орон нутгийн түвшинд байгууллагын чадавхийг сайжруулах асуудал анхаарлын төвд байсаар байх болно. Сангийн яамны санаачлагаар Төсөл хэрэгжүүлэх нэгжүүдийг гол салбаруудаар нэгтгэн бүлэглэх асуудалд түлхүү анхаарах бөгөөд ингэснээр тэдгээр нь яамдуудын ажилтай илүү нийцэж олон хандивлагчдын санхүүжилт бүхий төслүүдийг хэрэгжүүлэх боломжтой болох юм.
3. ***Банкны санхүүжилт бүхий төслүүдийн үр нөлөөг хэмжих, олсон сургамжаас хуваалцахад хөрөнгө оруулан ажиллана.*** Түншлэлийн стратегийн үйлчлэх хугацаанд шинэлэг гэж үзсэн, мөн Монгол улс болон бусад орнуудад сургамж болж болохуйц төслүүдийн үр нөлөөллийн үнэлгээг Дэлхийн Банкнаас хийх болно. Ялангуяа, одоо хэрэгжиж буй Хөдөөгийн боловсрол болон хөгжлийн төсөл, Малын индексжүүлсэн даатгалын төсөл болон шинэ Мал сүрэгт суурилсан амжиргааг сайжруулах төслийн үнэлгээ хийх юм.
4. ***Түншлэлийн стратегийн үйлчлэх хугацаанд боловсруулах төслүүдэд жендерийн асуудлыг тусгасан байх талаар Бнкны зүгээс илүү анхаарал тавьж ажиллана.*** ОУХА-16 зузаатгалын үүрэг амлалтын дагуу жендерийн асуудалд нөлөөлж болзошгүй төсөл болон шинжилгээ судалгааны ажлууд, тухайлбал Тогтвортой амжиргааны төсөл, Улаанбаатар хотын нийтийн аж ахуйн үйлчилгээг сайжруулах төсөл болон Нийгэм болон байгаль орчинд уул уурхайн үзүүлэх нөлөөллийн үнэлгээ зэрэг төслүүдэд боловсруулах шатнаас эхлэн жендерт үзүүлэх нөлөөллийг авч үзэн хяналт мониторинг болон тайлагнах системд уг төслүүдийн үр дүнг жендерын ялгавартайгаар тусгах юм. Ийм ажлыг одоо боловсруулалтын шатандаа байгаа хэд хэдэн төслийн хувьд эхлүүлээд байна.
5. ***Түншлэлийн стратегийн үр дүнгийн хүрээ нь Банкны туслалцаа дэмжлэгийн хөтөлбөрийн явц, ахицад хяналт мониторинг хийх гол хэрэгсэл болох юм***. Үр дүнгийн энэ хүрээг Монгол улсын Мянганы хөгжлийн зорилтод суурилсан Үндэсний хөгжлийн цогц бодлого (2007-2015)-ын эхний үе шатанд багтаасан байгаа бөгөөд дараа нь Түншлэлийн стратегийн үйлчлэх хугацаанд Дэлхийн Банкнаас илэрхий нөлөөлж болох үр дүнгүүдийг нарийвчлан тусгах юм. Түншлэлийн стратегийн үр дүнд хяналт мониторинг хийхэд зориулсан, вэб-хуудаст суурилсан систем бүхий Улс оронд хэрэгжүүлж буй төслүүдийн багц болон үр дүнгийн хяналт монторингийн хэрэгслийг ашиглах боломжийг судлана. Дэлхийн Банкнаас мөн Хэрэгжүүлж буй төслүүдийн гүйцэтгэлийн үр дунг хянан шинжлэх ажлыг тогтмол хийж байх болно.
6. ***Банкны зүгээс хандивлагчдын санхүүжилт бүхий хөгжлийн төслүүдийг удирдах Засгийн газрын чадварыг нэмэгдүүлнэ.*** Хөгжлийн төслүүдийн зорьсон үр дүнг үр ашигтай, үр өгөөжтэй хүргэх, хяналт мониторинг, үнэлгээний чадавхийг бэхжүүлэх, шийдвэр гаргагчид болон оролцогч талуудад өгөх мэдээллийн чанар, хүртээмжийг сайжруулахад анхаарлаа төвлөрүүлэхийн хамт Дэлхийн Банкнаас үр дүнд чиглэсэнХяналт мониторинг, үнэлгээний систем бий болгох талаар гаргасан Засгийн газрын шийдвэрийг дэмжих болно. Богино хугацаанд энэ систем нь Хөгжлийн албан ёсны тусламжийн төслүүдийн хэрэгжилтийн хяналт мониторинг хийх Засгийн газрын чадварыг нэмэгдүүлэх бөгөөд, урт хугацаанд Засгийн газрын өөрийн төсвөөс санхүүжүүлэх хөрөнгө оруулалтын хөтөлбөрүүдийг боловсруулж удирдах чухал хэрэгсэл болох юм.
7. ***Монгол улс өсөн нэмэгдэх шинэ эх үүсвэрт хандах боломжтой болох бөгөөд Түншлэлийн энэхүү стратегийг Дэлхийн Банкны Захирлуудын зөвлөлд танилцуулснаар ОУСБХБ-аас санхүүжилт авах эрхтэй болно.*** Түншлэлийн стратеги хэрэгжих эхний үед Дэлхийн Банкны Хөрөнгө зохицуулалтын газраас Засгийн газрын албан хаагчдад зориулж сургалт явуулах бөгөөд энэ сургалтаар Монгол улс ОУСБХБ-ны санхүүжилтийн төрөл бүрийн хэрэгслүүдийн талаар мэдлэгэтэй болж тэдгээрийг бүрэн ашиглах боломжтой байх явдлыг хангах юм.
8. ***Түншлэлийн стратегид тусгасан үр дүнд хүрэх ахиц, явцад үнэлгээ өгч, шаардлагатай бол зохих тодотгол оруулахын тулд 2014 оны санхүүгийн жилд Дэлхийн Банкнаас Түншлэлийн стратегийн хэрэгжилтийн явцын тухай тайлан бэлтгэнэ.*** Энэ Тайланд шинэ Засгийн газрын бодлогод нийцүүлэх үүднээс Стратегид оруулах өөрчлөлт шаардлагатай эсэхийг хянан үзэх болно. Хөтөлбөрт орсон аливаа өөрчлөлтийг төслийн үр дүнгийн хүрээнд тусгаж өөрчлөх юм. Тухайлбал, энэхүү Тайланд Түншлэлийн стратегийн үйлчлэх үлдсэн хугацаанд ОУСБХБ-ны зээлийн хөтөлбөрийг мөн тусгаж оруулах юм.
9. ***Мөн олон нийтэд хүрч ажиллах явдлыг нэмэгдүүлэхэд Дэлхийн Банкнаас хөрөнгө оруулж ажиллана.*** Дэлхийн Банк өөрийн вэб-хуудсыг шинэчлэн баяжуулж Мэдээлийн хүртээмжийн бодлогодоо нийцүүлэн бүх баримт бичгээ нийтэд нээлттэй болгох үүрэг амлалтаа биелүүлнэ. Банк нь мэдээлэл дэлгэрүүлэх явдлыг хөнгөвчлөх, Дэлхийн Банкны тусламжтайгаар боловсруулсан бодлогын гол баримт бичгийн талаар хэлэлцүүлгэ явуулахыг дэмжихэд Даян дэлхийн Түншлэлийн сан (GPF)-ийн эх үүсвэрийг үргэлжлүүлэн ашиглах болно.

## ЭРСДЛИЙГ УДИРДАХ НЬ

1. ***Түншлэлийн стратегийг хэрэгжүүлэх хугацаанд гарах төрөл бүрийн эрсдлийг Дэлхийн Банкнаас шийдвэрлэх шаардлагатай болж болзошгүй***. Эдгээр эрсдэл нь Түншлэлийн стратегийг хэрэгжүүлэх хугацаанд тодорхой бус ирээдүй бүхий дэлхийн тогтвортой бус эдийн засаг болон дотоодын макро-эдийн засгийн тогтвортой байдал, удирдлагаас эхлэн Их Хурлын болон Ерөнхийлөгчийн сонгуулийн үеийн улс төрийн тодорхой бус байдал хүртэл олон төрлийн байх болно. Улам бур ойрхон давтамжтай хахир зуд зэрэг байгалийн гамшиг нь уур амьгалын эрсдэл, цаг агаарын хэлбэлзлэлд эмзэг хэвээр байгаа хөдөөгийн хүн амыг тодорхой эрсдэлд оруулж байгаа юм.
2. ***Дэлхийн эдийн засгийн бууралт.*** Монгол улсын эдийн засгийн төлөв нь дэлхийн макро-эдийн засгийн хүчин зүйл, ялангуяа бараа, түүхий эдийн үнээс хамааралтай байдаг. Дэлхийн эдийн засгийн хямрал Хятадын эдийн засагт ихээхэн сөрөг нөлөө үзүүлэх тохиолдолд энэ нь Монгол улсад маш их үр дагавартай байх болно. Макро-эдийн засгийн суурь асуудлын талаар ОУВС-тай зөвлөлдөсний үндсэн дээр Засгийн газартай хэлэлцэж байх нь Түншлэлийн стратегийг хэрэгжүүлэх хугацаанд тэргүүлэх гол чиглэл хэвээрээ байх болно. Түншлэлийн стратегийг хэрэгжүүлэх хугацаанд өрийн тогтвортой байдлын шинжилгээ болон банкны хяналт шалгалт хийх ажлыг оролцуулан макро-эдийн засгийн болон санхүүгийн үзүүлэлтэнд тогтмол хяналт мониторинг болон шинжилгээг үргэлжлүүлэн хийнэ.
3. ***Монгол улсын дунд хугацааны төлөв байдал гэрэл гэгээтэй байгаа боловч ойрын хугацаанд улс орон өнгөрсөн 10 жилийн огцом өсөлт-уналтын мөчлөгт дахин давтан орох эрсдэл хэвээр байна***. Төсвийн зардал мөчлөгт автсан хэвээр байна. Монгол Банк бодлогын хүү болон заавал байлгах нөөцийн шаардлагыг өсгөх арга хэмжээ авахдаа шуурхай байж ирсэн. Засгийн газраас авч үзэж байгаа, 2012 онд төсвийн томоохон санхүүжилт хэрэгжих тохиолдолд Монгол Банкнаас өсч буй инфляцийг хянах талаар авч буй дээрх арга хэмжээ үр өгөөжтэй болох байсан. Улс орон өөрийн дэд бүтцийн яаралтай хэрэгцээг санхүүжүүлэхэд нилээд хэмжээний хөрөнгө босгох шинэ арга замыг эрэлхийлж байгаа нөхцөлд улсын өрийн удирдлага үгүйлэгдвэл тогтвортой байдалд сөргөөр нөлөөлж болзошгүй. Төсвийн Тогтворжуулалтын Санг байгуулж Хөгжлийн Банкинд Засгийн газраас баталгаа гаргаж байгаа нь авч буй бусад арга хэмжээний хамт анхаарлыг улсын өрөөс Засгийн газрын санхүүгийн нийт тэнцлийн эрсдлийн асуудалд шилжүүлж байна. Дэлхийн Банкнаас Өрийн удирдлагын дунд хугацааны стратегийн хэрэгслийг ашиглах боломж олгож чадавхийг нь бэхжүүлэх үүднээс Сангийн яам, Монгол Банк, Үндэсний хөгжил, шинэтгэлийн хороотой хамтран ажиллахаа үргэлжлүүлэх болно.
4. ***Гадны бусад эрсдэлд уур амьсгалын өөрчлөлт, цаг агаарын хэлбэлзлэл, хөдөө аж ахуйн бүтээгдэхүүний дэлхийн зах зээлийн үнэд түүний үзүүлэх нөлөөлөл зэрэг багтаж байна***. Уур амьсгалын өөрчлөлт улам бүр мэдрэгдэж эхэлсэнтэй холбогдон зуд, ган, агаарын температурын урьдаас төсөөлөөгүй эрс хэлбэлзэл зэрэг нь улам бүр нэмэгдэх төлөвтэй байна. Дэлхийн Банк нь хөрөнгө оруулалтын ажиллагаа болон шинжилгээ судалгаа, зөвлөлгөө өгөх үйлчилгээгээр дамжуулан малчдын эмзэг байдлыг бууруулах, эко-системийн эсэргүүцэх чадварыг дээшлүүлэх талаар эрх бүхий байгууллагуудтай нягт хамтран ажиллана.
5. ***Өсөн нэмэгдэж буй тэгш бус байдал болон нийгмийн ухамсар***. Дэлхийн туршлагаас харахад өсөн нэмэгдэж буй тэгш бус байдлын бодит эрсдэл байгаа бөгөөд энэ эрсдлийг удирдахгүй бол нийгмийн хурцадмал байдалд хүргэж болзошгүй юм. Дэлхийн Банк нь нэн түрүүнд тэгш бус байдлын өөрчлөлт, түүний шалтгааныг ойлгох, илүү тэгш боломж олгохыг дэмжих нийтийн хөтөлбөруудэд дэмжлэгэ үзүүлэх, мөн нөөц баялгаар хөтлөгдсөн өсөлтийн загварын хуваарилалтын болзошгүй сөрөг нөлөөллийг бууруулахад Засгийн газар болон бусад түншүүдтэй хамтран ажиллана.
6. ***Монгол улс дахь улс төрийн эрсдэл, тухайлбал өөрчлөлт шинэчлэлтийг үргэлжлүүлэх талаарх үүрэг амлалт зэрэг ирэх сонгуультай холбоотой юм***. Их Хурлын сонгуулийг 2012 оны 6-р сард явуулахаар товлосон бөгөөд Ерөнхийлөгчийн сонгууль 2013 онд болох юм. Түншлэлийн энэхүү стратегийг боловсруулахад түүний стратегийн зорилтуудыг дэмжүүлэх талаас Их Хурлын жигүүрүүдтэй маш өргөн хүрээнд зөвлөлдсөн юм. Мэдээж, улс төрийн намууд болон оролцогч талууд эдгээр зорилтуудыг тэнцвэржүүлэх асуудлуудыг шийдвэрлэх талаар ялгаатай үзэл бодолтой байгаа болно. Иймд 2012 оны сонгуулийн дараа тэргүүлэх чиглэлүүдийн эрэмб дараалалд өөрчлөлт гарч болзошгүй юм. Одоогийн болон шинэ Засгийн газрын сонголтын талаар Дэлхийн Банк сайн чанартай, цагаа олсон шинжилгээ судалгаа, зөвлөлгөө өгөх ажил хийж болно. 2004-2008оны Стратегиас авсан сургамжид үндэслэн Түншлэлийн энэ стратегийг уян хатан хэвээр байх шаардлагатай.
7. ***Уул уурхайн салбарыг санхүүжүүлэх ихээхэн хэмжээний хөрөнгийн урсгал орж ирэх нь Дэлхийн Банкны төслүүдийг оролцуулан авилгал нэмэгдүүлэх эрсдлийг дагуулж байна.*** Дэлхийн Банк нь илүү сайн засаглалын төлөө сурталчилгаагаа үргэлжлүүлэх бөгөөд Авилгалын эсрэг хараат бус байгууллагатай нягт хамтран ажиллана. Үйл ажиллагааны өнцгөөс авч үзвэл Дэлхийн Банк илүү ил тод байдал болон хариуцлагыг дэмжихэд өөрийн төслүүдээ ашиглах болно. Тухайлбал, Дэлхийн Банк нь Сангийн яамны хүчтэй дэмжлэгтэйгээр Төсөл хэрэгжүүлэх нэгжүүдийн бүх ажиллагсад болон гол яамдуудын албан хаагчдад зориулж авилгал, ёс зүйн асуудлаар урьдчилан сэргийлэх сургалт, семинар зохион байгуулна.
8. ***Дэлхийн Банкны Бүлэг нь Оюу Толгойн зэсийн уурхайн төсөл боловсруулахтай өөрийгөө холбогдуулснаар нэр хүндийн эрсдэлд орж болзошгүй юм***. Оюу Толгойн удирдлага болон түүний ивээн тэтгэгч нь уурхайг хөгжүүлэх ажлыг техникийн, нийгмийн болон байгаль орчны өнцгөөс тогтвортой, жишээ болгох гэж тогтсон болно. Гэвч уг уурхайн томоохон хэмжээ, уурхайг хөгжүүлэхийн ярвигтай мөн чанар, улс оронд түүний үзүүлэх эдийн засгийн үр нөлөөтэй холбогдон Оюу Толгой маш их чухал бөгөөд олон нийтийн зүгээс хүчтэй анхаарал татаж шүүмжлэлд өртөж болзошгүй юм. Дэлхийн Банкны Бүлгийн ерөнхий стратеги нь оролцож буй төрөл бүрийн байгууллагууд (Банк, ОУСК, ОТХОБА)-ын хооронд нягт уялдаа зохицуулалт хийх явдал бөгөөд ингэснээр Дэлхийн Банкны Бүлэг эрсдлийг илүү сайн удирдахад дэмжлэгэ үзүүлэх үүднээс уул уурхайн салбарын хувьд тэнцвэртэй, цогц арга барилтай ажиллах юм.
9. ***Өсөн нэмэгдэж буй олон тооны төслүүдийг хэрэгжүүлэхэд Засгийн газрын чадавх дутагдаж болзошгүй***. Хөрөнгө оруулалтын цуврал төслүүдийг хэрэгжүүлэх ихээхэн хүсэл эрмэлзлэл байгаа хэдий ч эдгээр төслүүд нь өмнөх хөрөнгө оруулалттай харьцууллахад байгууллагын тогтолцооноос эхлүүлээд санхүүжилтийн асуудал хүртэл мөн чанартаа илүү их цогц байх нь олонтаа тохиолддог. Дэлхийн Банкны Бүлэг нь төслийн хэрэгжүүлэлтэнд дэмжлэгэ үзүүлэхэд хөрөнгө оруулсан хэвээрээ байх бөгөөд болзошгүй хүндрэлтэй асуудлыг эртнээс тодорхойлж шийдвэрлэхэд Сангийн яамтай хамтран төслийн багцын хяналт шинжилгээг тогтмол хийж байх болно.
10. ***Улс орон хөгжлийн Түншүүдээсээ илүү цогц бүтээгдэхүүн эрэлхийлэх болсон тул Дэлхийн Банкны Бүлэг мэдлэг чадвартай ажилтнуудыг татаж хадгалахад анхаарлаа төвлөрүүлэн ажиллах шаардлагатай болно.*** Уул уурхайн салбар огцом хөгжиж байгаатай холбогдон дотоодын хөдөлмөрийн зах ч эрс хөгжиж байгаа бөгөөд Дэлхийн Банкны Бүлэг нь өрсөлдөх чадвараа хадгалахад анхаарах шаардлагатай юм.
11. ***Эцэст нь, хөнгөлөлттэй бус зээллэгт шилжиж байгаа нь Дэлхийн Банкны нийт хөтөлбөрийг тодорхойлоход Сангийн яамны зүгээс илүү идэвхтэй оролцохыг мөн шаардана.***  Дундаж орлоготой олон улс оронд Сангийн яам нь бусад яамдуудын хоорондын уялдаа зохицуулалтыг хангадаг гол байгууллага байдаг бөгөөд улс орны санхүүгийн эх үүсвэрийн хэмжээ болон хөгжлийн хэрэгцээнд үндэслэн тухайн улс орон ямар арга хэмжээнд зээл авахыг тодорхойлдог. Дэлхийн Банкны Бүлэг нь олон улсын хөгжлийн санхүүжилтийг зохицуулах, удирдах үүрэг фүнкцийг бэхжүүлэхэд нь Сангийн яамтай хамтран ажиллах болно.

1. Амьжиргааны бодит доод түвшинд гарсан 2010 он хүртэлх өөрчлөлт нь хурдан өсч буй эдийн засгийн нөхцөлд хүн амын сонголт болон хэрэглээний хэв маяганд орж буй өөрчлөлтийг тусгах боломжийг Үндэсний статистикийн хороонд олгосон. Гэхдээ үүний дүнд эдгээр тоо мэдээг жил дамнуулан харьцуулах боломжгүй юм. [↑](#footnote-ref-1)
2. “Монгол улс дахь жендертэй холбоотой дарамт хүчирхийлэл – судалгаануудын тойм болон урьдчилан сэргийлэх арга хэмжээ”, 2010/11, НҮБ-ын Хүүхдийн сан, НҮБ-ын Хөгжлийн хөтөлбөр, НҮБ-ын Хүн амын сан нь Жендерын Үндэсний хороо болон Нийгмийн ажлын төгс байдлын төвтэй хамтрарч гаргасан. [↑](#footnote-ref-2)
3. 2010 оны хүн ам, орон сууцны тооллогоор Улаанбаатар хотын хүн амын тоо 1.16 сая байв. [↑](#footnote-ref-3)
4. Жайка (JICA), “Хотын Мастер төлөвлөгөө болон Улаанбаатар хотын хөгжлийн хөтөлбөр”-ийн судалгаа. (2007). [↑](#footnote-ref-4)
5. Дэлхийн банк, Улаанбаатар хотын агаарын чанарын шинжилгээ: Эрүүл мэндэд үзүүлэх нөлөөллийг бууруулах үүднээс агаарын чанарыг дээшлүүлэх нь, 2011. [↑](#footnote-ref-5)
6. Дэлхийн Банк, 2009 [↑](#footnote-ref-6)
7. Хэрэглээний шинэ хэв маягт тохируулан үндэсний амьжиргааны доод түвшинг урт хугацаанд шинэчлэн тооцоход Үндэсний статистикийн хорооны тогтоосноор 2002 болон 2008 оны хооронд ядуурлын түвшин өөрчлөгдөөгүй хэвэндээ байсан харагдаж байна. [↑](#footnote-ref-7)
8. 2012 оны 2-р сарын байдлаар 101 орчим сая ам.доллартай тэнцэж байна. [↑](#footnote-ref-8)